
LE    TRIOMPHE 


DE    L'AG  N  E  AU 


ovsles Eshis etSouIdars  du  Vainqueur, 
Tous  vrays servants,  quin'avezen  vain  cœur , 
Aux  durs  assaults  de  la  cruelle  guerre 
Que  fait  Sathan  contre  CHRIST  sur  la  terre  ; 

Tous  les  Signez  et  Bourgeois  de  Zion, 

Vrays  héritiers,  enfans  d'adoption, 

Assemblez  vous  pour  chanter  la  victoire 

Du  seul  Agneau,  tout  revestu  de  gloire. 

Assistez  luy  dedens  son  capitole. 

Tous  bien  ornez  de  la  céleste  estolle. 

Sans  vous  ne  peult  se  parfaire  la  feste  : 

Le  membre  doit  aller  où  est  la  teste. 
Loups  ravissans,  en  vitupère  et  honte 

Retirez  vous ,  vous  n'estes  pas  du  compte, 

N'approchez  point  du  céleste  troupeau  : 
Dieu  ne  prend  pas  la  personne  à  la  peau. 
Retirez  vous,  l'Agneau  le  vous  commande, 
Raison  ne  veult  que  soyez  de  sa  bande. 
Mais  vous  chacun,  victorieux  gensdarmes, 
Qui  tous  avez  enduré  les  alarmes 
Des  fiers  Géants  en  cruauté  confitz, 
Sans  estre  en  Foy  d'un  seul  poinct  desconfitz, 
Apprestez  vous,  les  palmes  en  la  dextre, 
Car  il  convient  d'aller  après  le  maistre. 

Je  veux  icy  tes  triomphes  chanter. 
Verbe  divin  ;  vien  donc  me  présenter 
Les  doux  accords  de  la  musique  haulte. 
Pour  non  avoir  en  mon  chant  quelque  faulte. 
Je  veux,  Seigneur,  exerciter  ma  plume 
A  tes  grans  loz,  si  ton  esprit  m'allume. 
Allume  donc  par  ta  splendeur  illustre 
Mon  bas  penser,  et  me  fais  voir  le  lustre 
De  celle  noble  et  auguste  couronne 
Qui  ton  saint  chef  richement  environne. 
Or,  me  fiant,  Seigneur,  de  ta  largesse, 
Et  que  seras  ma  conduite  et  addresse, 
Commenceray  dire  l'occasion 
Pourquoy  tu  prins  de  nous  compassion. 

Trois  principaux  et  mortelz  ennemis 
Avoyent  Adam  en  grand  servage  mis  : 
L'un,  de  la  Loy  lerigoreux  abbort; 

L'autre,  Péché;  et  le  tiers  est  la  Mort. 
La  Loy  jadis  triomphait  par  droiture  ; 
Péché,  à  tort;  mais  pour  sa  couverture 
Dessoubz  la  Loy  trouva  Voccasion 
Mettre  la  Mort  en  sa  possession. 
Quil  soit  ainsi,  Moïse  exprès  a  dit 
Qu'après  qu'Adam  eust  entendu  l'edict 
Du  Créateur,  Sathan  print  fondement 
D'assubjettir  la  Chair  couvertement, 
Le  soubmettant  à  la  rude  gabelle 
De  l'exacteur  et  de  la  Mort  cruelle. 
La  Loy  exprès  à  l'homme  commandoit, 
Mais  par  la  Chair  trop  foible  se  senîoit. 
Ainsi  penant,  sans povoir  satisfaire, 
Laissait  Péché  à  sa  volonté  faire. 
Dont  à  la  Mort  feit  ouverture  et  porte  : 
Ainsi  régna  et  si  feut  la  plus  forte. 

Voyans  ces  trois  leur  empire  et  povoir. 
Et  se  sentant  telle  puissance  avoir, 
Avoyent  un  jour  leur  triomphe  mis  sus. 
Sur  un  hault  roc,  dont  cy  bas  sont  yssus 
Les  grans  décrets  de  celle  redoutable 
Force  de  Dieu  qui  toute  force  acable. 

Près  des  déserts  où  gist  la  terre  morte. 
Sans  que  nul  fruit  elle  nourrisse  ou  porte, 
Et  que  jamais  à  ce  ne  fust  induite. 
Où  tout  est  sec  comme  cendre  recuite, 


4  LETRIOMPHE 

OÙ  rien  ne  croit  (ainsi  disent  nos  pères) 
Fors  des  dragons,  et  aspics,  et  vipères, 
Un  mont  est  mis,  en  langage  Hébraïque 
Nommé  Sina,  Agar  en  Arabique, 
De  haults  rochers  eslevé  jusqu'aux  deux, 
Tant  qu'on  ne  peult  si  haalt  lever  les  yeux. 
Sa  teste  chauve^  aspre,  stérile  et  nue 
Semble  en  hauteur  vouloir  vaincre  la  nue; 
Hideux^  pierreux  et  presque  inaccessible, 
Prodigieux  et  à  voir  sy  terrible 
Que  peu  de  gens  en  povoyent  approcher, 
Et  sans  horreur  de  trop  près  y  toucher 
Pour  le  passer,  car  de  peur  tressaillir 
Faisoit  les  cœurs,  voire  bien  défaillir. 

Là  print  la  Loy  pour  convenable  place 
Lieu,  pour  monstrer  sa  rigoreuse  face. 
Un  siège  donc  au  mylieu  fcut  posé. 
Riche  et  luisant,  en  tel  art  composé 
Qu'à  l'environ  un  grand  feu  s'espandoit, 
Qui  largement  ses  flambes  estendoit 
Tant  qu'il  sembloit  que  le  mont  en  ardist, 
Voire  le  ciel  :  proprement  on  eust  dit 
Qu'en  peu  de  temps  le  roc  deviendroit  cendre. 
Et  qu'on  verroit  de  l'ardeur  le  ciel  fendre. 
Cela  sembloit  une  puissance  csmue 
De  grand  courroux  et  de  fureur  repue; 
De  là  fumoit  une  espesseur  sy  trouble., 

A  ceux  d'en  bas  faisant  la  crainte  double, 

Que  tout  estait  circonfus  et  noircy, 

Meslé,  troublé,  ténébreux,  obscurcy. 

Plus  haulte  estoit  une  obscure  nuée. 

Qui  rendait  fort  la  région  muée. 

Non  autrement  qu'à  un  plein  jour  d'esté 

L'on  voit  souvent  le  tonnerre  appresté, 

Non  autrement  qu'une  tresnoire  tache 

Contre  le  Ciel,  que  le  Soleil  nous  cache  ; 

Cela  semblait  estre  un  ventre  pesant 

Prest  d'enfanter,  et  monstre  nous  faisant 

Des  Jugement!  de  la  divine  main, 

Voulans  soudain  perdre  le  genre  humain. 

Là  ne  feut  veu  ce  bel  arc  asuré, 

Luisant,  pourpré,  parfait  et  mesuré 

Du  Souverain,  qui  pour  un  tesmaignage 

De  grâce  et  paix  donné  feut  comme  un  gage. 

Qui  feut  jadis  par  divine  ordonnance 

Du  grand  Noe  donné  par  alliance. 

Souvent  aussi  et  à  l'œil  l'on  peult  voir 

Que  de  s'enfler  la  nue  fait  devoir 

Pour  en  après  la  Terre  alimenter 

De  son  humeur  et  les  fruitz  augmenter. 

Mais  ceste  cy  n'estait  de  telle  sorte, 

Ains  comme  un  temps  qui  tous  maux  nous  apporte. 

De  là  bruyaient,  esclattoient,  tempestoient 

Tonnerre  et  voix,  et  parmy  se  mettaient 

Force  flambeaux  luysaiis  comme  l'esclaire, 
Tant  que  la  nue  en  faisoit  la  nuict  claire. 

Au  beau  mylieu  de  ce  divers  prodige^ 
Assise  estoit  la  Loy,  qui  tous  oblige, 
Monstrant  l'escrit  par  plusieurs  ans  secret, 
Dit  de  péché  chyrographe  et  décret, 
Portant,  disant,  requérant  franchement 
La  mort  de  tous,  si  la  lettre  ne  ment. 
Ho,  quel  décret  à  l'homme  tant  contraire! 
Quel  obligé!  Qiii  le  pourra  défaire? 
0  quel  arrest  !  quelle  dure  sentence  ! 
Quel  jugement,  si  de  près  on  y  pense  l 
Il  dit  ainsi  :  Miséricorde  ouverte 
Estre  ne  doit,  ne  grâce  descouverte 
A  ceux  qui  ont  le  péché  par  naissance, 
0  bienheureux  qui  en  aura  dispense! 
Son  vestcment  de  sang  tout  coloré, 
Le  bort  par  tout  tresrichement  doré, 
Puis  par  dessus  escrit  comme  il  s'ensuit: 
L'homme  est  maudit,  qui  franchement  ne  suyt 
Tous  les  sermons  de  la  divine  lettre. 
Et  qui  voudra  un  seul  poinct  en  omettre. 

Oultre,  le  Roy  de  la  ronde  machine, 
Auquel  le  Ciel  et  la  Terre  s' encline, 
Qui  fait  par  tout  sa  force  dominer. 
Son  nom  valoir,  sa  dexîre  fulminer, 
Ceint  de  justice  et  de  zèle  vestu. 

Auprès  duquel  tout  ne  poise  un  festu, 
Pour  acomplir  et  faire  ce  mystère, 
Assista  lors  en  face  moult  sevré, 
Acompaigné  de  mille  millions 
De  ses  servans,  tous  plus  fors  que  Lions. 
Adam,  voyant  tel  spectacle,  trembloit; 
Mais  d'abondant  sa  crainte  luy  doublait, 
Sans  qu'un  seul  nom  en  ce  Heu  apperceust 
En  qui  faveur  ou  grâce  fonder  sceust. 

Toi,  Israël,  considère  les  tiltres 
Qu'avoit  ton  Dieu  quand  il  tint  ses  chapitres- 
Je  suis  {dit  il)  jaloux  et  courageux, 
Le  Dieu  gardant  le  forfait  outrageux, 
De  Père  en  F  Hz;  voire  en  telle  mémoire 
Qu'aux  Filz  des  Filz  fais  mon  courroux  notoire. 
Je  suis  ton  Dieu,  qui  cerche  et  examine 
Tous  tes  péchés,  et  qui  mande  Famine, 
La  Guerre  et  Mort  pour  bien  tost  me  venger 
De  toy,  soudain  que  viendras  au  danger, 
Jl  ne  dit  pas  :  Je  vueil  estre  ton  Père, 
Pour  tejetter  dehors  du  vitupère 
De  tous  péchés  et  pour  tes  maux  tollir. 
Pour  effacer  ta  faute  et  abolir. 
Donc  tellement  ton  Seigneur  redoutais 
En  telz  effrois,  que  quand  tu  escoutois 
Sa  voix  tonner,  tu  priais  en  grand  crainte 
Qu'à  toy  parler  sa  majesté  tressainte 

Pas  ne  voulast,  ains  cju^à  ton  conducteur 
Baillast  la  Loy,  dont  serait  instructeur  : 
Lequel  aassi  eust  souffert  à  grand  peine 
Un  seul  rayon  de  sa  splendeur  et  veine, 
Si  n'eust  esté  quelque  céleste  umbrage 
Où  il  congnut  du  Filz  de  Dieu  l'Image. 
0  povre  Adam,  quand  tu  vis  telle  monstre, 
Ton  cœur  fondait  comme  la  cire  contre 
Un  ardent  feu  :  j'en  parle  comme  expert. 
Et  tout  ainsi  que  l'eaae  qui  se  perd. 
Comme  la  fleur  ou  lefein  que  l'on  taille. 
Tout  abbatu  dcfailloit  comme  paille. 
O  povre  Adam,  qui  t'a  abbastardy 
De  ton  facteur!'  Que  n'es  tu  tant  hardy 
De  t'approchera  Qui  te  fait  tant  sauvage. 
Tant  estranger,  que  tu  fuys  le  langage 
De  ton  facteur?  Quel  grand  remordzte  poingtf' 
D'où  vient  cela  que  d'accès  tu  n'as  point i' 
Qu'as  tu  senty  qui  te  fait  tant  fnyr? 
Helas  !  tu  sents  ton  péché  trop  puyr. 

En  ce  jardin  quand  par  ton  fol  mespris 
Tu  eux  perdu  de  tes  vertus  le  prix. 
Tu  feuz  tant  loing  de  confesser  ton  cas 
Que,  sans  faveur  de  droit  ou  d'advocats, 
Tu  osas  bien  par  ta  charnelle  ruse 
Imaginer  sur  ta  compaigne  excuse. 
Lors  du  sentais  de  ton  mal  quelque  indice. 

Sans  bien  peser  la  force  de  ton  vice; 
Et  nonobstant  que  péché  fust  commis 
Par  toy,  des  lors  que  vouloir  y  fust  mis 
De  transgresser,  et  que  postérité 
Depuis  ce  temps  l'a  par  toi  hérité. 
Tu  n'en  avois  sans  la  Loy  congnoissancc  ; 
Mais  par  la  Loy  il  revint  en  naissance. 
Comme  un  charbon  en  la  cendre  couvert 
Dort  en  son  feu  ;  mais  s'il  est  descouvert, 
Luy  appliquant  sa  droite  nourriture, 
Incontinent  il  monstre  sa  nature  : 
Ainsi  Péché  devant  la  Loy  gisait 
Tout  comme  mort,  et  point  ne  l'advisoit 
Ce povre  Adam;  mais  quand  elle  survint, 
Le  Péché  hors  de  ses  ténèbres  vint. 
Et  triompha  tellement  par  sur  l'homme 
Qu'après  l'avoir  despouillé  tout  en  somme, 
Il  le  feit  serf  de  sa  malignité. 
Serf,  je  dis  serf  :  voire  sa  dignité 
Tant  abbaissa  qu'en  lieu  de  la  franchise 
De  son  estât,  de  sa  noblesse  exquise, 
Peut  condamné  à  telle  servitude. 
Où  à  tout  mal  appUquoit  son  estude. 

Ce  Pharaon  (ainsi  bien  se  peult  dire), 
Plein  de  fureur,  de  tyrannie  et  de  ire, 
Ne  permet  point  à  Israël  le  lieu 
Pour  honnorer  ne  révérer  son  Dieu  : 

Cs  dur  tyrant,  pour  sa  gloire  illustrer, 
Pour  mieux  povoir  nostre  repoz  frustrer, 
Suyvit  la  Loy  de  bien  près,  pas  à  pas, 
L'accusateur  son  fait  n  oublia  pas. 
Son  maintien  feut  sy  hideux  et  énorme 
Qu'on  ne  vit  onc  un  monstre  sy  difforme  ; 
Ses  yeux  estaient  en  la  teste  enfoncez, 
Comme  charbons  en  un  fourneau  mussez. 
De  son  gosier  une  puante  haleine 
Sortait  ainsi  que  d'une  fosse  pleine  ; 
Sa  langue  aussi  fiel  de  Dragon  jettoit. 
Et  les  poisons  des  Hidres  hors  mettoit  ; 
Ses  doigtz  estaient  d'ordure  tous  souillez 
Et  d'humain  sang  abondamment  mouillez. 
Noise,  débat,  blasphème,  occision, 
Tourment,  ennuy,  courroux,  detraction, 
Gueulle,  fureur  et  telle  autre  mesgnie 
Lui  font  la  court  et  tiennent  compagnie. 
Lequel  pour  mieux  ses  libelles  instruire 
Contre  la  Chair,  et  pour  plus  tost  induire 
L'ire  d'enhault  à  son  arc  puissant  tendre, 
Tressoingneuxfeut  ses  enseignes  estendre, 
Et  desploya  l'histoire  lamentable^ 
Comment  Sathan  feit  reputer  pour  fable 
Du  trespuissant  la  céleste  Parole, 
Et  son  edict  rompre  comme  frivolr . 
Là  feut  le  bois  que  l'on  dit  de  Science, 

Li  féal  pourtrait  remordz  de  conscience, 
L\  féal  congna  qu'A.iam  pensait  bien  estre 
Ainsi  cjue  Dieu,  son  Seigneur  et  son  maistrc. 
S'il  délaissait  la  vérité  divine, 
Ailleurs  cerchant  science  adultérine. 
Aussi  par  là  clerement  l'on  voyait 
Le  grand  abuz  en  quoy  se  fourvoyait 
L'homme  charnel  avant  qu'il  sentist  rien 
Sinon  d'embas  ténébreux,  terrien; 
Lifeut  congnu  que  Péché  par  nature 
Habite  en  nous  et  prend  sa  geniture  ; 
Là  feut  aussi  V ignorance  accusée, 
Que  plusieurs  folz  veulent  estre  excusée. 

Qiiand  d'un  forfait  l'accusé  tasche  et  quiert 
Soy  descharger,  et  son  droit  il  requiert, 
Cerchera  il  pour  advocat  propice 
Celuy  qui  est  de  l'accusant  complice  ? 
Celuy  qui  veult  son  bon  droit  alléguer, 
Quand  il  le  vient  du  fait  interroguer, 
Produira  il  pour  tutelle  et  confort 
Celuy  par  qui  son  malheur  est  plus  fort!' 
Ce  serait  bien  (comme  on  dit  en  commun) 
D'an  sac  mouillé  se  couvrir,  et  [comme  un 
Urie  feut  deceu  par  ignorance) 
Porter  sa  mort  soubz  tiltre  d'asseurancc. 
Or  fait  ainsi  tout  homme  qui  propose 
Sur  l'ignorer  excuse,  et  y  repose. 

Car  l'ignorance  argue  négligence. 

Voire  mespris  de  divine  science. 

Elle  nourrisl  soubs  ses  voiles  ombreux, 

En  ses  secretz  et  palus  ténébreux, 

Monstres  divers,  terribles  et  énormes, 

Monstres  qui  sont  de  tous  forfaitz  difformes. 

C'est  en  effect  cette  féconde  mère 

De  noz  péchés,  et  la  marâtre  amere 

Qjii,  par  abuz  de  fornication, 

Enfante  en  nous  prévarication. 

Et  d'abondant  l'Escriture  nous  dit 

Que  l'ignorant,  sans  aucun  contredit. 

En  fin  sera  par  bon  droit  ignoré  ; 

Et  que  celuy  qui  n'est  tant  honoré 

Jusqu'à  sçavoir  de  la  Loy  la  doctrine. 

Si  sans  la  Loy  à  transgresser  s' encline, 

Aussi  par  droit  périra  sans  icelle  : 

Raison  en  Dieu  comme  en  nous  n'est  pas  telle. 

L'homme  brutal  en  autre  abuz  se  fonde, 
En  quoy  la  Chair  en  son  sens  trop  abonde: 
C'est  que  pour  vray  il  afferme  et  maintient, 
Et  constamment  contre  équité  soustient  : 
Ce  qui  negist  en  nostre  franc  arbitre 
De  vice  ou  mal  ne  doit  avoir  le  tiltre. 
Ainsi  conclud  cest  ignorant  cerveau, 
Homme  de  nom,  mais  de  sens  un  droit  veau, 
Que  l'on  fait  tort  à  son  estât  parfait 

Vouloir  punir  de  nature  le  fait. 

Dire  l'on  peult  par  un  seinblahle  cas, 

Que  si  l'on  voit  pulluler  un  grand  tas 

D'aspres  buissons  au  mylieu  d'un  verger. 

Et  qui  décroît  le  gaing  du  mesnager, 

Qu'estre  ne  doit  arraché  ne  taillé, 

Puis  que  tout  tel  Nature  l'a  baillé  : 

L'on  doit  laisser  manger  l'Agneau  des  Loups, 

Puis  que  tel  est  le  naturel  de  tous. 

Mais  tel  erreur  a  prins  son  origine 

D'un  fol  amour  et  fondé  sa  racine, 

Car  ceste  chair  en  son  courbe  penser 

Se  veult  flatter  y  et  comme  dispenser 

Du  stable  et  fort  et  véritable  escrit. 

Et  comme  l'Ours  tant  leiche  sa  facture 

Qu'il  la  transforme  en  sa  vile  nature, 

Ainsi  la  Chair  tellement  s'acoquine 

A  se  complaire  et  priser  sa  doctrine, 

Que  bien  souvent  elle  offense  et  irrite 

Son  Dieu,  pensant  y  avoir  grand  mérite. 

Or  il  convient  toute  bouche  estre  close, 

Et  qu'un  seul  mot  répliquer  elle  n'ose. 

Contre  le  vray  de  la  puissante  voix 

Qui  dit  et  fait  par  tout  à  une  fois  ; 

Puis  qu'elle  met  Concupiscence  aux  rengs 

De  noz péchés,  que  tenons  des  parents; 

Puis  qu'elle  dit  que  la  rébellion 

De  ceste  Chair  n'a  jamais  union 

Aux  loix  de  Dieu,  mais  tousjours  y  résiste, 

Et  que  sans  fin  de  mal  en  mal  persiste  ; 

Plus  on  ne  peult  telle  peste  excuser, 

Plus  on  ne  doit  tellement  s'abuser, 

Oser  penser  que  cela  est  inique, 

Qui  contre  Dieu  directement  s'applique. 

Un  poinct  vuydé,  de  prescrire  innocence 

Sur  l'ignorer  ou  sur  Concupiscence, 

C'est  abuser,  quelque  Raison  que  glose 

Le  sage  humain,  car  trop  clere  est  la  chose. 

Après  Péché,  la  Mort  espoventable 
D'un  noir  enfer,  horrible,  redoutable, 
D'un  gouffre  ouvert  de  soulphre  tout  bruslant, 
Troublé  d'horreur  et  de  fureur  bouillant, 
Saillait,  courant  de  iyrannique  sorte. 
D'un  dur  regard  et  de  ride  distorte. 
Voulant  tirer  en  ses  paluz  et  lacs 
Le  povre  Adam  et  prendre  dens  ses  laz  ; 
Voulant  chacun  serrer  en  ses  prisons, 
Et  là  sans  fin  brusler  comme  tisons. 
Elle  tenait  en  sa  dextre  meurtrière 
Un  plein  vaisseau  de  mortelle  matière. 
Plein  jusqu'aux  bardz  de  malédictions, 
De  jugemens  et  d'exécrations. 

Or  estoit  tel  le  désir  et  l'attente 
De  ceste  Mort  hideuse  et  pestilente  : 

Respandre  en  nous  ses  pestes  et  poisons. 

Puis  nous  jetter  meurtris  en  ses  maisons. 

Car  où  touchoit  telle  indignation, 

Fust  au  Juif  ou  autre  nation, 

Fust  bas  ou  hault,  fust  par  terre  ou  par  mer. 

Incontinent  excitoit  un  amer 

Et  gref  tourment,  environné  d'ennuis. 

L'homme  tirant  aux  éternelles  nuicts. 

Toy,  povre  Adam,  regarde  la  séquelle 
De  ton  forfait  et  la  dure  tutelle 
En  quoy  tu  es  captif,  serf  et  recluz, 
Banny  de  toy  et  de  tous  biens  forcluz; 
Banny  de  toy,  la  chose  est  trop  aperte, 
Puis  que  n'as  sceu  te  sauver  de  ta  perle. 
Puis  que  dens  toy  tu  n'as  sceu  habiter, 
Mais  en  ton  lieu  as  permis  demourer 
Ton  ennemy,  qui  t'a  tous  jour  s  conduit 
A  son  vouloir  et  soubz  sa  main  réduit. 
Pense  de  près  à  ces  trois  exacteurs, 
Qui  contre  toy  se  sont  tous  faitz  acteurs. 
Avant  qu'avoir  les  fondemens  posé 
Du  firmament,  et  les  deux  disposé  ; 
Avant  qu'avoir  l'ouvrage  compassé 
De  son  vaisseau,  et  dedens  amassé 
L'ordre  complet  de  ce  noble  chef  d* œuvre. 
Et  que  leans  le  Soleil  feist  son  œuvre, 
Qu'il  retiendroit  de  l'estat  des  humains 

Un  nombre  dit,  et  l'auroit  en  ses  mains; 
L'autre  lairroit  en  son  malheur  périr 
Tresjustement  et  l'enfer  acquérir; 
Le  tout  tousjours  à  sa  gloire  sortant 
Tant  d'un  costé  que  de  l'autre;  pourtant 
Qu'en  ses  Esluz,  qu'on  dit  vaisseaux  de  gloire, 
Miséricorde  est  patente  et  notoire. 
Aux  délaissez  se  monstre  clerement 
Le  vray  escrit  de  son  saint  jugement. 
Et  nonobstant  que  le  sçavoir  trop  bas, 
De  l'œil  terrien  n'entende  pas  ce  cas, 
Si  convient  il  faire  place  à  l' escrit 
Du  Trespuissant,  quoy  qu'en  die  Antéchrist; 
Et  sans  vouloir  folement  entreprendre 
Sur  le  Seigneur  et  cercher  de  comprendre 
Les  grans  secrets  et  jugements  profondz. 
Quand  on  ne  peult  pénétrer  jusqu'au  fondz, 
Dire  l'on  doit  :  Souveraine  hauteur, 
O  grand  thresor  de  toy,  céleste  autheur! 
Combien  est  grand  l' inscrutable  sçavoir 
De  ton  juger!'  Combien  riche  est  l'avoir 
De  ton  hault  sens,  qui  dire  le  sçaura, 
Ou  de  reigler  ton  vouloir  taschera  ? 
Or  a  il  donc  prédestiné  les  siens, 
Pour  leur  donner  à  jouyr  de  ses  biens, 
De  quoy  il  a  tant  espandu  sur  eux, 
Et  de  ses  dons  divins  et  plantureux. 

Qu^estans  à  luy  pour  partage  preveuz, 
De  luy  tandis  héritiers  se  sont  veut . 
Pourtant  les  a  en  tel  ordre  choisis 
Qu'en  eux  ses  biens  n'ont  point  esté  oysifs. 
Et  d''abondant,  par  vocation  sainte 
Les  a  tirez  sans  rigueur  ne  contrainte , 
Mais  d'un  attrait  doucement  violent, 
Comme  un  amour  qui  serre  le  voulant. 
Pour  eux  jadis  la  promesse  feut  mise 
Du  benoit  fruit  de  la  semence  exquise, 
Tant  leur  a  fait  le  hault  Sire  d'honneur, 
Tant  il  les  a  revestus  de  bon  heur. 
Puis,  non  content  d'avoir  tant  de  biens  fait 
A  ses  Esluz  pour  faire  un  corps  parfait, 
A  décrété  les  vestir  de  justice. 
(Je  dis  de  Foy,  car  s'en  est  la  nourrice.) 
Conseqaemment,  c'est  son  intention 
De  leur  donner  pleine  possession 
De  sa  splendeur  et  céleste  richesse, 
Là  où  seront  à  contempler  sans  cesse 
Sa  face  clere  et  son  auguste  chef. 
Ce  n'est  pas  tout;  mais  seront  derechef 
Tous  en  effect  à  l'image  conformes 
De  ton  cher  Filz,  et  changeront  leurs  formes. 
Or  a  voulu,  ce  hault  Seigneur  des  Cieux, 
Par  tel  amour  en  eux  ficher  les  yeux. 
Que  pour  l'arrest  de  son  dire  acomplir, 
III  3 

Et  pour  iceux  de  ses  vertus  remplir, 
Pour  mettre  fin  à  sa  volonté  stable, 
Son  propre  Verbe  immortel,  immuable, 
A  délégué  pour  icy  bas  venir. 
Voulant  par  luy  ses  promesses  tenir. 
Voulant  qu'après  qu'il  seroit  descendu, 
Que  son  saint  nom  fust  par  tout  estendu, 
Et  que  des  siens  il  assemblast  l'Eglise, 
Qui  luy  seroit  famille  bien  acquise  ; 
Voulant  aussi  que  l'éternel  propos 
Du  grand  Sabbat  et  céleste  repos 
Fust  conservé  par  un  saint  testament. 
Entrevenant  le  suffisant  payment 
D'un  offre  saint  et  sacrifice  unique, 
Aussi  voulut  que  le  faix  tyrannique. 
Le  vieil  décret  de  la  Loy  trop  austère 
Fust  mort  en  luy  et  tout  son  ministère; 
Et  du  svrplus,  que  tous  les  ennemys 
De  ses  aymez  fussent  vaincuz  et  mis 
Hors  du  povoir  qu'ilz  avoient  obtenu 
Sur  eux  avant  qu'il  feust  cy  bas  venu. 
Ce  Verbe  donc  tousjours  victorieux, 
Fort,  trespuissant,  permanent,  glorieux. 
Par  qui  le  Ciel  en  toute  sa  grandeur 
Print  ornement,  et  figure,  et  rondeur, 
V£stu  de  chair,  au  combat  s'appresta. 
Et  contre  ce  franchement  s'arresta 

Qui  donnoit  plus  au  povre  homme  (Vassault. 
Et  pour  bien  tost  faire  prendre  le  sault 
A  ceste  Mort,  des  enfers  la  portière 
Et  des  humains  la  cruelle  meurtrière, 
Voulut  musser  dessoubz  infirmité 
Le  grand  povoir  de  sa  divinité; 
Et  d'autant  plus  qu'estre  vaincu  sembloit, 
Tant  plus  soubz  luy  son  ennemy  trembloit. 
Que  dira  l'on  de  ce  Verbe  tant  fort? 
Lors  qu'il  sembloit  qu'arrivé  fust  au  fort 
De  son  déclin,  et  qu'à  la  mort  soubmis, 
Il  eust  le  pied  ja  en  la  fosse  mis  ; 
Lors  qu'il  sembloit  plus  flestry  qu'un  Lépreux, 
Tant  s'en  failloit  qu'il  feust  tenu  des  Preux, 
Lors  vaillamment  de  la  Mort  et  d'Enfer 
L'homme  tiroit,  et  de  verges  de  fer 
Son  ennemy  du  sien  règne  chassé 
Ainsi  brisoit  comme  un  vieil  pot  cassé. 
Pourtant  tresbien  ce  Verbe  est  comparé 
Au  grain  de  bled,  lequel  au  champ  are 
Porter  ne  peult  aucun  fruit  ne  proufit. 
S'il  n'est  avant  du  tout  mort  et  confit. 
Semblablement  la  menue  moustarde 
Sa  grand  vigueur  dedens  soy  contregarde 
Autant  de  temps  qu'il  est  en  son  entier  ; 
Mais  quand  il  est  pilé  dens  le  mortier, 
Incontinent  à  grand  largesse  sort 

Son  naturel  tant  violent  et  fo'^i. 

Or  est  venu  ce  beau  Filz  de  Jessé 
Où  le  combat  estait  mis  et  dressé. 
Portant  un  cœur  virile  et  magnanime. 
Une  vertu  cjui  son  désir  anime. 
Or  est  venu  soubz  un  infirme  corps 
Ce  Trespuissant  combatre  les  Trois  Forts, 
Lesquelz  cerchans  à  le  rendre  estonné, 
Uont  d'un  accord  de  près  environné. 
Mais  assaillans  ont  esté  assaillis, 
Et  se  sont  veut  vaincus  et  défaillis. 
La  Mort  son  traict  a  jette  tout  acoup, 
Mais  en  frappant  s'est  prinse  de  son  coup  : 
En  pensant  bien  obtenir  l'avantage, 
Elle  a  perdu  la  force  et  le  courage. 
Car  le  Vainqueur  en  ce  fervent  désir, 
Pour  vaincre  mieux,  s'est  bien  laissé  saisir  ; 
Mais  en  mourant  la  force  a  recouverte, 
Tant  que  la  Mort  a  sa  peine  soufferte. 
Or  es  tu,  Mort,  par  tes  armures  morte; 
Or  n'es  tu  plus  maintenant  la  plus  forte. 
Dy  maintenant  :  qu'est  ton  bras  devenue 
Ton  grand  povoir?  que  t'est  il  advenu  i' 
Où  est  le  bruit  de  ta  fier e  victoire? 
Ton  aiguillon.,  ta  puissance  et  ta  gloire? 
Seigneur,  Seigneur,  par  ta  force  et  prouesse. 
As  acomply  et  tenu  la  promesse 

Qui  feut  jadis  en  style  prophétique, 
Soubz  telle  forme  escrite  et  autentique  : 
0  Mort,  ta  mort  je  seray  quand  ton  mors 
Mettras  sur  moy  pour  me  compter  des  morts. 

Toy,  Cœur  humain,  au  nom  de  ton  aymant. 
Grave  dens  toy  comme  en  dur  diamant 
Comment  la  Mort  par  la  Mort  est  férue, 
Et  que  par  Christ  la  vie  t'est  rendue. 
Par  Christ  mourant  la  sentence  est  esteinte 
De  dure  Loy,  et  la  playe  restreinte 
Du  viel  Péché;  le  tribut  est  cessé 
Du  grand  tyrant,  et  son  règne  abbaissé. 
Fille  Zion,  chante  la  parabole. 
Chante  treshault  le  sonnet  et  le  rolle, 
Comment  se  fait  que  le  joug  tant  pénible 
De  l'exacteur  et  le  servage  horrible 
Soit  tout  soudain  comme  mort  expiré. 
Bénis  celuy  qui  t'en  a  retiré  ; 
Beneis  l'Agneau  par  qui  tes  ferremens. 
Tes  durs  liens,  tes  emprisonnemens, 
Sont  tous  brisez.  Zion,  libère  et  franche, 
Esjouys  toy,  porte  la  noble  branche. 
Le  beau  rameau  de  la  palme  honorée, 
Donnant  à  Christ  louenge  décorée. 

Ayant  ainsi  tout  d'un  coup  renversé 
Noz  ennemis,  et  tout  oultre  percé, 
Ce  grand  Vainqueur  d'un  parler  eleganî 

A  raisonné,  devant  tout  aile  gant 
De  son  conseil  la  Parole  éternelle, 
Et  d'un  légat  la  manière  nouvelle. 
Premièrement  à  la  Mort  s^addressa, 
Puis  tel  propos  envers  elle  dressa. 

«  Mort,  des  humains  la  peste  capitale, 
Qui  as  voulu  par  une  reigle  égale 
Tous  les  mortelz  profonder  aux  paluz 
Des  noirs  enfers,  contre  toy  sont  concludz 
Nouveaux  decretz ,  tant  qu'iceux  trespasser 
Tu  ne  pourras  :  par  là  te  fauli  passer. 
Or  entens  donc  le  point  que  te  commande  : 
Entens  le  mot  que  mon  Père  te  mande  : 
Quand  tu  viendras  appeller  mes  Esluz, 
Qui  sont  en  moy  tous  escritz  et  reluz, 
Pour  leur  monstrer  et  présenter  ta  face, 
Je  te  defens  que  n'uses  de  menace. 
Quand  tu  viendras  à  eux  te  présenter, 
Ne  les  viens  point  de  des  espoir  tenter; 
Ne  leur  fais  pas  lamentable  ouverture. 
Pour  présumer  leur  malheur  ou  torture. 
Je  te  defens  par  edict  autentique 
Que  de  l'Enfer  une  seule  réplique. 
Un  seul  soucy,  penser  ou  souvenir, 
Scrupule  ou  peur  ne  leur  face  venir  : 
Pas  ne  convient  qu'ilz  soient  de  ce  paoureux, 
Car  d'Enfer  point  réservé  n'a  pour  eux. 

A  mes  Esluz  ne  bailleras  la  geine. 
Ne  les  tourmens,  ne  la  severe  peine. 
Comme  ont  tous  ceux  qui  décèdent  sans  Foy; 
Car  leur  salut  et  seurté  prens  sur  moy. 
Plus  ne  viendras  pour  leur  mettre  en  avant 
L'ire  de  Dieu,  comme  as  fait  par  avant; 
Plus  ne  viendras  de  dueil  noire  et  blesmie, 
Mais  leur  seras  une  courtoyse  amye, 
L'accès,  l'apport,  la  douce  messagère 
De  mes  amours  ;  et  comme  ma  portière 
Leur  ouvriras  benignement  mon  huys, 
Disant  :  Voicy  la  fin  de  vos  ennuys. 
Venez  Esluz  (leur  diras),  sans  esmoy, 
Venez  soudain,  acourez  tous  à  moy. 
Tu  porteras  un  geste  sy  joyeux 
Qu'ilz  seront  tous  de  te  voir  envieux; 
Et  leur  seras  tant  gracieuse  et  belle 
Qu'en  te  voyant,  sans  frayeur  ne  querelle, 
D'un  franc  désir  cer  cher  ont  t' embrasser, 
A  fin  qu'en  toy  se  puissent  délasser. 
Tu  essuyras  les  larmes  de  leurs  yeux, 
Et  leur  diras  qu'onques  ne  furent  mieux. 
Bref,  toy  qui  f eut  leur  malédiction. 
Seras  muée  en  bénédiction. 
Et  quand  auras  assez  servy  de  port 
A  mes  amis  {sans  te  faire  nul  tort). 
Mort,  tu  mourras  d'une  mort  éternelle. 

Tant  que  de  toy  ne  sera  plus  nouvelle.  » 

Apres  ces  ditz,  au  Péché  se  tourna, 
Et  puis  ainsi  sa  bouche  d'or  tonna  : 
<(  Monstre  nourry  en  l'obscure  sentine, 
Au  bas  bourbier  et  puante  latrine, 
Yssu  du  fondz  du  confusible  gouffre, 
Noir,  ténébreux,  plus  puant  que  n'est  soulphre, 
Produit  et  né  des  monstres  serpentins, 
Puis  allaité  des  pestilens  tetins 
Du  viel  Dragon.,  vigilant,  tortueux; 
Entrer  tu  sceuz  au  lieu  voluptueux. 
Pour  encharner  en  la  povre  nature 
Du  Serf  Adam  ta  venimeuse  ordure. 
Tu  ras  bien  sceu,  comme  chancre  rongeant, 
Au  Coeur  toucher,  jusqu'aux  os  le  mangeant. 
Tant  que  sa  chair,  sa  force  et  volonté 
Par  toy  decheut  de  sa  nayve  bonté  : 
Pensant  en  ce  que  parviendrais  au  but 
D'avoir  îousjours  de  ses  œuvres  tribut  ; 
Dont  chair  et  sang  des  hommes  aggravez 
Furent  par  toy  poluz  et  dépravez. 

«  Or  maintenant  tu  verras  de  combien 
Plus  grand  que  toy  de  ma  grâce  est  le  bien  : 
Si  ceste  chair  de  ta  peste  redonde, 
Infiniment  ma  grâce  plus  abonde. 
Situ  as  fait  le  comble  surmonter 
De  tes  poisons,  et  jusqu'au  Ciel  monter, 

J\}y  Terre  et  Ciel  de  ma  pitié  remply, 
Ayant  le  vueil  de  mon  Pereacomply. 
Pourtant  seras  comme  rien  réputé, 
Sans  estre  plus  auxEsluz  imputé. 
Comme  un  bien  peu  d'amertume  et  de  fiel 
Ne  monte  rien  en  un  tonneau  de  miel. 
Ainsi  seras  en  l'abysme  fondu 
De  ma  douceur,  et  ton  mal  confondu. 
Si  le  ruysseau  contre  la  Mer  n'est  rien, 
Trop  moins  tu  es  contre  le  povoir  mien. 
Par  toy  la  Chair  est  rebelle  et  contraire^ 
Etveult  selon  Concupiscence  faire  : 
Donc  son  Esprit  désormais  cessera. 
Le  vieil  Adam  plus  maistre  ne  sera  ; 
Nous  lui  faisons  un  Sabbath  à  tousjours 
Pour  reposer  et  faire  ses  séjours; 
Mais  en  son  lieu  tandis  besongnera 
Le  mien  Esprit  et  pour  lui  soingnera. 
Et  ce  pendant  comme  au  lict  de  ta  mort, 
Dedens  la  Chair,  où  tu  t'es  mis  à  tort , 
Par  ma  vertu  enchaîné,  languiras, 
Et,  languissant,  sans  force  vieilliras. 
Un  temps  tu  peux  en  la  chair  habiter 
De  mes  Esluz;  mais  pour  te  limiter 
Un  terme  dit,  celle  mort  qu'engendras 
Sera  par  qui  definemenf  prendras.  » 
Estant  finy  ce  grave  parlement.. 

Vint  à  la  Loy  proposer  pleinement 

Qjic  nonobstant  que  mise  fust  d'enhaulî, 

Sy  failloit  il  qu'elle  vinst  en  default. 

«■  Loy,  je  congnois,  lui  dist  il,  que  du  style 

Du  Père  mien  feut  faite  la  postille 

De  ce  qui  est  en  ta  lettre  compris  ; 

Mais  dessoubz  toy  leur  couverture  ont  pris 

Mort  et  Péché,  sy  que  ne  fut  jamais 

Desfllz  d'Adam,  ne  sera  désormais 

Homme  vivant  qui  sceust  par  toy  venir 

A  la  Justice  ou  parfait  devenir  : 

Dont  suis  venu  pour  ton  faix  abroger^ 

Car  tu  ne  peux  au  vouloir  déroger 

Du  Dieu  de  paix  et  d'éternelle  grâce. 

Tu  ne  peux  pas  faire  bannir  la  race 

De  ceux  qui  sont  au  grand  heur  appeliez 

DesFilz  de  Dieu,  combien  qu'ilz  soient mcslez, 

Confitz,  trempez  au  sang  contagieux 

Du  vieil  Adam  :  car  le  religieux 

Signe  de  Dieu,  aux  vieux  Pères  donné, 

Feut  avant  toy  plusieurs  ans  ordonné. 

Tu  feuz  jadis  mise  par  testament, 

Non  pas  ainsi  que  sans  definement 

Deusses  durer,  car  rimbecillité 

Du  veil  Adam  ainsi  débilité 

Monstroit  assez  que  ton  appointement 

Ne  donnoit  pas  au  cœur  contentement. 

En  promettant,  tousjours  tu  as  un  Si  ; 
Mais  le  povoir  de  l'homme  est  sy  transy , 
Qu'à  dire  vray  plustost  sentir  luy  fais 
Le  sien  péché,  voire  aggraver  son  faix, 
Qjie  luy  donner  quelque  léger  moyen 
Pour  le  jetter  dehors  de  son  lien. 
A  cause  donc  qu'engendres  tel  servage, 
Et  que  sur  toy  espoir  l'humain  courage 
Prendre  ne  peult,  à  présent  je  metz  sus 
Un  testament  éternel  de  là  sus, 
Qiii  s'estendra  jusqu'aux  derniers  anglett 
Des  régions  et  peuples  tous  seuletz  : 
De  rOrient  touchera  jusqu'au  ternie 
De  l'Occident,  Isles  et  terre  ferme. 
Tant  que  par  tout  sera  congnu  mon  nom, 
Par  tout  aura  mon  Testament  renom. 
Et  quant  et  quant  pour  le  parfaire  stable, 
Perpétuel  et  tousjours  immuable, 
Moy  testateur  par  ma  mort  le  conferme  : 
Jurant  par  moy  Eternel,  je  l'afferme; 
Ainsi  sera  par  mort  et  par  serment 
Fait  stable  et  fort  le  Nouveau  Testament. 
Nouveau  je  dy,  tout  autre  que  le  Vieux, 
Qui  fut  donné  à  Moïse  des  deux  ; 
Car  iceluy  par  toy  la  Loy  queroit 
A  mort  l'humain,  tantost  qu'il pecheroit. 
Ains  ce  nouveau  Concordat  que  je  metz 

Est  par  lequel  la.coulpe  je  remette 
Le  consacrant  en  mon  sang  précieux  : 
Donc  cesseras  pour  faire  place  à  mieux. 
Ce  que  je  dy  nest  posé  sans  raison, 
Car  est  venu  le  temps  et  la  saison 
Que  mon  esprit  franchement  poulsera 
Le  cœur  humain,  et  bien  l'addressera, 
Sans  que  besoing  luy  soit  d'un  pédagogue 
Comme  tu  es,  ou  d'une  synagogue.  » 
Après  avoir  tous  ces  propos  finiz, 
Aux  Rachetez  ses  grans  biens  infiniz 
Il  déclara  mot  à  mot,  par  parcelle^ 
En  leur  disant  :  «  Mon  Espouse  et  ancelle, 
Ma  mieux  aymée,  ô  ma  tr  esc  hère  Espouse, 
Voicy  le  temps  qu'il  fault  que  vous  espouse  ; 
Voicy  le  temps,  gratieuse  Colombe, 
Où  tout  florist,  quand  le  froid  hyver  tombe  ; 
Voicy  le  temps  que  jouyray  de  vous, 
Et  vous  de  moy;  tant  qu'ensemble  nous  tous 
Un  corps  ferons.  0  belle  Sulamithe, 
Escoutez  moy,  que  ma  Parole  habite 
En  vostre  ouyr;  que  mon  esprit  ressorte 
Jusqu'au  profond  de  vostre  cœur  ;  en  sorte 
Que  d'un  baiser  nous  n'ayons  qu'une  haleine. 
Escoutez  moy,  car  ma  bouche  est  tant  pleine 
De  doux  parler!  Escoutez  que  je  suis  : 
Je  suis  celuy  qui  vostre  bien  poursuis, 

Vostre  saluî,  rostre  justice  et  paix, 
Qui  vostre  cœur  de  toute  grâce  paist. 
Je  suis  celuy  qui  vous  viens  révéler 
?4on  doux  esprit,  pour  tout  renouveler. 
Si  vous  estiez  le  temps  passé  jadis 
Estrange  et  loing  de  ce  beau  Paradis, 
Par  moy  serez  en  ce  saint  lieu  remise, 
Car  près  de  moy  place  vous  est  promise. 
Si  vous  estiez  souillée  de  Fordure 
Ou  infectée  en  l'antique  ladrenre, 
fay  de  mon  sang  un  lavoir  préparé, 
Dens  quoy  sera  vostre  corps  reparé. 
Puis  vous  feray  de  mes  biens  telle  part 
Qu'ainsi  que  l'eau  de  sa  source  s'espart, 
Ainsi  seront  eslargis  mes  thresors 
Tresamplemenî  sur  vous  et  mes  consorts. 
Comme  jadis  du  noble  chef  d'Aaron 
Le  riche  unguent  couloit  à  l'environ. 
Si  que  le  bord  et  la  brave  bordure, 
La  frange  aussi  et  toute  sa  vesture, 
Estaient  trempez  de  la  sainte  liqueur  : 
Ainsi  serez,  ô  le  gré  de  mon  cœur, 
Ainsi  serez  de  ma  grâce  sy  pleine. 
Qu'en  vous  n'aura  ouverture  ne  veine 
Là  où  l'odeur  de  mon  esprit  n'abonde, 
Et  qui  ne  soit  de  mon  sang  nette  et  munde. 
Ainsi  prendrez  de  mes  larges  torrents 


30  LETRIOMPHE 

Grâce  pour  grâce;  et  quand  viendra  aux  rengs 

De  confesser  dont  vient  vostre  innocence, 

Justice  et  paix,  en  pure  conscience 

Lors  vous  direz  que  non  par  voz  bienfaitz. 

Par  œuvre  ou  ditz,  ne  par  biens  qu'ayez  faitz. 

Mais  que  par  moy  vostre  justice  vient 

De  vive  Foy,  laquelle  pas  n'advient 

Par  volonté,  par  choix,  ou  par  plaisir 

De  Chair  ou  sang;  car,  avant  que  loisir 

Soit  d'y  penser,  comme  un  don  du  Treshault 

Elle  descend  à  cil  à  qui  n'en  chault. 

Ce  bien  vous  vient  seulement  de  mon  gré  ; 

Outre,  n'y  a  eschelle  ny  degré 

Pour  parvenir  au  repoz  éternel. 

Ne  pour  avoir  quelque  bien  paternel. 

Fors  par  moy  seul.  Ainsi  de  moy  tiendrez 

Vostre  salut.  Et  puis,  quand  vous  viendrez 

A  bien  peser  l'Escriture  et  la  Loy, 

Vous  congnoistrez  qu'en  nul  autre  qu'en  moy 

Jamais  ne  doit  vostre  espoir  reposer. 

Et  s'il  advient  qu'on  vueille  supposer, 

Bastir,  jetter  quelque  autre  fondement, 

Soit  hault  ou  bas,  vous  direz  promptement 

Que  sur  moy  seul  peult  durer  l'édifice 

Du  temple  saint,  et  que  d'autre  artifice 

Point  ne  voulez.  En  outre,  je  vous  dis, 

Espouse  cherc  et  noble,  que  tandis 

Qji'icy  serez  en  ce  monde  pervers, 
Vos  ennemys  par  supplices  divers 
Vous  assaudront  en  telle  cruauté, 
Qu'ilz  rougiront  vostre  teinct  et  beauté 
De  vostre  sang  coulant  à  grans  ruisseaux, 
Et  forgeront  tortures  à  monceaux, 
Mille  tourmens  pour  emplir  leur  courage 
FA  mettre  à  chef  leur  felonnie  et  rage. 
Les  uns  feront  en  la  flambe  rostir, 
Et  par  charbons  de  ce  monde  partir  ; 
' Prenans  plaisir  à  dresser  de  telz  jeuz, 
Et  repaissans  de  telz  actes  leurs  yeux. 
Cordes,  liens,  chaisnes,  seps  et  cousteaux, 
Escorchement,  desrompement,  posteaux, 
Roues,  tourmens,  Chevaux,  Lions,  Serpens, 
La  terre  et  l'eau,  les  flambes  et  les  vents, 
Rien  n'y  aura  de  ce  que  le  Ciel  cœuvre 
Que  tout  ne  soit  contre  vous  mis  en  œuvre. 
Bref,  Hz  feront  mille  petis  enfers. 
Où  tant  de  maux  seront  par  vous  soufferts, 
Jusques  à  tant  qu'à  moy  ressemblerez, 
Et  qu'à  ma  chair  semblable  vous  serez. 
Mais  rien  pourtant  ne  doit  vostre  asseurance 
Faire  fléchir,  car  après  telle  outrance, 
Bien  tost  viendrez  en  mon  Palais  royal, 
Là  où.  sçaurez  combien  je  suis  loyal. 
Et  quand  auront  les  hommes  bien  maudit 

Vous  comme  moy,  et  d'entr'eux  interdit, 
Forgeant  des  maux  contre  vous  à  milliers, 
Heureuse  vous  et  tous  voz  familiers, 
Heureuse  vous,  car  par  la  vostre  croix 
Vaincrez  les  bras  des  primats  et  des  Roys, 
Puis  entrerez  par  elle  en  la  cite 
Où  l'on  ne  sent  aucune  adversité.  » 

Après  avoir  ce  parlement  finy 
Ce  saint  Sauveur,  et  tout  bien  diffiny, 
Splendidement  illustré  de  l'enseigne 
De  sa  vertu,  comme  la  Lettre  enseigne. 
Se  prépara  en  estât  solennel 
Pour  triompher  d'un  honneur  éternel. 
Le  Ciel  feut  lors  de  liesse  esjouy, 
La  terre  aussi  tantost  qu'elle  eut  ouy 
Qu'on  mettait  sus  un  règne,  qui  seroit 
De  grâce  et  paix,  où  l'Agneau  regneroit; 
L'Agneau,  qui  seul  nous  a  sceu  deseeller 
Le  livre  cloz,  et  les  ditz  demesler 
Des  grans  secrets  et  divins  sacrements, 
Qui  n'estoient  cheuz  aux  humains  pensemens. 

Ce  doux  Agneau,  ce  Rédempteur,  ce  Roy, 
Portoit  au  chef  un  diadème,  en  quoy 
Estaient  escritz  trais  filtres  singuliers 
En  lettres  d'or,  à  luy  particuliers. 
Par  l'un  se  dit  Médiateur  tresdoux , 
Par  le  second,  le  Grand  Prestre  pour  nous, 

Au  tiers  se  dit  l'Advocatdu  commun, 
Inconvincible,  et  propice  à  chacun. 

Médiateur  se  nomme  par  droiture 
Du  Souverain  et  d'humaine  nature, 
Veu  que  luy  seul  feut  mys  au  mylieu  d'eux 
Pour  appointer  et  faire  un  entredeux, 
A  fin  que  tout  ensemble  faccordast 
La  terre  et  ciel,  par  un  vray  Concordat. 

Aussi  pourtant  que  la  Lettre  contient 
Promesse  et  Loy,  pour  vray  il  appartient 
Au  Trespuissant  les  promesses  parfaire; 
Mais  l'homme  doit  l'escrit  de  la  Loy  faire. 
Donc  CHRIST,  voulant  acomplir  son  office, 
Et  déclarer  sa  grâce  et  bénéfice, 
Bien  se  voulut  pour  la  promesse  offrir, 
Et  pour  nous  tous  toute  la  Loy  souffrir  : 
Ainsi  mourant,  il  met  son  œuvre  à  fin. 
Promesse  et  Loy  f eurent  faites,  à  fin 
Qu'il  fust  tout  seul  le  grand  Médiateur 
Du  genre  humain  et  de  son  Créateur. 
C'est  luy,  c'est  luy,  qui  dens  son  tendre  corps 
A  mys  d'accord  les  anciens  discords  : 
Raison  veult  donc  qu'à  luy  seul  soit  rendu 
Ce  tiltre  et  nom,  cest  honneur  :  entendu 
Qu'il  est  moyen  par  qui  le  Père  et  nous 
Sommes  unit  au  commun  bien  de  tous. 
Outre,  l'on  peult  en  ce  sacré  chef  lire 
m  5 

Comment  il  (eut  [à  fin  d'appaiser  Vue 
Du  Souverain.)  consacré  pour  grand  Preslre, 
Comme  estant  seul  assez  digne  de  l'estrc, 
Non  pas  ainsi  qu'en  l'ordre  Levitique 
Le  Presire  estoit,  selon  Vescrit  antique, 
Ayant  besoing  l'offre  par  plusieurs  fois 
Réitérer,  et  d'entrailles  et  foys 
Selon  la  Loy  par  serviles  offices 
Offrir  les  dons  et  légaux  sacrifices  : 
Car  pour  certain  Hz  n'estoient  suffisans 
Pour  nous  sauver,  ne  parfaitz,  ne  duisans. 
Christ  n'a  pas  donc  la  prestrise  légale, 
Pourtant  qu'en  luy  la  dignité  régale 
Reluist  et  gist,  à  fin  qu'en  tout  ressemble 
Melchisedech,  Prestre  et  Roy  tout  ensemble. 
Roy,  je  le  diz  de  paix  et  d'équité, 
Et  Prestre  aussi,  qui  a  l'homme  acquité 
Entrant  un  coup  au  benoist  Santuaire 
Par  le  sien  sang,  d'une  offre  volontaire, 
Sacrifiant  sa  sainte  Chair  et  munde. 
Suffisamment  pour  sauver  tout  le  monde. 
Votre  en  son  sang  trop  mieux  parlant  qu'Abel, 
Mieux  que  Nabot  contre  sa  Jesabel  : 
Car  en  mourant  cryoit  à  haulte  voix 
Pardon  pour  ceux  qui  le  misrent  en  croix. 
Et  n'a  fallu  qu'à  plusieurs  fois  il  fist 
Telle  offre  à  Dieu  ;  d'une  fois  il  suffit. 

Car  autrement  mourir  luy  conviendrait 
Autant  de  fois  (Qu'immoler  se  voudroit. 
Pourtant  il  est  l'Evesijue  bienheureux 
De  tous  humains,  puis  qu'd  a  fait  pour  eux 
De  son  saint  corps  la  précieuse  offerte, 
Duquel  l'odeur  jusqu'aux  Cieux  s'est  offerte. 
0  toy  Seigneur,  nostre  Pontife  et  Prestre, 
Beneiz  nous  tous  de  ta  divine  dextre. 
Parlons  présent  de  l'epithete  tiers, 
Et  que  sachons  les  tiltres  tous  entiers 
Du  saint  Agneau,  à  fin  que  pleinement 
Le  congnoissons  autheur  du  sauvement. 
C'est  qu'il  se  dit  Advocat  bien  disert 
De  toy  chetif,  et  de  tous  biens  désert. 
Toy  povre  humain,  ô  si  tu  sçais  combien 
Ce  nom  promet  d'asseurance  et  de  bien, 
Ton  cœur  sera  plus  stable  qu'un  Rocher, 
Lequel  jamais  on  ne  peult  desrocher. 
Dire  pourras:  Viennent  mes  ennemis 
Tous  accouplez,  par  trouppes  entremis 
Encontre  moy;  vienne  Mort,  Glaive,  Guerre, 
Vienne  Sathan  et  les  siens  me  conquerre, 
Rien  ne  pourra  m'oster  la  Charité 
De  mon  Seigneur,  puis  qu'à  la  vérité 
Le  F  Hz  de  dieu  se  présente  pour  moy, 
Je  n'ay  pas  peur,  ne  doutance,  n'esmoy. 
Pour  bien  parler  et  tenir  ceste  clause. 

C'est  l'Advocat  qui  jamais  ne  perd  cause  ; 
De  quoy  ne  doit  le  Lecteur  s'esbahir  : 
Car  la  Raison  qu'on  ne  peult  envahir ^ 
Le  beau  parler  qu'on  ne  peult  contredire, 
Luisent  en  luy  mieux  qu'on  ne  pourrait  dire. 
C'est  l'Advocat  qui  sans  cesse  requiert 
La  gloire  aux  siens,  et,  priant,  leur  acquiert  : 
Voire  priant,  mais  non  pas  seulement 
Comme  on  feroit  quand  on  n'ha  nullement 
Accès  en  droit,  car  lors  on  solicite, 
Sans  que  faveur  de  quelque  droit  on  cite. 
Mais  oultre  plus,  pour  nous  il  interpelle 
Comme  par  droit,  et  sur  cela  appelle 
Sa  dure  croix  et  satisfaction. 
Son  Testament;  tellement  qu'action 
Nulle  ne  peult  remonstrer  du  contraire, 
Quoy  que  la  Loy  ou  Sathan  puisse  faire. 
Voilà  comment  il  rapporte  à  bon  droit 
En  triomphant  sur  son  chef  bel  et  droit 
Ces  tiltres  haults,  excellens,  héroïques, 
Ces  tressaints  Noms  Royaux  et  Deïfiques. 
Pourtant  tous  ceux  qui  bien  ce  chef  regardent. 
D'un  humble  aspect  diligemment  se  gardent 
De  blasphémer,  ravissant  cest  honneur 
Au  seul  Agneau,  de  grâce  seul  donneur, 
Pour  en  vestir  créature  qui  soit. 
Car  ce  voyant,  tresbien  on  apperçoit 

Que  tel  honneur  n'a  pas  sy  peu  cousté 
Pour  le  bailler  d'un  et  d'autre  cousté. 
Mais  congnoissant  leur  Sauveur  pleinement 
D'un  zèle  vray,  qui  ne  fault  ny  ne  ment, 
Ne  peuvent  voir  souffrir  ne  supporter 
Aultre  que  luy  ces  haults  tiltres  porter. 
D'autres  aussi  l'on  trouverait  assez 
Assez  (Jielas)  autant  qu'aux  jours  passez, 
Ou  peu  s'en  fault,  qui  ne  voyent  que  parmy 
Le  voile  espes,  et  non  pas  à  demy, 
Ce  beau  Soleil  et  visage  amoureux, 
Ce  seul  soûlas  des  povres  langoureux. 
Ainsi  comment  quand  Moïse  revint 
Du  mont  Sina,  sa  face  luy  convint 
A  l'environ  d'un  voile  tout  couvrir, 
Car  autrement  nul  ne  povoit  ouvrir 
Les  yeux  à  plein,  pour  bien  le  contempler. 
Aussi  de  ceux  qui  cuydent  accoupler 
Moïse  et  christ  en  mesme  qualité, 
C'est  à  sçavoir  qu'ilz  font  equalité 
Du  bien  venant  des  œuvres  de  la  Loy, 
Au  fruit  sortant  de  Christ  et  de  la  Foy. 
L'Agneau  ne  peult  d'iceux  estre  congnu  ; 
Pourtant  Hz  ont  volontiers  soustenu 
Ailleurs  qu'en  Christ  ces  tiltres  estre  mis  ; 
Ce  mal  provient  pour  ne  s' estre  soubmis 
Du  tout  au  vray  de  l'Escriture  sainte, 

Et  pour  l'avoir  dépravée  par  feinte. 
Mais  poursuyvons  d'escrire  le  surplus 
De  nostre  Agneau,  sy  verrons  que  tant  plus 
L'on  vient  avant  à  le  considérer, 
Tant  plus  se  fait  à  chacun  désirer 
Son  œil  tant  doux,  son  regard  tant  piteux, 
Qu'onques  ne  feut  homme  sy  despiteux, 
Qu'en  le  voyant  ne  devienne  adoucy . 
Jamais  Soleil  en  plein  jour  esclarcy. 
Tant  bel  ne  feut  que  sa  face  argentine  : 
Jamais  ne  feut  l'estoille  matutine 
Tant  clere  à  voir  en  sa  riche  estincelle; 
Jamais  Ruby  qui  luist  et  estincelle 
Ne  feut,  qu'on  sceust  justement  comparer 
A  ses  deux  yeux.  Parlons  d'equiparer 
Le  Lys  des  champs,  ou  la  Rose  vermeille, 
A  son  beau  teint  :  ce  n'est  chose  pareille; 
Ses  blanches  mains  comme  Diamans  fins, 
Qui  sont  trouvez  aux  estrangeres  fins . 
Bref,  de  beauté  il  est  tout  absolu, 
Sans  rien  avoir  de  taché  ne  polu, 
Beau  par  sur  tous,  tant  désirable  à  voir. 
Que  plusieurs  Saintz  ont  laissé  leur  avoir. 
Ravis  et  prins  de  sa  grande  beauté. 
Pour  luy  garder  leur  Foy  et  loyauté  ; 
Son  vestement  de -fin  or  labouré. 
Par  le  dessus  de  pourpre  coulourc, 

Garny  par  tout  de  beaux  Rubis  luisans 
Et  de  Sapphirs  à  son  estât  duisans. 
L'or  pour  certain  signifie  sa  gloire, 
Le  teint  sanguin  dénote  sa  victoire, 
Les  beaux  Rubis,  riches,  inestimables, 
Monstrent  assez  les  dons  incomparables 
De  ses  vertus  haultes  et  heroïcjucs, 
A  quoy  jamais  Anges  ne  Catholiques 
N'ont  arrivé  :  car  chacun  par  mesure 
En  ont  receu ,  fors  luy,  qui  en  mesure 
Par  son  esprit  jouxte  sa  volonté, 
Comme  en  puisant  du  torrent  de  bonté 
Pour  disperser  à  suffisance  aux  siens. 
Ainsi  de  luy  nous  tenons  tous  noz  biens, 
Car  en  luy  sont  tous  les  thresors  encloz 
Du  treshault  sens,  de  la  gloire  et  du  loz 
De  l'Eternel.  Voilà  de  quels  Sapphiz 
Dieu  a  garny  la  robbe  de  son  Filz. 
Le  tout  estoit  une  riche  brodure 
En  lettre  d'or,  portant  telle  escriture  : 
Le  ROY  DES  ROYS,  le  suprême  Monarque. 
Voilà  son  nom,  son  enseigne,  sa  marque. 
Ainsi  l'Agneau,  de  gloire  couronné. 
Monta  au  lieu  par  son  Père  ordonné. 
Et  luy  servit,  pour  la  pompe  parfaire, 
Soudainement  la  nue  blanche  et  claire, 
De  sa  splendeur  tant  richement  parée, 

Qu'estre  povoit  au  Soleil  comparée; 

Tant  que  tous  ceux  qui  en  veirent  le  lustre, 

Esmerveillez  de  ce  cas  tant  illustre, 

Disoyent  entre  eux,  prins  d'admiration  : 

((  Qjii  est  la  gent,  cité  ou  nation. 

Qui  tant  a  peu  de  bien  faire  et  d'honneur. 

Tant  d'allégresse  à  ceux  qui  par  bonheur 

Sont  retournez  vainqueurs  de  leurs  batailles? 

Quelz  chariots  entaillez  d'antiquailleSy 

D'or  enrichiz  et  de  Perles  garniz, 

De  pur  argent  ou  d'ivoire  fourniz, 

Estre  pourroyent  comparez  en  beauté 

A  la  lueur  et  tant  pure  clarté 

Et  aux  rayons  de  ceste  blanche  nue, 

Qui  devant  nous  des  haults  deux  est  venue? 

Tel  chariot  {disoyent  Hz)  convient  bien 

A  ce  vainqueur  qui  tant  a  fait  de  bien 

A  nous,  d'avoir  vaincu  noz  ennemis, 

Et  d'avoir  Mort  combattant  à  mort  mis. 

Vien  (disoyent  Hz),  ô  nue  gratieuse, 

Vien  et  reçois  ceste  chair  tant  heureuse, 

Qui  a  la  Mort  ruiné  par  main  forte 

Et  des  tyrans  les  despouilles  rapporte. 

Reçois  celuy  qui  a  saisy  le  fort 

Et  butiné  l'empire  de  la  mort; 

Reçois  celuy  qui  des  paluz  umbreux 

Et  des  prisons  du  règne  ténébreux 

A  délivré  par  sa  vertu  immense 

Tous  ceux  qui  sont  de  sa  race  et  semence. 

0  Filz  d'Adam,  chantez  tous  de  liesse, 

Par  chants  nouveaux  célébrez  la  promesse 

De  vostre  Roy;  illustrez  ses  haults faits, 

Puis  que  par  luy  tous  libres  estes  faits  : 

Chantez  sy  hault  que  partout  on  vous  oye, 

Tant  que  les  monts  en  tressaillent  de  joye, 

Que  les  Forests  de  vostre  bruit  redondent, 

Tant  qu'après  vous  un  mesme  chant  respondent. 

Fonts  et  ruisseaux,  et  vous  arbres  fueilluz, 

Jusques  ici  avez  esté  polluz, 

Polluz  des  noms  d'un  nombre  de  faux  Dieux, 

A  eux  estans  consacrez  en  maints  lieux . 

Mais  maintenant  n'aurez  plus  ceste  honte f 

Puis  que  l'Agneau  en  son  hault  throne  monte. 

Voicy  le  temps,  ô  Monde,  que  luyra 

Le  cler  Soleil  de  Justice;  etfuyra 

Devant  ses  rays  la  nuictée  d'erreur, 

Et  quant  et  quant  les  monstres  pleins  d'horreur 

Dont  a  esté  par  Idoles  souillée. 

Et  de  tous  biens  la  terre  despouillée, 

0  vous  les  deux,  nous  avons  apperceu 

De  ces  bas  lieux,  et  tous  bien  avons  sceu 

Visiblement,  clerement  et  à  l'œil. 

Le  noir  habit,  la  tristesse  et  le  dueil 

Qu'avez  porté  et  les  piteuses  larmes, 

Qu'avez  jette  quand  les  rudes  alarmes 
De  dure  mort  l'Agneau  pur  endurait, 
Quand  le  Soleil  de  noir  vestu  pleurait^ 
Voyant  l'effort  de  celle  mort  énorme  ; 
Nous  vismes  bien  rostre  maintien  difforme, 
Les  clers  flambeaux  de  voz  palais  esteints, 
Et  de  noirceur  voz  vestements  tous  teints. 
Lors  de  pleurer  aviez  occasion, 
Mais  maintenant  que  le  Roy  de  Zion 
Va  triompher  en  vostre  Royal  estre, 
Voire  s'asseoir  à  la  divine  dextre, 
Prenez  de  joye  la  luysante  couleur; 
Car  vn  Soleil  d'autre  prix  et  valeur 
Que  n'est  celuy  qui  dedens  vous  flamboyé 
Prend  devers  vous  son  chemin  et  sa  voye, 
Duquel  aurez  plus  d^honneur  et  de  gloire 
{Bien  qu'il  soit  né  en  ce  bas  territoire) 
Que  n'avez  eu  quand  feustes  couronnez 
Des  Astres  clers,  dont  estes  tant  ornez. 

Pendant  qu'ainsi  ces  fidèles  propos 
Tenoyent  entre  eux  les  pilliers  et  suppostz 
De  vérité,  ausquelz  l'Agneau  donna 
Commission  expresse,  et  ordonna 
Porter  par  tout  de  Salut  la  nouvelle, 
Soudainement  la  nue  clere  et  belle, 
Esiincelant,  et  d'Estoilles  semée, 
De  feux  de  joye  plaisamment  allumée, 


DE   l'agneau.  4} 

Couvrit  l'Agneau,  et  d'embas  le  tollut. 

Ainsi  monta  nostre  espoir  et  salutf 
Ainsi  monta  l'Agneau  victorieux 
Triomphamment  et  trespassa  les  deux; 
Les  deux,  qui  tousluy  ont  fait  prompt  hommage, 
Se  congnoissans  sa  facture  et  ouvrage. 

Lors  le  Soleil  son  chef  doré  baissa 
Reveremment  et  son  Dieu  confessa. 
Comme  disant  :  0  mon  facteur,  fay  honte. 
Que  les  Mortelz  m'ont  tenu  en  tel  compte 
Que  d'avoir  mis  l'honneur  de  deïté 
En  moy,  qui  suis,  pour  dire  vérité. 
Au  près  de  vous  trop  moins  que  l'estincelle  : 
Souventefois  pour  impieté  telle, 
J'ai  retiré  ma  clarté  et  vigueur 
Et  ay  monstre  indices  de  langueur; 
Souventesfois  de  noir  me  suis  bruny, 
Et  de  palleurpar  ce  forfait  honny. 
Or  maintenant  que  voy  venir  le  temps, 
Lequel  tousjours  je  désire  et  attens, 
Le  temps  heureux  qu'à  vous  sera  rendu 
L'honneur  divin,  vosîre  lot  espandu, 
J'ay  prins  de  joye  mon  vestement  doré, 
J'ay  monpalaiz  de  pourpre  coloré, 
A  fin  que  mieux  je  porte  la  figure, 
0  vray  Soleil,  de  vostre  splendeur  pure. 
J'auray  plaisir  de  vous  servir  d'image, 

A  fin  qu'abni  que  tout  l'humain  lignage 

Et  tout  vivant  en  nature  mortelle 

Me  tient  pour  vray  la  lampe  corporelle 

De  l'univers,  et  la  force  et  le  cœur, 

En  quoy  avez  assemblé  la  vigueur 

Dont  maintenez  tout  l'Estre  de  nature, 

Ainsi  soyez,  ô  haulte  Geniture, 

De  tous  tenu  lampe  perpétuelle, 

Soleil  vivant,  vigueur,  vie  éternelle 

Du  siècle  heureux  et  du  monde  tant  beau 
De  voz  Esluz,  et  du  peuple  nouveau. 

Un  mesme  honneur  luy  fàrent  en  leurs  rengs 
Tous  les  flambeaux  parmy  le  Ciel  courans; 
Et  quant  et  quant  les  douze  régions 
Du  firmament,  avec  ses  légions; 
Les  astres  tous  qu'on  voit  decheoir  et  naistre 
L'ont  recongnu  pour  vray  Seigneur  etmaistre. 
Semblablement  les  bendes  hiérarchiques 
Des  haults  esprits,  et  ordres  angeliques 
Qui  sans  cesser  le  Saint  des  saints  adorent. 
Et  en  chantant  ses  merveilles  l'honnorent, 
Feirent  honneur  à  cest  Agneau  tant  muruie, 
Qui  a  tollu  les  forfaits  du  bas  monde  ; 
Tous  esbahis  de  ceste  nouveauté, 
Voyans  la  chair  sur  la  principauté 
De  l'univers;  à  qui  l'hommage  font 
Terres  et  deux,  voire  l'Enfer  profond. 

Mais  congnoissanî  en  celle  humanité 
Le  hault  penser  de  la  divinité, 
Tous  humblement,  aussi  la  face  ouverte. 
Ont  contemplé  la  gloire  descouverte 
Du  Filz  de  Dieu,  de  l'Agneau  Eternel, 
Et  luy  ont  fait  tous  honneur  solennel. 
Puis  d^un  accord  en  leur  divine  langue 
Ont  prononcé  la  diserte  harangue. 
Dont  la  teneur  est  sy  haulte  et  le  rolle, 
Qu'on  ne  peult  pas  par  humaine  parole 
Y  arriver  ;  toutesfois  quelque  umbrage 
Ont  peu  suyvir  de  ce  divin  langage 
Ceux  qui  par  Foy  aux  deux  /eurent  ravis  ; 
Ausquclz  estoit  certainement  advis 
Qu'ainsi  parloyent  ces  merveilles  oyans, 
Et  nostre  Agneau  en  tel  honneur  voyans  : 

Verbe  divin,  sapience  profonde, 
De  Deïté  plénitude  féconde , 
En  qui  du  tout  gist  l'Estre  et  la  vigueur. 
En  qui  de  vie  est  la  veine  et  le  cœur; 
Verbe  par  qui  le  luysant  firmament, 
Par  qui  le  Ciel  et  tout  son  ornement 
Peut  acomply,  estendu,  compassé 
Et  en  son  tour  de  toutes  parts  haulsé  ; 
Qui  as  aussi  de  la  terre  asseuré 
Les  fondemens,  le  Gouffre  mesuré, 
La  Mer  emply  et  reiglé  ses  finages, 

Formé  les  vents,  tempestes  et  orages  ; 
Verbe  tressaint,  vive  Image  du  Père, 
Splendeur,  substance  et  exprès  charactere, 
Après  avoir  par  la  prolation 
De  ta  vertu  et  vive  expression 
Fait  tout  soudain  de  son  Rien  comparoir 
Le  monde  tout,  et  visible  apparoir  ; 
Par  ton  hault  sens  et  conseil  inscrutable 
L'homme  tu  feiz,  de  nature  mirable  : 
Non  seulement  créé  à  ton  image. 
Mais  le  formas  comme  tesmoing  et  gage 
De  ceste  tienne  humanité  heureuse. 
De  ceste  chair  hostie  précieuse , 
Et  le  posas  au  Jardin  de  plaisance, 
Nud  de  péché,  et  vestu  d'Innocence, 
Et  luy  donnas  loisir  de  s'esjouyr 
Avecques  nous,  et  povoir  de  jouyr. 
Comme  Seigneur  de  la  terre  tant  belle; 
Mais  puis  après  il  te  devint  rebelle. 
Luy,  non  content  de  ta  vive  Parole , 
S'alla  renger  où  se  tenait  l'eschole 
Defaulsetéj  dont  le  premier  docteur. 
Le  fondateur,  l'inventeur  et  aucteur 
Peut  le  Serpent  dommageux,  tortueux. 
Lequel  tu  feiz  de  ton  bras  vertueux 
Tresrudement  de  ce  lieu  tresbucher 
Et,  tempestant  comme  fouldre,  bruncher. 

Là ,  rfwinme  apprint  les  premiers  rudiments, 
Les  fondements,  principes,  éléments 
De  vainement  contre  ton  Nom  forger 
Plusieurs  faux  Dieux,  et  maints  abuz  songer; 
Dont  tresbucha  en  telle  cécité 
Qu'il  s'addonna  à  toute  enormité. 
Et,  comme  ceux  qui  de  vin  s'estourdissent, 
Brutalement  et  sans  fin  se  remplissent. 
Tant  plus  Raison  veulent  siiyvre  et  sçavoir. 
Tant  plus  leur  sens  insensé  ils  font  voir, 
Ainsi  estant  humaine  nature  yvre 
De  faulseté,  tant  plus  vouloit  au  livre 
De  son  fol  sens,  et  sans  toy  se  y  fonder, 
Tant  plus  faisait  safollie  abonder. 
Or  eust  ainsi  tousjours  Phomme  vescu, 
De  cécité  corrompu  et  vaincu, 
Si  n'eust  esté  l  expresse  volonté 
De  l'Eternel,  lequel,  par  la  bonté 
Qu'avecques  toy  son  seul  Filz  ha  commune 
En  Deïté,  toutesfois  seule  et  une^ 
Voyant  ainsi  la  Chair  se  fourvoyer, 
Détermina  au  monde  f envoyer, 
Sermon  divin.  Parole  magnifique. 
Mais  ton  parler  treshault  et  mirifique 
A  riwmme  estant  inconnu  et  esîrange, 
L'Eternel  dit  pour  sa  gloire  et  louenge, 
Que  toy  qui  es  sa  nayve  diction, 

Serais  traduit  par  incarnation 
En  tel  parler  que  le  monde  entendrait, 
Et  que  par  toy  le  secret  comprendrait 
Qui  f eut  long  temps  en  tan  Livre  celé, 
Lequel  tu  as  pleinement  descellé. 
Qu'ainsi  fust  fait,  ton  Père  l'a  voulu. 
Dont  tout  soudain  qu'a  esté  révolu 
Le  temps  par  luy  prefix  à  ta  naissance, 
Chair  as  esté,  sans  muer  ton  essence. 
Or  attendant  que  le  temps  fust  finy 
Par  VEternel  à  ce  fait  prefiny, 
Par  nous  voulut  que  P homme  fust  conduit 
Dessaubz  la  Loy,  et  qu'ainsi  il  fut  duit 
Par  mains  décrets  et  rudes  éléments, 
Pour  mieux  povoir  les  divins  sacrements 
De  ton  parler  tant  élégant  comprendre., 
Et  le  vouloir  du  Saint  des  saints  entendre  ; 
Donc  feu  la  Loy  par  nous  en  la  main  mise 
Du  Moyenneur;  et  par  tel  si  commise 
Que  mat  à  mat  au  peuple  Fescrirait 
Et  pleinement  devant  tous  la  lirait. 
Aussi,  avant  qu'en  chair  humaine  vinse, 
Tu  nous  commis  la  charge  et  la  province 
Des  filz  d'Adam  par  sur  la  terre  espars, 
Lesquelz  tu  as  semé  de  toutes  parts, 
Saubz  maintes  laix,  langues  et  factions. 
Et  as  voulu  qu'en  toutes  régions 

Fussent  par  nous  les  Gentilz  gouvernez, 

En  attendant  qu'Ut  seroyent  amenez 

Comme  Brebis  au  bienheureux  troupeau 

Duquel  tu  es  le  Pasteur  et  l'Agneau. 

Or,  maintenant  que  tu  es  héritier 

Et  possesseur  légitime  et  entier 

De  l'univers  par  ton  Père  ordonné, 

Qui  fa  exprès  le  Royaume  donné 

Sur  toutes  gents  comme  Roy^  Syrc  et  Dieu, 

Treshumblement  nous  te  cédons  le  Heu , 

Recongnoissans  que  tu  es  le  vray  Roy 

D'eux  et  de  nous,  et  qu'il  fault  que  par  toy 

Soit  des  Esluz  le  peuple  modéré, 

Et  toy  par  luy  et  par  nous  adoré. 

Roy  trespuissant  et  souverain  Seigneur, 

Agneau  régnant,  digne  de  tout  honneur, 

Gloire,  vertu,  de  grâces  action, 

Force,  valeur  et  domination 

A  tousjoursmais  tout  le  monde  te  rende, 

Et  que  ton  bruit  sur  la  terre  s'estende , 

Tant  que  tu  sois  de  toute  chair  tenu 

Le  Roy  des  Roy  s,  et  Sauveur  recongnu. 

Quand  eurent  dit,  pour  l'oraison  conclure. 
Les  deux  ensemble  et  toute  créature, 
A  haulte  voix,  ainsi  soit,  respondirent , 
Tant  qu'aux  lieux  bas  les  Enfers  l'entendirent. 
Alors  le  Ciel  de  liesse  et  chansons, 

De  maints  accords,  et  cantiques  et  sons, 
De  tous  costez  clerement  resonna. 
Lors  Vérité  de  sa  harpe  sonna 
Tresdoucement  la  sacrée  Uranie; 
Semblablement  la  chaste  compagnie, 
Le  saint  Convent  des  grâces  supernelles, 
Les  Chérubins  estendirent  leurs  aesles, 
Environnant  le  siège  sumptueux 
Qu'estoit  gardé  au  Roy  victorieux  , 
Lequel,  vestu  de  ses  Royaux  habits , 
D'un  glaive  fort  à  deux  trenchans  fourbis 
Ceint  au  costé,  le  beau  sceptre  en  la  main, 
Non  composé  par  artifice  humain, 
S'est  colloque  sur  ce  throne  paré, 
Par  l'Eternel  long  temps  a  préparé; 
Un  siège  estant  de  nature  sy  dure 
Qu'après  les  deux  encor  fault  il  qu'il  dure, 
A  fin  qu'au  Nom  de  sa  principauté 
Toute  vertu,  en  sa  communauté. 
Comme  un  servant  les  deux  genoux  pliast, 
En  toute  chair  sa  face  suppliast. 
Et  que  soudain  la  hauteur  et  largesse 
De  tous  les  deux  aux  abysmes  s'abbalsse, 
Quand  il  aura  seulement  commandé. 
Car  le  Seigneur  par  exprès  a  mandé 
Par  tous  les  lieux  de  la  ronde  fabrique. 
Que  promptement  toute  langue  s'applique 

A  confesser  que  U Agneau  glorieux, 
Roy  par  sur  tout,  à  sa  dextre  est  aux  deux. 
Pourtant  convient  que  la  terre  l'adore. 
Et  que  le  ciel  le  révère  et  honnore, 
Comprins  en  ce  les  célestes  Espritz, 
Les  astres  tous  qui  leurs  sièges  ont  pris 
Au  firmament;  rien  n'en  est  excepté  : 
Car  il  est  Roy  du  hault  Sire  accepté, 
Et  les  Enfers  à  sa  voix  trembleront. 
Ainsi  faisant  un  compte  plein  et  rond, 
Il  est  Seigneur  de  VEmpire  triforme, 
De  Terre  et  Cieux  et  de  l'Enfer  énorme. 

Roy  s  de  la  Terre,  Empereurs  et  Primatz, 
Qui  possédez  ces  incertains  climaîz, 
Vous  defaudrez  et  voz  ans  périront, 
Mesmes  les  Cieux  comme  un  drap  vieilliront; 
Mais  le  Seigneur  sur  son  throne  sera 
A  tousjoursmais,  et  point  ne  cessera  : 
Car  l'Eternel  tant  à  vous  qu'à  voz  Filz 
A  limité  un  terme  tout  prefix; 
Mais  à  l'Agneau  a  dit  qu'éternité 
Conservera  son  throne  en  équité  : 
Quoy  que  tousjours  cy  bas  s'acoupleront 
Les  grans  tyrans ,  et  se  parforceront 
A  ruiner  son  règne  et  primauté, 
Et  que  leurs  cœurs  yvres  de  cruauté 
S'assembleront  contre  luy  pour  la  Beste , 

Si  faudra  il  à  tous  baisser  la  teste. 
Maugré  leurs  cœurs  et  forcenant  outrage, 
Au  seul  Agneau  sera  rendu  l'hommage; 
Et  ne  pourront  par  leur  martyre  et  croix, 
Soient  Empereurs,  ou  Monarques,  ou  Roys, 
Faire  que  paix  ne  se  tienne  au  mylieu 
De  ses  subjetz,  comme  en  son  propre  lieu. 
La  paix  je  dy,  non  pas  repos  du  corps. 
Car  l'on  sçait  bien  que  toi,  Sathan,  ne  dors; 
Mais  je  dys  Paix,  l'immobile  seurté. 
Le  fondement  d'invincible  durté 
Qu'ont  les  Esluz,  voire  emmy  les  assaultz. 
Voire  en  prison  et  profond  de  leurs  maux. 
Ainsi  fault  il  qu'il  dom.ine  paisible 
Dedens  les  siens,  d'une  paix  impossible 
Aux  Reprouvez,  et  qu'en  toute  contrée 
Soit  son  saint  nom  et  sa  gloire  monstrée, 
Qui  V euh  par  tout  la  terre  environner 
Et  de  son  bruit  faire  le  Ciel  tonner. 

Plusieurs  pais  Babylone  rendit 
Subjetz  à  soy,  et  son  règne  estendit 
Jusques  au  cours  du  grand  N de  fécond. 
Puis  succéda  l'Empire  en  lieu  second 
Le  grand  Cyrus,  dont  le  sceptre  honoré 
Peut  quelque  temps  en  Asie  adoré. 
Depuis  survint  la  brefve  Seigneurie 
De  Maccdone;  à  qui  Perse  et  Syrie, 

Pour  du  régner  emplir  l'affection 

Et  pour  assoir  sa  folle  ambition^ 

Sembloit  avoir  ses  confins  trop  estroitz; 

Pource,  en  passant  maintz  perilz  et  destroitz, 

Emplit  encor  l'Afrique  sablonneuse, 

L'Egypte  toute  et  Arabie  heureuse  ^ 

Et  puis,  ayant  l'Indie  surmontée. 

Passa  le  mont  glacé  de  Promethée  ; 

Mais  morte  et  nulle  en  peu  d'heure  devint, 

Et  en  son  lieu  la  majesté  survint 

De  la  Cité  qui  feut  édifiée 

Par  Romulus,  et  par  luy  dédiée 

Du  propre  sang  de  son  frère  Germain. 

Laquelle,  ayant  de  sa  sanglante  main 

Du  tout  brisé  la  superbe  Carthage 

Et  des  Gaulois  affoibly  le  courage, 

Plusieurs  pais  et  langages  divers 

Qui  sont  espars  en  ce  bas  univers, 

Par  longs  effors  et  par  guerres  mortelles. 

Tout  d'un  accord  feit  vivre  soubs  ses  ssles. 

Dont  tellement  sa  puissance  elle  accreut 

Que  par  orgueil  elle  pensa  et  creut 

Estre  fondée  en  fermesse  immortelle, 

Et  que  jamais  Seigneurie  après  elle 

L'on  ne  verrait  au  monde  dominer. 

Ou  qui  la  peust  du  tout  exterminer. 

Mais  en  ce  poinct  que  tant  de  gens  vainquit, 

De  son  mylieu  sa  ruine  nasquist. 

Et  tout  ainsi  que  peu  à  peu  la  nue, 

Quand  par  vapeurs  le  temps  se  trouble  et  mue , 

Vient  tellement  à  s'estendre  et  enfler 

Qu'elle  ne  craint  le  bruyre  ne  souffler 

De  tous  les  vens  qui  à  l'entour  se  meuvent  ; 

Mais  toutesfois  dedens  elles  s'esmeuvent 

Certains  debatz  et  intestines  guerres, 

Bruitz  et  flambeaux,  esclairs,  aussi  tonnerres; 

Puis  dedens  soy  d'elle  mesme  troublée, 

Et  tellement  de  tumulte  comblée, 

Soit  parplouvoir  ou  gresler,  se  défait: 

Ainsi,  estant  l'Empire  Rommain  fait 

Sy  grand,  sy  hault,  sy  puissant  et  sy  fort 

Qu'il  ne  craignoit  des  estrangers  l'effort. 

Secrètement  soubz  ses  £sles  couvoit 

Sédition,  et  ainsi  se  mouvait 

En  peu  de  temps  la  tempeste  civile 

Qui  feit  déchoir  ceste  superbe  ville. 

Ainsi  le  nom  et  l'Empire  Rommain, 

Jadis  fondé  par  tant  de  sang  humain. 

Après  avoir  le  monde  combatu, 

Feut  à  la  fin  de  sa  force  abbatu  : 

Le  tout  venant  par  divine  ordonnance, 

Par  le  conseil  et  haulte  Providence 

Du  Souverain  qui  de  rien  aggrandist 

L'homme  abbaissé,  et  le  grand  amoindrist; 

Qui  fait  régner  l'homme  povre  et  abject, 
Et  le  régnant  fait  devenir  snbject. 
Ainsi  luy  plaist  que  tous  les  Potentat! 
Qui  sont  cy  bas,  Seigneuries,  Estatz, 
Principaatez  Royales,  tyranniques, 
Communautez  et  toutes  Republiques, 
Facent  leur  temps,  et  puis  la  place  cèdent, 
Et  par  momens  et  termes  se  succèdent. 
Mais  de  l'Agneau  le  Royaume  estably 
Ne  peult  déchoir  ne  venir  en  oubly. 
Sy  hault  ne  peult  l'inconstante  fortune 
Lancer  son  bras  ne  jetter  infortune. 

Le  Temps  chanu,  qui  toujours  envieillit, 
Qui  tant  de  faitz  soubz  soy  ensevelit, 
Plus  hault  que  n'est  ce  hault  règne  demeure. 
Plus  bas  il  court  se  changeant  d'heure  en  heure  : 
Parquoy  l'Agneau  tousjours  triomphera, 
Tousjours  régnant  sur  son  throne  sera. 
Ne  dtees  plus,  ô  hommes  insensez, 
Ne  dites  plus  ny  en  voz  cœurs  pensez 
Que  sur  les  deux  Nécessité  fatale 
Tient  par  sur  tout  la  dignité  Royale. 
Ne  pensez  plus  l'immuable  Atropos 
Avec  ses  sœurs^sans  séjour  ne  repos. 
Faire  et  fournir  la  fatale  filasse^ 
Ny  obtenir  sur  les  Astres  la  place. 
Ne  pensez  plus  que  le  cercle  en  quoy  sont 

Les  feux  luysans  qui  douze  signes  font, 

Soient  le  Palais,  le  domicile  et  règne 

Où  seurement  comme  emperiere  règne 

Nécessité ,  ny  que  d'elle  ressort 

De  tous  effectz  l'Adventure  et  le  Sort; 

Mais  rendez  tous  à  cest  Agneau  l'honneur, 

Et  confessez  qu'il  est  grand  gouverneur, 

Roy  premier  né  sur  toute  créature, 

Lequel  régit  tout  l'Estre  de  nature. 

Tenez  le  donc  par  Foy  vive  et  entière 

Le  chef  vivant  des  enfans  de  lumière , 

Car  l'Eternel  ainsi  l'a  ordonné, 

Et  d'un  honneur  sy  hault  l'a  couronné. 

L'Agneau  cy  bas  humblement  s'abbaissa. 

Sa  majesté  pour  quelque  temps  mussa, 

Et  soubs  la  Loy  obédience  apprint, 

Tant  que  la  mort  exécrable  en  gré  print 

Et  endura  la  honte  de  la  Croix, 

Mourant,  pendant  comme  infâme  en  un  bois. 

Pourtant  ainsi  l'a  exalté  le  Père, 

Et  a  tollu  de  la  mort  l'impropere , 

En  luy  baillant  planiere  autorité, 

Un  nom  aussi  de  telle  dignité 

A  qui  soit  fait  par  tout  le  monde  hommage, 

A  qui  soit  fait  et  d' œuvre  et  de  courage 

Par  tous  les  saintz  deue  recongnoissance , 

Comme  à  celuy  qui  ha  toute  puissance, 

Qui  tient  la  clef  des  célestes  thresors, 

Et  comme  il  veult  les  dispense  et  met  hors. 

Or,  estant  donc  nostre  Médiateur, 
Nostre  Advocat  et  Sacrificateur, 
Par  son  pur  sang  au  Sanctuaire  entré , 
Après  avoir  le  hault  Ciel  pénétré 
En  apportant  le  fruit  de  sa  conquestc, 
A  ainsi  fait  sa  tresdigne  requeste  : 

Père  Eternel,  puis  qu'ainsi  il  t'a  pieu 
Que  dens  le  corps  qu'à  ce  tu  as  eslen 
Fust  acomplie  entière  obédience 
Pour  supplier  à  l'inobedience 
Dont  soubs  Péché  feut  le  monde  vendu  , 
Je  te  requiers,  à  bon  droit,  entendu 
Qii'il  t'a  pieu  de  mal  faire  un  grand  meffait, 
Autant  et  plus  de  bien  puisse  un  bienfait. 
Si  par  Adam  le  monde  à  mort  feut  mis, 
Si  un  Péché  par  un  homme  commis 
A  toute  chair  vilainement  tachée, 
Et  pour  cela  la  mort  s'est  attachée 
Sans  nul  esgard  à  l'humaine  nature , 
Raison  veult  bien,  par  l'oblation  pure 
Et  par  le  bien  de  ma  chair  innocente 
'Sans  qu'au  contraire  accusateur  attente) , 
Qu'aux  hommes  soit  miséricorde  faite. 
Et  que  la  Loy  se  tienne  satisfaite; 
Je  dy  à  ceux  qui  à  moy  se  joindront 

Par  vive  Foy,  et  qui  mon  nom  prendront 
Pour  finvoijuer  comme  Père  et  Tuteur  ; 
Qui  me  tiendront  leur  Frère  et  Protecteur. 
Puis  que'fay  mis  mon  Ame  et  sang  pour  eux, 
Tant  ay  esté  de  leur  bien  désireux. 
Je  te  requiers  que  celle  charité 
Que  tu  me  porte  en  ferme  vérité, 
Ce  tien  amour  invincible,  éternel, 
Qu^as  envers  moy  d'un  zèle  paternel. 
Te  fasse  aussi  les  aymer,  tellement 
Que  dens  leurs  cœurs  Hz  sentent  pleinement 
Que  tu  les  as  pour  tes  enjans  receuz 
Comme  de  toy  engendrez  et  conceuz. 
Quand  par  erreur  et  faiblesse  cherront. 
Et  qu'en  mon  nom  ta  grâce  requerront, 
Souvienne  toy  qu'ils  sont  nés  imparfaitz, 
Et  que  de  chair  fragile  tous  sont  faitz. 
Las!  Hz  seront  diversement  tentez, 
Et  d'ennemis  maintefois  affrontez; 
De  tous  costez  se  verront  assaillir. 
Tant  qu'ilz  pourront  assez  de  fois  faillir  : 
Donc  pour  eux  tous  ta  faveur  je  demande. 
Père  tressaint,  je  les  te  recommande. 
Je  sçay  que  c'est,  j'ay  les  destroitz  passé, 
J'ay  de  la  mort  le  dur  pas  trespassé; 
Dont  je  ne  puys  en  leur  tentation 
Les  contempler  sans  miseration. 

Las  !  c'est  un  cas  qui  de  bien  près  me  touche, 

Puis  que  leur  suis  tant  allié  et  prouche. 

Ils  sont  ma  chair,  mes  membres  et  mon  corps  : 

Raison  veult  donc  que  d'eux  je  sois  recors. 

Pourtant  te  fais  la  requeste  présente, 

Et  devant  toy  pour  eux  tous  me  présente: 

Par  ta  bonté  éternelle  Hz  sont  tiens, 

Et  d'abondant  par  achapt  ils  sont  miens. 

Tu  les  as  tous  soubz  ma  tutelle  mys, 

Et  seurement  par  moy  leur  a  promis 

Que  leur  seras  gratieux  et  propice  : 

Donc  te  requiers  un  paternel  office, 

C'est  qu'en  leurs  cœurs  pleinement  tu  espandes 

Et  vivement  en  leurs  bouches  estendes 

Le  feu  ardent  de  nostre  Charité, 

L'esprit  vital  de  nostre  dette, 

L'eau,  l'onction  qui  de  tous  deux  procède  : 

Ainsi  auront  un  soûlas  et  remède 

Contre  l'effort  et  pouvoir  diabolique, 

Contre  le  glaive  et  vertu  tyrannique. 

Ce  leur  sera  un  vray  Consolateur, 

Un  paraclet,  un  secret  instructeur, 

Une  seurté,  un  tesmoing  et  un  gage , 

L'arre  et  le  seau  de  ce  hault  héritage 

Lequel  par  moy  leur  a  esté  acquis , 

Lequel  par  toy,  sans  qu'ilz  t'eussent  requis, 

Leur  a  esté  avant  tout  temps  donné  : 

Ainsi  tu  l'as,  à  mon  Père,  ordonné. 

Or  j eut  ainsi  ceste  haulte  oraison 
Faite  et  fondée  en  divine  raison. 
De  PEternel  franchement  acceptée. 
Reveremment  aussi  feut  escoutée 
Des  saintz  espritz  qui  habitent  les  deux. 
Et  pénétra  ce  parler  précieux 
Jusques  aux  cœurs  de  ses  féaux  amys. 
Dont  les  péchés,  par  grâce,  sont  remis. 
Ainsi  l'Agneau  en  sa  volonté  eut 
Et  pleinement  entre  ses  mains  receut 
Tous  les  thresors  célestes  et  les  dons 
Duhault  esprit,  et  grâces  et  pardons 
Pour  despartir  selon  son  bon  plaisir 
A  tous  ceux  là  qu'il  luy  a  pieu  choisir 
Et  appeller  pour  estre  ses  heraultz; 
A  tous  ceux  là,  tant  nobles  que  ruraux, 
Q^ui  en  son  corps  et  testament  seront 
Par  Foys  comprins  et  Seigneur  l'advou'ront. 

Puis,  en  monstrant  sa  divine  largesse 
Et  en  faisant  notoire  sa  grandesse, 
Feii  tout  acoup  le  luysant  Ciel  ouvrir, 
Et  ses  amys  de  la  vertu  couvrir 
De  son  esprit,  lequel  par  maints  flambeaux, 
Par  feu  parlant  langages  tous  nouveaux, 
Visiblement  en  bruyant  descendit 
Et  sur  chacun  part  à  part  s'estendit. 

De  cjuoy  jadis  le  Monde  s'esionna,  , 
Quand  vivement  de  leur  bouche  tonna 
Celle  vertu  et  puissance  divine; 
Quand  de  leurs  cœurs  la  céleste  doctrine 
Comme  torrents  abondamment  sortit, 
Et  du  cerveau  des  ignor  ans  partit. 

Or  est  ainsi  sur  son  throne  Royal 
Triomphamment  cest  Advocat  loyal, 
L'Agneau,  le  Roy,  le  Rédempteur,  le  fdz^ 
En  attendant  que  du  tout  desconfitz 
Ses  ennemys  soubz  ses  piedz  mys  seront, 
Et  ruez  juz,  de  scabeau  serviront; 
En  attendant  qu'une  autre  fois  revienne 
Pour  acomplir  la  promesse  ancienne 
En  ses  Esluz,  lesquelz  suscitera  : 
Ainsi  tousjours  sur  tout  triomphera. 

'il  est  ainsi,  comme  trcsbien  je  croy, 
Que  sans  le  sceu  et  bon  vouloir  de  toy, 
Souverain  Dieu,  rienn' advient  en  ce  Monde, 
Et  que  les  vents  qui  ceste  Mer  profonde 

Font  agiter  sans  ton  vueil  ne  s'esmeuvent; 

S'il  est  ainsi  que  leurs  forces  ne  peuvent 

Faire  trembler  une  fueille  des  bois, 

Que  paravant  Hz  n'entendent  la  voix 

Et  contenu  de  son  commandement, 

Certes  je  croy  que  par  ton  mandement 

Fortune  a  fait  contre  moy  son  effort. 

Donc  si  vers  ioy  je  cerche  reconfort, 

Vers  toy,  mon  Dieu,  mon  Tuteur  et  mon  Père, 

Par  JESUS  CHRIST,  mon  Seigneur  et  mon  frère, 

Je  ifay  pas  tort.  Car  toy  seul  tu  peux  dire  : 

Laissez  mon  Filz,  laissez  le,  qu'il  respire. 

Fortune,  hola  !  Toy  seul  peux  tout  acoup 

Mettre  ta  main  pour  empescher  le  coup, 

Le  coup  pesant  de  mon  adversité. 

Si  tu  te  diz  fons  de  bénignité, 

Secours,  seurté,  l'accès  et  le  refuge 

De  l'affligé,  de  l'orphelin  le  juge, 

Thresor  entier  de  consolation, 

Do\  je  cercher,  sentant  l'affliction 

Et  gref  tourment  de  mon  ame  contrainte, 

Autre  que  toy  à  qui  faire  ma  plainte  ? 

Les  huyz  de  fer,  pontsleviz  et  barrière 

Où  suis  serré  me  tiennent  bien  arrière 

De  mes  prochains,  frères,  sœurs  et  amys  ; 

Mais  toutesfois,  quelque  part  que  sois  mys, 

L'on  ne  sçauroiî  tellement  fermer  l'huys 

Que  lu  ne  sois  tout  soudain  où  je  suis  : 

Pourtant  à  toy  qui  congnois  mon  oppresse, 

0  Dieu  bening,  ma  prière  t'addresse. 

Et  si  tu  vois  parmy  mon  larmoyer 

Que  mon  parler  vienne  à  se  desvoyer. 

Outrepassant  quelque  fois  la  mesure. 

Ne  le  prens  pas,  ô  Père,  pour  murmure. 

La  Chair  ne  peult,  quand  son  mal  luy  empire , 

Que  quelque  fois  soubz  le  faix  ne  souspire.   . 

Congnois  comment  d'une  masse  d'argille 

Tu  tn\u formé  comme  verre  fragile; 

Congnois  comment  la  douleur  qui  m'oppresse 

A  souspirer  amèrement  me  presse. 

Tu  feiz  jadis  une  vive  fontaine 

Dedens  mon  cœur,  qui  tousjours  estoit  pleine. 

Là  où  souvent  par  singulière  grâce 

Resplendissoit  le  lustre  de  ta  face  ; 

Mais  maintenant  (qui  me  tient  en  malaise) 

Tu  as  mon  cœur  fait  devenir  fournaise. 

Las!  est  ce  point  quelque  brandon  d'enfer f' 

Quand  je  scrois  non  de  chair,  mais  de  fer. 

De  diamant,  ou  d'acier  affiné, 

Si  faudrait  il,  estant  ainsi  miné 

Dedens  ce  feu  embrasé  de  ta  fouldre, 

Qu'en  peu  de  temps  me  convertisse  en  pouldre. 

Se  donc  tu  as  la  fournaise  allumée. 

Et  que  tu  vois  en  sortir  la  fumée. 

Supporte  un  peu,  ô  vray  Dieu  amyable, 

Supporte  un  peu  ce  mien  cry  lamentable. 

Las!  Monseigneur,  je  ne  fais  nulle  doubtc 

Que  seulement  s'il  te  plaist  une  goutte 

Sur  moy  chetif  espandre  de  ton  eau, 

En  un  moment  esteindras  ce  fourneau. 

Lors  de  mon  cœur  ne  sentiras  fumer 

Un  seul  regret,  un  seul  souspir  amer. 

Et  si  tu  veux  tenir  l'oreille  close 

A  mon  gémir,  qui  suis  tant  vile  chose, 

Au  moins  orras  le  pitoyable  son 
'  De  t'esperit,  qui  fait  son  oraison  ; 
Et  gémissant  pour  mon  fait  rinterpellc. 
Tu  l'entendras,  car  c'est  toy  qu'il  appelle. 
Et  toy,  mon  Roy,  mon  Advocat,  mon  Prestre, 
De  qui  dépend  et  ma  Vie  et  mon  Estre, 
Ma  Chair,  mon  Sang,  mon  Frère  et  ma  Nature, 
Bien  que  tu  sois  divine  geniture., 
Parle  pour  moy  à  ton  père  et  au  mien, 
Toy,  Monseigneur,  qui  as  sentu  combien 
Est  grand  le  mal  de  la  tentation, 
Combien  ardent  le  feu  d'affliction  ; 
Qui  as  gousté  du  temps  de  ton  servage 
Comme  est  amer  le  doloreux  breuvage 
Que  m'' a  brassé  maintenant  mon  malheur. 
O  quel  tourment,  quelle  grefve  douleur 
M'a  mys  au  cœur  ceste  mixture  amcre  ! 
Je  croy  pour  vray  que  de  sang  de  vipère, 
De  fiel  d'Aspic,  de  poison  serpentin 
Quelque  Megere  a  composé  ce  vin. 
Toy  donc.  Seigneur,  qui  premier  en  as  beu, 
Qui  sçais  que  c'est,  si  onc  homme  l'a  sceu. 
Parle  pour  moy.  Pour  vray  je  me  confie 
De  toy,  mon  Roy  ;  et  mettray  sur  ma  vie 
Premièrement,  que  pour  ta  grand  clémence  ; 
Secondement,  que  pour  l'expérience 
Que  tu  as  fait  de  ces  espines  dures, 

m  g 

De  ces  buyssons,  aussi  de  leurs  piqmircs, 

Où  mon  malheur  {me  chassant)  m' a  fait  rendre,* 

En  temps  et  lieu  tu  me  viendras  défendre, 

Et  soustiendras  là  sus  au  Ciel  ma  cause. 

Et  si  Sathan  mon  adversaire  cause 

Que  mon  péché  a  bien  pis  mérité, 

Certes  je  dis  que  c'est  la  vérité. 

Je  ne  veux  pas  alléguer  du  contraire, 

Mais,  s'il  teplaist  bien  îosî  le  faire  taire, 

De  luy  comment  ta  prompte  obédience 

Allégera  le  faix  de  mon  offence, 

Et  qu'en  ta  court  les  dons  et  avantages 

Aux  serviteurs  valent  mieux  que  les  gages. 

Je  congnois  bien  et  humblement  confesse 

Que,  postposant  ta  divine  promesse. 

Si  tu  voulois  la  peine  mesurer 

Jouxte  mes  faitz,  me  faudroit  endurer 

Non  un  enfer,  mais  mille  millions. 

Pour  tant  de  maux,  dclictz,  rebellions 

Que  j'ay  commis  en  trespassant  ta  Loy. 

Mais  toutesfois  ma  trescertaine  foy 

Ne  permet  pas  que  te  face  ce  tort 

De  présumer  le  mien  péché  plus  fort 

Que  n'est  le  don  et  entier  bénéfice 

De  ta  faveur  et  digne  sacrifice. 

Si  mon  procès  en  toy  feut  ventillé , 

Si  mon  péché  en  toy  feut  flagelle. 

En  toy  qui  es  le  vray  cœur  de  mon  cœur, 
Chef  de  mon  chef,  vigueur  de  ma  vigueur. 
Qu'est  il  hesoing  qu'une  autre  fois  je  sois 
Assubjetty  de  soustenir  ce  poix? 
Si  tu  as  beu  mon  langoureux  calice, 
Fault  il  encor  que  je  le  transgloutisse  ? 
Plustot,  mon  Roy,  fais  moy  humer  le  tien, 
Le  tien,  Seigneur,  pour  eschange  du  mien, 
Que  tu  as  beu,  le  tien  tant  savoureux. 
(Helas!)  pourquoy  suis  je  tant  malheureux 
D'avoir  fuy  sy  long  temps  à  le  boire  ? 
Ce  grand  honneur,  ceste  noble  couronne, 
Las!  ce  regret  double  tourment  me  donne. 
Combien  plus  doux,  plus  Iwnnorable  et  digne 
Seroit  souffrir  pour  ta  sainte  doctrine. 
Pour  ton  honneur,  pour  ta  vive  Parole! 
0  mon  penser,  mon  ame  vaine  et  foie. 
Que  cuydois  tu  ?  Qu'icy  n'y  eust  du  bois 
De  quoy  nialheur  te  deust  dresser  ta  croix? 
Ha,  mon  Adam,  ha,  ma  chair  infelice, 
Qu'as  tu  gaignc  à  tant  fuyr  la  lice, 
Et  le  combat  pour  un  tant  riche  prix? 
Qu'as  tu  gaigné?  maintenant  tu  es  pris, 
Et  soubs  la  main  des  Juges  arresté, 
Et  si  ne  sçais  comme  y  seras  traité. 
Qiie  si  c'estoit  pour  illustrer  le  nom. 
Pour  avancer  le  triomphe  et  renom 

De  Jesuchrist  ton  Seigneur  et  ton  niaistre, 
En  ta  prison  asseuré  pourrois  estre 
D'avoir  pour  toy  un  Seigneur  souverain, 
Qui  tient  les  cœurs  des  Princes  en  sa  main. 
Mais  quoy,  lielas  !  voudrais  je  donc  conclure, 
Estant  surpris  de  ce  mal  que  j'endure, 
Que  l'Eternel  ne  fust  de  mon  cousté  / 
Nenny,  mon  Dieu  :  je  t'ay  trop  cher  cousté, 
Pour  estre  ainsi  de  ton  cœur  oublié. 
Et  puis  tu  sçais  que  je  fay  deslié 
Mon  entreprise,  et  mon  cœur  espandu. 
Tu  sçais  si  j'ay  en  mon  fait  prétendu 
Chose  qui  soit  contraire  à  ton  honneur. 
Ou  pour  d'autruy  empescherle  bon  heur. 
Si  j'ay  jette  la  pierre  emmy  la  voye, 
En  espiant  quand  l'aveugle  s'avoye, 
Tant  seulement  pour  le  faire  bruncker. 
Je  puisse  ainsi  lourdement  trébucher; 
Si  j'ay  voulu  de  l'homme  sourd  mesdire, 
De  mon  malheur  puisse  chacun  se  rire  ; 
Si  j'ay  voulu  mon  ennemy  blesser. 
Ou  faulsement  le  faire  renverser; 
Si  faulsement  luy  ay  forgé  diffame. 
Que  r ennemy  persécute  mon  ame, 
A  tousjours  mais  qu'il  attrappe  ma  vie 
Et  de  mon  sang  qu'il  passe  son  envie  ; 
Si  j'ay  mon  cœur  aux  clameurs  endurcy 

De  l'affligé  nie  requérant  niercy. 

Ainsi  me  soit  le  cœur  inexorable 

De  qui  me  tient  en  ce  cry  lamentable: 

Soit  contre  moy  son  courage  plus  dur 

Q_ue  les  chailloux  de  quoy  /eut  fait  ce  mur 

Là  où  je  suis  contre  mon  gré  venu. 

Et  longuement  prisonnier  détenu  ; 

Ainsi  me  soit  désormais  intraitable 

Comme  autrefois  m'a  esté  amyable. 

Mais  quoy?  Mon  Dieu,  quelle  est  mon  infortune^ 

Qiiel  est  le  sort  de  ma  triste  fortune^ 

Ha!  quel  ennuy,  las!  elle  m'a  gardé  ! 

De  quel  aspect  m'a  le  Ciel  regardé 

Quand  suis  yssu  du  ventre  de  ma  Mère  ? 

Certes  je  tiens  que  de  cholere  amere 

Estant  alors  empris  et  attiré, 

De  tout  malheur  m'a  nayssant  faciné. 

Non,  dit  l'Esprit,  ne  croyez  pas  cela, 

Vostre  malheur  ne  provient  pas  de  là. 

Le  Ciel  n'ha  pas  sur  nous  telle  puissance. 

C'est  le  Seigneur  qui  par  sa  sapience 

Preuve  la  Foy  qu'avez  en  sa  Parole  : 

Contentez  vous  d'estre  escrit  en  son  rolle. 

Or  sus,  ma  Chair,  dy  un  peu  qu'Ut' en  semble^ 
Et  raisonnons  de  mon  malheur  ensemble. 
L'Esprit  maintient  qu'estant  tel  le  vouloir 
De  l'Eternel,  il  ne  s'en  fault  douloir. 

(2iic  responds  tu,  dy,  ma  Chair,  in  sonspire. 
Las  .'je  voy  bien  que  tfas  pas  faim  de  rire. 
Les  yeux  ternis  qui  en  larmes  se  fondent 
Assez  pour  toy  ce  que  tu  sens  respondent, 
Et  les  souspirs  font  plus  certain  message 
De  tes  douleurs,  que  ne  fait  ton  langage. 
Doy  je  pas  bien  [dit  ceste  Chair)  maudire 
L'heure  et  le  jour  qu'à  mon  Perc  on  vint  dire  : 
L'enfant  est  né;  l'heure  que  par  naissance 
Ma  Mère  feit  de  moy  la  délivrance? 
Mère,  pour  vray,  soudain  que  feuz  conceu 
Dedens  ton  corps,  si  bien  tu  eusses  sceu 
Le  grand  malheur  que  devois  enfanter, 
Tu  eusses  peu  vistement  souhaiter 
Que  dens  ton  corps  mon  sepulchre  je  feisse, 
Mourant  chez  toy  avant  que  je  nasquisse. 
Qui  feut  celuy,  homme  prudent  et  sage, 
Lequel  disait  à  tout  l'humain  lignage 
Qu'il  serait  bon  du  tout  ne  naistre  point , 
Ou  bien  mourir  expressément  au  poinct 
De  la  naissance,  et  descendre  en  la  fosse? 
Quant  est  de  moy,  je  croy  ce  paradoxe. 
Car  dès  le  temps  de  mon  adolescence., 
Fortune  print  de  moy  la  nianiance. 
Me  conduisant  par  maintz  aspres  buyssons, 
Me  travaillant  en  cent  mille  façons. 
Pour  une  fois  qu'elle  m'entretenait 

De  sa  faveur,  cent  fois  senuitiiioit. 

Combien  de  jours,  combien  de  longues  nuictz 

Elle  a  mon  cœur  accompaigné  d'ennuys  ! 

Certes  celuy  qui  plus  d'elle  doutait, 

Çhiand  en  riant  ses  beaux  liabitz  mettoit, 

N\ivoit  pas  tort  :  car  quand  elle  fait  feste. 

Lors  en  secret  quelque  malheur  apprcste. 

Quant  est  à  moy,  ceste  hostesse  tant  chère 

M''a  bien  tousjours  vendu  sa  bonne  chère. 

Te  souvient  il,  Fortune,  c'est  à  toi, 

Te  souvient  il  du  jour  que  contre  moy 

Mortellement  te  courrouças  à  tort, 

Quand  pour  fuyr  ton  bras  pesant  et  fort 

Tu  me  feis  faire  un  million  de  pas  ? 

Tant  de  travail  ne  suffisoit  il  pas, 

Sans  me  venir  sy  fièrement  reprendre 

Au  lieu  sacré  où  m'estois  venu  rendre? 

f  estais  venu  pour  obtenir  franchise 

Au  beau  mylieu  d'une  petite  Eglise, 

Où  je  trouvay  les  Muses  et  les  Grâces, 

Minerve  aussi^  qui  toutes  de  leurs  grâces 

Humainement  sans  delay  me  receurent, 

Et  de  leurs  biens  abondamment  mepeurent; 

Où  je  trouvay  la  royale  semence 

Qiii  m'accepta  des  siens,  par  sa  clémence. 

Là  arrivé,  je  me  tenais  bien  seur 

Qiie  tes  assaultz  ne  me  feront  plus  peur, 

Et  pensois  bien  qu'attenter  n'oserois 
De  violer  ce  saint  lieu  où  la  Croix 
De  Jesuchrist  nostre  Seigneur  est  mise, 
Et  la  vertu  de  son  Esprit  assise. 
Mais  toutesfois,  sans  y  avoir  respect, 
Tu  as  jette  ton  rigoreux  aspect 
Sur  moy  estant  en  ceste  sauvegarde, 
Et  as  brisé  cruellement  ma  garde. 
Comment  as  tu,  ô  Fortune  cruelle, 
Tant  de  povoir,  ou  sur  moy,  ou  sur  celle 
Qui  tant  m'a  fait  et  d'honneur  et  de  grâce. 
Que  d'avoir  sceu  (ô  Dieu,  quelle  disgrâce!) 
Faire  son  cœur  vray  marbre  devenir. 
Et  contre  moy  en  rigueur  se  tenir  f' 
Comme  as  tu  sceu  son  naturel  changera 
Si  tu  voulois  contre  moy  te  venger, 
Ne  sçavois  tu  armer  quelque  Néron, 
Quelque  tyran,  quelque  cruel  Yeron, 
Et  l'envoyer  pour  me  faire  la  guerre i' 
Ne  sçavois  tu  faire  yssir  de  la  terre 
Tous  les  Geans,  les  monstres  infernaux. 
Si  tu  voulois  me  faire  tant  de  maux? 
N'y  a  il  point  quelque  fier  Julian, 
N'y  a  il  point  de  Diocletian , 
Qui  contre  moy  volontiers  s' armeraient 
Et  leur  fureur  soudain  allumeroient  ? 
Si  tu  voulois  en  tes  mains  me  saisir 

Et  m'attrapper,  te  fallait  il  choisir 

Celle  cjui  ha  par  tout  la  renommée 

D^cstre  sans  fiel,  celle  qui  est  nommée 

Entre  plusieurs  flambeau  de  charité, 

Fons  de  douceur  et  de  bénignité^ 

0  cruauté  !  ô  maligne  Marâtre, 

As  tu  osé,  pour  me  du  tout  abatre, 

Armer  d^ acier  le  cœur  de  ma  princesse  ? 

Et  pour  tenir  mon  povre  cœur  en  presse. 

Oses  tu  bien  toucher  à  la  couronne 

Que  bruit  commun  pour  sa  douceur  luy  donne  ! 

Tays  toy,  tays  toy,  ô  mon  Adam  charnel, 
Car  tout  cecy  est  fait  de  l'Eternel, 
Lequel  tousjours  regist  tresjustement 
Tout  ce  qui  est  dedens  le  firmament. 
Et  ce  qui  est  cy  bas  dessoubs  la  Lune. 
Luy  seul  fait  tout,  n'accuse  point  Fortune. 
Sçais  tu  pourquoy  il  te  tira  de  France, 
Ou  tu  vivais  en  repos,  sans  souffrance  / 
Sçais  tu  pourquoy  icy  il  t'envoya, 
Q_uand  povreté  si  loing  te  convoyât' 
Dy,  mon  Adam,  ne  sçais  tu  point  pourquoy 
En  ton  dormir  d  mist  le  feu  chez  toy  f 
C estait  à  fin  qu'avecques  maintz  travaux. 
Passant  A  pied  les  montz,  plaines  et  vaux., 
A  ses  Esluz  portasses  le  thresar, 
Le  diamant,  la  riche  perle  et  l'or, 

Le  don  heureux  de  la  sainte  Evangile, 
Que  ta  avois  en  ton  vaisseau  fragile. 
Il  est  bien  vray  qu'un  tel  don  méritait 
Que  l'on  traitast  celuy  qui  le  portoit 
Plus  doucement  :  une  telle  nouvelle 
Méritait  bien  que  pour  le  respect  d'elle. 
L'on  traitast  mieux  le  pavre  messager. 
Chacun  peult  bien  si  je  dis  vray  juger; 
Mais  toutesfois  il  n'en  fault  plaidoyer; 
Car  le  Seigneur  a  voulu  employer 
De  ses  servans  l'honneur,  vie  et  chevance 
Pour  retirer  les  autres  d'ignorance. 
Et  si  pourtant  les  hommes  n'en  font  compte, 
Il  ne  fault  pas  que  le  serviteur  compte 
Autant  perdu  :  car  celuy  qui  fait  faire 
Cestuy  labeur  en  rendra  bon  salaire. 
Pourtant,  ma  Chair,  laisses  à  Dieu  la  cure 
De  ton  succès;  tu  es  sa  créature. 
Que  si  tu  veux  me  faire  une  réplique. 
Disant  que  trop  ceste  espine  te  pique. 
Trop  le  regret  te  poingt,  afflige  et  presse 
D'avoir  perdu  le  gré  de  ta  Princesse, 
Penses  icy  que  le  Seigneur  te  dit 
Que  l'homme  est  fol,  qui  sur  l'homme  bastit  ; 
Pense  tousjours  le  cœur  humain  muable, 
Et  que  la  chair  n'ha  rien  de  pardurable. 
Console  toy,  ton  Père  ha  le  pouvoir 

En  peu  de  temps  te  faire  appercevoir 

Son  cœur  royal  plus  gratieux,  plus  doux 

Que  ne  t'est  dur  maintenant  son  courroux. 

Console  toy  :  certes  sa  conscience 

Un  jour  viendra  luy  fera  remonstrance 

De  ta  douleur;  un  jour  viendra  sera 

Juge,  tesmoing,  advocate ,  et  dira 

Que  tousjours  feuz  fidèle  serviteur; 

Que  n'as  esté  ne  flatteur,  ne  menteur; 

Que  n'as  porté  parole  à  son  oreille 

Qu'un  vray  servant  au  maistre  ne  conseille. 

Si  sa  fureur  obliquement  expose 

Tes  ditz,  tes  faitz,  et  autrement  les  glose 

Que  ne  voudrois  concevoir  ne  penser, 

Laisse  un  peu  ceste  fureur  passer. 

Car  puis  après  conscience  viendra 

Qui  par  la  main  la  vérité  tiendra. 

Et  lors  fera  droictement  ton  excuse, 

Quoy  que  fureur  ou  calomnie  accuse.. 

Las  !  mon  esprit,  si  tant  estoit  facile 

A  ceste  Chair  caduque  et  imbccille 

De  te  suyvir  comme  à  toy  de  voler, 

Cecy  pourroit  du  tout  me  consoler. 

Mais  si  tu  es  léger,  prompt  et  agile, 

Ma  Chair  n'en  est  d'un  seul pointmoins fragile 

Las,  mon  malheur  !  qui  eust  jamais  pensé 

Q^ue  par  ce  lieu  tu  te  f eusses  lancé 

Pour  me  venir  surprendre  dens  mon  fort 

Où  je  pensois  bien  estre  le  plus  fort  ? 

Qui  eust  pensé  de  ce  serain  visage 

Pouvoir  venir  un  sy  terrible  orage!* 

Qui  eust  pensé  qu'une  telle  tempeste 

De  ce  costé  fust  venu  sur  ma  teste  ? 

De  ce  climat  un  doux  vent  favorable, 

Un  Zephyrus  suave  et  amyable 

Faisoit  tousjours  mon  jardinet  flourir; 

Et  s'il  sentoit  contre  moy  accourir 

Par  quelques  fois  l'impétueuse  nue, 

La  rechassoit  avant  que  fust  venue. 

Mais  maintenant  contre  toute  espérance 

De  ce  costé  s'est  levé  à  outrance 

Je  ne  sçay  quel  infelice  Aquilon, 

Un  Boreas,  un  fier  estourbillon, 

(^ui  m\i  gasté,  ruiné,  tempeste 

Ce  que  j'avois  en  ma  vigne  planté. 

0,  si  j'estois  sur  les  grasses  collines 

De  toy,  Juda,  dont  les  eaues  argentines 

Courent  en  bas  par  maintz  petits  ruysseaux  ! 

0,  si  j'estois  dessus  les  arbrisseaux. 

Sur  les  coustaux  d'Israël,  là  où  sont 

Mes  compaignons.,  qui  tous  la  vigne  font 

De  l'Eternel!  certes  à  haulte  voix 

Pour  estre  mieux  entendu,  je  crirois, 

Et  leur  dirois  en  mon  cry  doloreux  : 

Je  pry  à  Dieu  que  soyez  plus  heureux 
En  voz  labeurs,  pleins  de  soucy  et  cure. 
Que  n'ay  esté  en  mon  agriculture. 
Puissiez  chacun  meilleur  fruit  recevoir, 
Plusgrand  plaisir,  plusgrand  soûlas  avoir 
Que  n'est  celuy  que  je  senîs  à  ceste  heure. 
Le  laboureur  pour  reposer  labeurs  : 
Mais  j'entends  bien,  si  le  Seigneur  mon  Dieu 
Ne  permet  point  que  sorte  de  ce  lieu, 
A  tout  le  moins  ce  mien  petit  escrit 
Yra  vers  vous  au  nom  de  jesus  christ. 
Lors  je  suis  seur  que  chacun  larmoyra 
Sur  mon  malheur,  puis  après  s'esmoyra 
Comment  a  peu  ainsi  m'estrc  contraire 
Celle  envers  qui  le  Seigneur  m'a  fait  faire 
De  son  salut  l'amyable  message  ; 
Comment  aussi  m'a  fermé  son  courage 
Celle  chez  qui  je  feuz  le  laboureur 
De  l'Eternel.  Dira  l'un  :  Quel  erreur 
A  jamais  peu  ce  povre  homme  commettre^ 
L'autre  dira  :  Non,  j'oserois  bien  mettre 
Que  c'est  plustost  quelque  malevolence. 
Dites  plustost  que  bonne  patience 
Me  doint  celuy  qui  fera  jugement, 
Qui  voit  les  cœurs  et  juge  seurement. 
Et  toy,  François,  de  mon  cœur  la  moitié, 
Amy  entier,  vray  Patron  d'amitié, 

Mon  Jonathas,  mon  fidèle  Achates, 

Mon  vray  Polliix,  mon  syncere  Orestes, 

En  me  voyant  de  malheur  abbatu, 

Ainsi  traité,  mon  frère,  qu'en  dis  tuf 

Las!  sans  Vouyr  bien  présumer  je  peux 

Que  toy  et  moy  n'ayans  qu'un  cœur  tous  deux, 

Si  dens  mon  corps  l'une  moitié  labeure, 

L'autre  moitié  dedens  le  tien  en  pleure. 

Te  souvient  il,  las  !  fidèle  Amateur, 

Te  souvient  il  de  quand  j'estais  Pasteur  i* 

Veiz  tu  jamais  que  de  tout  le  troupeau 

J'aye  arraché  seulement  une  peau? 

Ay  je  son  sang  cruellement  succéf 

Me  suis  je  aussi  de  sa  gresse  engressé? 

Ay  je  cerché  luy  donner  nourriture 

Sinon  tousjours  de  la  sainte  pasture  ? 

Je  conduisais  mes  Agnelins  exquis 

Non  aux  déserts,  mais  aux  heureux  pastiz 

Dont  JESUS  CHRIST  luy  seul  en  est  la  porte. 

Et  si  le  Loup  par  quelque  maie  sorte 

Parmy  les  bois  forcé  de  faim  hurloit, 

Ou  que  l'ardeur  du  Soleil  les  brusloit, 

Lors  les  faisais,  soubz  la  fr esche  verdure 

De  l'arbre  saint  dont  le  fruit  toujours  dure, 

Asseurément  à  l'ombre  se  poser, 

Et  là  sans  peur  doucement  reposer  ; 

Puis  tous  les  jours  ma  vive  fontenellc 

Les  abbreavoit;  mais  son  eau  n'est  plus  telle 
Qu'elle  souloLt,  quand  les  Nymphes  des  bois, 
Quand  les  Pasteurs  mes  amys  plusieurs  fois 
Venoyent  la  voir  pour  un  peu  s'esjouyr. 
Desirez  vous,  ô  mes  amys,  ouyr 
Qui  est  celuy  qui  Va  ainsi  troublée'^. 
Qui  la  honnie,  et  de  bourbe  comblée!' 
Certes  je  crains  que  vous  le  maudiriez, 
Et  d'un  accord  tous  ensemble  diriez 
Que  sa  maison  en  bref  temps  soit  déserte. 
Que  le  malheur,  povretc  et  souffrette 
Puisse  soudain  sa  famille  encombrer; 
Que  le  Seigneur  le  vienne  desmembrer , 
Tant  que  l'enfant  sa  mère  mescongnoisse. 
Son  cœur  soit  paeu  de  tristesse  et  angoisse, 
Soit  son  esprit  frappé  de  cécité, 
Puisse  souffrir  toute  l'adversité 
Que  le  Seigneur  sur  le  meschant  prononce. 
Maudit  celuy  que  bon  heur  luy  annonce, 
Maudit  soit  il  et  dedens  et  dehors, 
Maudit  soit  il  en  son  anie  et  son  corps  ; 
Jamais  au  Ciel  son  pensement  ne  tende. 
Jamais  un  bien  son  oreille  n'entende, 
Et  tout  cela  que  son  cœur  détermine 
Luy  soit  tourné  en  malheur  et  ruine. 
Non,  mes  Amys,  ne  dites  pas  ainsi. 
Priez  plustost  christ,  et  le  Père  aussi. 

Que  pleinemeni  son  erreur  luy  pardonne  : 

Le  vray  Chresîien  ce  faisant  environne 

D'ardans  charbons  le  chef  de  l'ennemy, 

Et  le  contraint  de  devenir  amy. 

Je  vous  diray  {comme  Dieu  sçait)  sans  hayne, 

Qui  m'a  ainsi  degasté  ma  fontaine. 

C'est  un  torrent,  Dieu  sçait  bien  dont  il  vient, 

Et  où  il  va,  que  c'est,  et  qu'il  devient. 

Quand  est  de  moy,  certes  je  m'imagine 

Que  des  enfers  vienne  son  origine. 

Mais  l'auroit  point  quelque  faulse  Medée, 

Quelque  Cyrcé  sorcière  deshontée 

Fait  desborder  des  enfers  par  ses  charmes? 

L'auroyent  point  fait  le  s  Par  que  s  par  leur  s  larmes^. 

Quoy  que  ce  soit,  je  ne  le  puys  songer, 

Mon  sens  ne  pcult  sy  avant  se  plonger. 

Petits  Agneaux  vestuz  de  blanche  laine, 
Ne  venez  plus  pour  boire  à  ma  fontaine  ; 
N'y  venez  plus,  car  son  eau  est  amere  : 
Mais  faites  tous  pour  elle  une  prière., 
Que  tout  ainsi  que  Moïse  autresfois 
Feit  adoucir  par  la  vertu  d'un  bois 
Dens  le  désert  les  fontaines  d'Helin, 
Le  fiel  aussi  que  ce  torrent  maling 
A  espandu  sur  elle  tost  périsse. 
Par  le  vray  bois  où  feut  fait  sacrifice 
Pour  les  péchés  de  l'humaine  Nature  : 

Priez  le  aussi  en  conscience  pure 
Qu'il  vous  envoyé  un  plus  heureux  Pasteur 
Q^iie  ri'ay  esté.  Et  si  par  négligence 
On  par  mespris,  ou  bien  par  ignorance, 
Je  n'ay  pas  bien  acomply  mon  office, 
Pardonnez  moy,  car  il  n'est  nul  sans  vice; 
Pardonnez  moy,  car  j'en  fais  pénitence. 
Priez  le  aussi  qu'il  me  doint  patience 
En  tout  le  mal  qui  langoureux  me  tient. 
Et  si  encor  de  moy  il  vous  souvient, 
Souvienne  vous  aussi  de  ma  doctrine , 
Et  gardez  bien  la  parole  divine. 

Or  maintenant,  en  l'estat  où  je  suis. 
Petit  troupeau,  (helasl)  si  je  ne  puis 
Comme  voudrais  autre  office  te  faire. 
Au  moins  fer ay  oraison  salutaire, 
Et  leveray  au  Ciel  les  mains  pour  toy, 
Comme  je  croy  qu'aussi  feras  pour  moy. 
Je  prie  à  Dieu  le  Père  du  Seigneur 
Christ,  de  tout  bien  docteur  et  enseigneur, 
Que  de  ses  biens  richement  te  remplisse, 
Et  que  tousjours  sa  bouche  te  bénisse  ; 
Face  sur  toy  sa  digne  face  luire, 
Vueille  tousjours  en  sa  paix  te  conduire. 
Je  le  requiers  par  sa  miséricorde 
Te  maintenir  en  amour  et  concorde , 
Et  que  tousjours  de  céleste  rouséc 

Soit  le  matin  ta  pasture  arrousée. 
Mais  je  feray  singulière  oraison 
Pour  la  Brebis  qui  a  de  sa  toison 
Plusieurs  Pasteurs  vestuz  en  leur  besoing, 
Et  qui  a  eu  des  vrays  povres  le  soing. 
N'entens  tu  pas,  François  mon  trescher  frère  ! 
C'est  la  Brebis  que  j'appellois  ma  mère. 
Je  pry  à  Dieu,  Brebiettè  bénigne, 
Que  les  deux  yeux  de  nostre  Pasteur  digne 
Tousjours  sur  toy  et  aussi  sur  ton  chef 
Soyent  regardans  ,  à  fin  que  nul  meschef 
Puisse  jamais  à  tous  deux  survenir; 
Vueille  en  son  soing  doucement  vous  tenir, 
Et  vos  Agneaux,  et  vos  deux  Brebiettes, 
Le  Seigneur dointqu'ellessoyenttousjours  nettes  ; 
Le  Seigneur  soit  à  jamais  vostre  garde. 
Et  s'il  advient  quelque  fois  par  mesgarde 
Qu'il  y  ayt  rien  en  ce  troupeau  rompu, 
Froissé,  cassé,  débile,  corrompu, 
Je  pry  à  Dieu  vray  Père  de  famille 
Que  de  sa  main  tout  soudain  le  rabille. 
0  vray  Pasteur,  escoute  ma  demande. 
Escoute  moy  :  de  cœur  te  recommande 
Tout  ce  troupeau;  prens  en  donc  le  soucy, 
Car  il  est  tien,  c'est  chose  seure.  Et  si 
Tu  apperçois,  de  tout  ce  petit  nombre 
Que  j'ay  nourry  et  tenu  soubz  ton  umbre 


POUR    UN    PRISONNIER.  0 

Quelque  Brebis  follement  s'esgarer 
Et  çà  et  là  par  les  forestz  errer, 
Va  lacercher,  et  quand  la  trouveras, 
Suis  je  pas  seur  que  tu  la  chargeras 
Dessus  ton  doz?  0  pasteur  et  pasture, 
Heureux  bergeail  de  qui  tu  prens  la  cure  ! 
Ay  je  tout  dit?  me  tayray  je  tout  coy ? 
Non,  Monseigneur  ;  je  veux  parler  pour  moy , 
Et  te  diray  qu'à  toy  seul  je  me  donne, 
Entre  tes  mains  pleinement  m'abandonne, 
Pour  vif  ou  mort  ta  volonté  suyvir  ; 
Et  s'il  te  plait  encores  te  servir 
De  moy,  Seigneur,  je  suis  ton  instrument. 
S'ainsi  te  plaist,  diz  le  mot  seulement , 
Et  tout  soudain  ces  portes  s'ouvriront. 
Dont  mes  amys  tousjours  te  beneiront. 
Mais  si  tu  diz  que  plus  je  ne  te  plais. 
Fais  ton  vouloir.  Monseigneur,  je  me  tais  ; 
Tant  seulement  en  mon  grand  vitupère. 
Souvienne  toy  quelque  fois  d'estre  Père. 


CHANSONS  SPIRITUELLES 

PENSÉES    DE    LA   ROYNE  DE   NAVARRE 

ESTANT    DENS    SA    LITIERE,     DURANT 
LA    MALADIE    DU    ROY, 

Sur  le  chant  de  :  Ce  qui  m'est  deu  et  ordonné. 


1  la  douleur  de  mon  esprit 
Je  povois  monstrer  par  parole 
Ou.  la  déclarer  par  escrit, 
Onques  ne  feuî  sy  triste  rolie; 

Car  le  mal  qui  plus  fort  m'affole 

Je  le  cache  et  couvre  plus  fort; 

Parquoy  n'ay  rien  qui  me  console, 

Fors  l'espoir  de  la  douce  mort. 

Je  sçay  que  je  ne  dois  celer 
Mon  ennuy,  plus  que  raisonnable  ; 

Mais  si  ne  sçauroit  mon  parler 
Atteindre  à  mon  dueil  importable; 
A  l'escritiire  véritable 
Defaudroit  la  force  à  ma  main. 
Le  taire  me  seroit  louable, 
S'il  ne  nfestoit  tant  inhumain. 

Mes  larmes,  mes  souspirs,  mes  criz. 
Dont  tant  bien  je  sçay  la  pratique, 
Sont  mon  parler  et  mes  escritz., 
Car  je  n'ay  autre  rhétorique. 
Mais  leurs  effectz  à  Dieu  j'applique 
Devant  son  throne  de  pitié , 
Monstrant  par  raison  et  réplique 
Mon  cœur  souffrant  plein  d'amitié. 

0  Dieu  qui  les  vostres  aymez. 
J'adresse  à  vous  seul  ma  complainte  ; 
Vous  qui  les  amys  estimez, 
Voyez  l'amour  que  j'ay  sans  feinte , 
Où  par  vostre  loy  suis  contrainte, 
Et  par  nature,  et  par  raison  : 
J'appelle  chacun  Saint  et  Sainte 
Pour  se  joindre  à  mon  oraison. 

Las  !  celuy  que  vous  aymez  tant 
Est  détenu  par  maladie. 

Qui  rend  son  peuple  mal  content, 
Et  moy  envers  vous  sy  hardie 
Que  j'obtiendray,  quoy  que  Fan  die. 
Pour  luy  tresparfaite  santé  : 
De  vous  seul  ce  bien  je  mendie, 
Pour  rendre  chacun  contenté. 

C'est  celuy  que  vous  avez  oinct 
A  Roy  sur  nous,  par  vostre  grâce  ; 
Cest  celuy  qui  ha  son  cœur  joint 
A  vous,  quoy  qu'il  die  ou  qu'il  face; 
Qui  vostre  foy  en  toute  place 
Sousticnt^  laquelle  le  rend  seur 
De  voir  à  jamais  vostre  face  : 
Oyez  donc  les  criz  de  sa  sœur. 

Helas  !  c'est  vostre  vray  David, 
Qui  en  vous  seul  ha  sa  fiance  ; 
Vous  vivez  en  luy  tant  qu'il  vit, 
Car  de  vous  ha  vraye  science; 
Vous  régnez  en  sa  conscience, 
Vous  estes  son  Roy  et  son  Dieu. 
En  autre  nul  n'ha  confiance, 
Ny  n'ha  son  cœur  en  autre  lieu. 

Pour  maladie  et  pour  prison, 
Pour  peine,  douleur  ou  souffrance. 

Pour  envie  ou  pour  trahison 
N'ha  eu  en  vous  moindre  espérance. 
Par  luy  estes  congnu  en  France 
Mieux  que  n'estiez  le  temps  passé  : 
Il  est  ennemy  d'Ignorance, 
Son  sçavoir  tout  autre  a  passé. 

De  toutes  ses  grâces  et  dons 
A  vous  seul  a  rendu  la  gloire. 
Parquoy  les  mains  à  vous  tendons, 
A  fin  (ju'ayez  de  luy  mémoire. 
Puis  qu'il  vous  plaist  luy  faire  boire 
Vostre  calice  de  douleur, 
Donnez  à  nature  victoire 
Sur  son  mal,  et  nostre  malheur. 

0  grand  Médecin  tout  puissant, 
Redonnez  luy  santé  parfaite. 
Et  des  ans  vivre  jusqu'à  cent, 
Et  à  son  cœur  ce  qu'il  souhaite  ; 
Lors  sera  la  joye  refaite, 
Que  douleur  brise  dens  noz  cœurs  ; 
Dont  louenge  vous  sera  faite 
De  femme,  enfans  et  serviteurs. 

Par  Jésus  Christ  nostre  Sauveur, 
En  ce  temps  de  sa  mort  cruelle, 

Seigneur^  j'attens  vostre  faveur, 

Pour  en  ouyr  bonne  nouvelle. 

J'en  suis  loing,  dont  j'ay  douleur  telle 

Que  nul  ne  la  peult  estimer. 

0  que  la  lettre  sera  belle 

Qui  le  pourra  sain  affermer  ! 

Le  désir  du  bien  que  j'attens 
Me  donne  de  travail  matière; 
Un  heure  me  dure  cent  ans. 
Et  me  semble  que  ma  litière 
Ne  bouge,  ou  retourne  en  arrière  : 
Tant  j'ay  de  m' avancer  désir. 
0  qu'elle  est  longue  la  carrière 
Où  à  la  fin  gist  mon  plaisir! 

Je  regarde  de  tous  costez 
Pour  voir  s'il  arrive  personne, 
Priant  sans  cesser,  n'en  doutez, 
Dieu,  que  santé  à  mon  Roy  donne 
Quand  nul  ne  voy,  l'œil  j'abandonne 
A  pleurer;  puis  sur  le  papier 
Un  peu  de  ma  douleur  j'ordonne  : 
Voila  mon  douloureux  mestier. 

0  qu'Usera  le  bien  venu 
Celuy  qui,  frappant  à  ma  porte. 

Dira  :  Le  roy  est  revenu 
En  sa  santé  tresbonne  et  forte  ! 
Alors  sa  sœur  plus  mal  que  morte 
Courra  baiser  le  messager 
Qui  telles  nouvelles  apporte, 
Qiie  son  frère  est  hors  de  danger. 

Avancez  vous,  homme  et  chevaux, 
Asseurez  moy,  je  vous  supplie, 
Que  nostre  Roy  pour  ses  grands  maux 
A  receu  santé  accomplie. 
Lors  seray  de  joye  remplie. 
Las!  Seigneur  Dieu,  esveillezvous, 
Et  vostre  œil  sa  douceur  desplie. 
Sauvant  vostre  Christ  et  nous  tous! 

Sauvez,  Seigneur,  Royaume  et  Roy, 
Et  ceux  qui  vivent  en  sa  vie  ! 
Voyez  son  espoir  et  sa  Foy, 
Qui  à  le  sauver  vous  convie. 
Son  cœur,  son  désir,  son  envie 
A  tousjours  offert  à  voz  yeux  : 
Rendez  nostre  joye  assouvie, 
Le  nous  donnant  sain  et  joyeux. 

Vous  le  voulez  et  le  povez  : 
Aussi,  mon  Dieu,  à  vous  m'adresse; 

Car  le  moyen  vous  seul  sçavez 
De  m'oster  hors  de  la  destresse 
De  peur  de  pis,  qui  tant  me  presse 
Que  je  ne  sçay  là  où  j'en  suis. 
Changez  en  joye  ma  tristesse, 
Las!  hastez  vous,  car  plus  n'en  puis. 


AUTRES    PENSEES 

FAITES     UN     MOIS     APRÈS     LA     MORT      DU     ROY, 

Sur  le  chant  de  :  Jouyssance  vous  donneray. 

as!  tant  malheureuse  je  suis, 

Que  mon  malheur  dire  nepuys, 

Sinon  qu'il  est  sans  espérance: 

Desespoir  est  desja  à  l'huys 

Pour  me  jetter  au  fond  du  puits 

Où  n'a  d'£n  saillir  apparence. 

Tant  de  iarmes  jettent  mes  yeux 
Qu'ilz  ne  voyent  terre  ne  deux. 
Telle  est  de  leur  pleur  abondance. 

Ma  bouche  se  plaint  en  tous  lieux. 
De  mon  cœur  ne  peuît  saillir  mieux 
Que  souspirs,  sans  nulle  allégeance. 

Tristesse  par  ses  grans  efforts 
A  rendu  sifoible  mon  corps 
Qu'il  n'ha  ny  vertu  ny  puissance. 

Il  est  semblable  à  l'un  des  morts. 
Tant  que  le  voyant  par  dehors, 
L'on  perd  de  luy  la  congnoissance. 

Je  n'ay  plus  que  la  triste  voix 
De  laquelle  crier  m'en  vois, 
En  lamentant  la  dure  absence. 

Las  !  de  celuy  pour  qui  vivais. 
Que  de  si  bon  cœur  je  voyais, 
fay  perdu  l'heureuse  présence  ! 

Seure  je  suis  que  son  esprit 
Règne  avec  son  chef  Jésus  Christ, 
Contemplant  la  divine  essence. 

Combien  que  son  corps  soit  prescript. 
Les  promesses  du  saint  Escrit 
Le  font  vivre  au  ciel  sans  doutance. 

Tandis  qu'il  estait  sain  et  fart, 
La  fay  estait  son  réconfort, 
Son  Dieu  possédait  par  créance. 

En  ceste  Fay  vive  il  est  mort, 
Qui  l'a  conduit  au  tresseur  port, 
Où  il  ha  de  Dieu  jouyssancc. 

Mais,  helas  !  mon  corps  est  banny 
Du  sien,  auquel  il  feut  uny 
Depuis  le  temps  de  nostre  enfance  ! 

Mon  espoir  aussi  est  puny, 
Quand  il  se  trouve  desgarny 
Du  sien  plein  de  toute  science. 

Esprit  et  corps  de  dueil  sont  pleins. 
Tant  qu'ilz  sont  convertiz  en  plains; 
Seul  pleurer  est  ma  contenance. 

Je  crie  par  bois  et  par  plains, 
Au  ciel  et  terre  me  complains; 
A  rien  fors  à  mon  dueil  ne  pense. 

Mort,  qui  m'as  fait  sy  mauvais  tour, 
D'abattre  ma  force  et  ma  tour, 
Tout  mon  refuge  et  ma  défense, 

N'as  sceu  ruyner  mon  amour 
Qjie  je  sens  croistre  nuict  et  jour, 
Qui  ma  douleur  croist  et  avance. 

Mon  mal  ne  se  peut  révéler, 
Et  m'est  SI  dur  à  l'avaller. 
Que  j'en  perds  toute  patience. 

H  ne  m'en  fault  donc  plus  parler. 
Mais  penser  de  bien  tost  aller 
Où  Dieu  l'a  mis  par  sa  clémence. 

0  Mon,  qui  le  frère  as  domté, 
Vien  donc  par  ta  grande  bonté 
Transpercer  la  sœur  de  ta  lance. 

Mon  dueil  par  toy  soit  surmonté; 
Car  quand  j'ay  bien  le  tout  compté, 
Combatre  te  veux  à  outrance. 

Vien  doncqucs,  ne  retardes  pas; 
Mais  cours  la  poste  à  bien  grands  pas, 
Je  V envoyé  ma  def fiance. 

Puis  que  mon  frère  est  en  tes  laz, 
Prens  moy,  à  fin  qu'un  seul  soûlas 
Donne  à  tous  deux  esjouyssance. 


RONDEAU 

FAIT     AU     MESME     TEMPS. 

L'odeur  de  mort  est  de  telle  vigueur 
Que  désirer  doit  faire  la  liqueur 
De  ce  morceau,  que  ne  veull  avaller 
L'homme  ignorant,  lequel  ne  peut  aller 
Qiie  par  la  Mort  au  lieu  de  tout  honneur. 
La  mort  du  Frère  a  changé  dens  la  Sœur 

{En  grand  désir  de  mort)  la  crainte  et  peur; 
Et  la  rend  prompte  avec  luy  d'avatler 
L'odeur  de  mort. 

Sa  grand'  douleur  elle  estime  douceur. 
Sachant  que  c'est  la  porte  et  chemin  seur 
Par  où  ilfault  au  Créateur  voler, 
En  attendant,  delà  mort  veult  parler  ; 
Car  en  a  bien  resuscité  son  cœur 
L'odeur  de  mort. 


CHANSON. 


RA\  Dieu  du  Ciel,  reconfortez  moname, 
Et  la  bruslez  de  vostre  ardente  flamme; 
Puis  la  prenez  pour  cspouse  et  pour  femme: 
Par  vostre  Filz  vous  le  m'avez  promis. 


Par  péché  est  povre,  vile  et  petite, 
Qui  vous,  Seigneur,  à  la  haïr  incite; 
Mais  regardez  de  Christ  le  grand  mérite., 
Qui  a  prié  pour  tous  ses  ennemis. 

Las  !  par  sa  mort  elle  est  perie  et  morte, 
Par  sa  vertu  resuscitée  et  forte  : 

Vo)cz  que  Christ,  qui  les  siens  reconforte, 
Pour  les  sauver  à  tous  maux  s'est  soubmis. 

Ce  Christ  a  fait  pour  nous  sy  bien  l'office 
Qu'en  nous  lavant  par  sa  mort  de  tout  vice, 
A  satisfait  à  divine  Justice  ; 
Car  un  seul  poinct  de  la  Loy  n'a  obmis. 

Voyez,  Seigneur,  sa  grande  obéissance 
Depuis  le  jour  de  son  humble  naissance 
Jusqu'à  sa  mort  :  par  sa  grande  puissance 
Sauvez  à  ceux  que  luy  avez  commis. 

Las!  c'est  pour  nous  qu'il  a  fait  cest  ouvrage 
Et  mérité  nous  a  vostre  héritage  : 
Mon  ame,  donc,  par  Foy  prens  bon  courage. 
En  resveillant  tes  esprits  endormis. 

Faites  la  voir  en  soy  morte  et  confuse^ 
En  vous  vivant  pleine  de  grâce  infuse  ; 
Vostre  bonté  ce  don  point  ne  refuse 
A  qui  pour  vous  de  son  cœur  s'est  demis. 

Moins  elle  peult  se  laver  de  sa  fange, 
Et  il  vous  plaist  la  blanchir  comme  un  Ange, 
Plus  en  aurez  de  gloire  et  de  louenge; 
Car  en  vous  seul  son  espoir  est  remis. 

Ne  desprisez  vostre  humble  créature, 
Mais  voyez  y  l'image  et  pourtraiture 
Du  Christ,  qui  est  vostre  essence  et  nature, 
Lequel  par  grâce  dedens  elle  avez  mis. 

Et,  par  le  Nom  de  ce  Filz  amiable, 
Recevez  la  pour  es^ouse  agréable 
En  l'union  du  corps  tant  désirable 
Où  vous  voulez  mettre  en  un  voz  amis. 


AUTRE    CHANSON. 


ADIEU,  m'amye. 
Car  je  m'en  vois 
Cercher  la  vie 
Dedens  la  croix. 

Si  par  la  prière 

Tirer  t'y  povois, 

Certes  en  arrière 

Tu  ne  demourrois. 
Ne  tarde  mye, 
Viens  et  me  crois, 

Cercher  la  vie 
Dedcns  la  Croix. 


Desprise  du  monde 
Ce  dont  il  te  tente, 
Comme  chose  immunde  ; 
Et  metz  ta  pretente 

Non  endormie 

Par  tous  endroits 

Cercher  la  vie 

Dedens  la  Croix. 

Si  de  ces  délices 
Tu  te  laisses  prendre, 
Subjette  à  tous  vices 
Il  te  faudra  rendre, 

De  Dieu  haïe  :     ' 

Dont  ne  pourrais 

Cercher  la  vie 

Dedens  la  Croix. 

Mais  si  par  sa  grâce 
Te  donne  courage, 
Sans  en  estre  lasse 
Feras  le  voyage; 

Courant  d'envie 

Par  monts  et  bois 

i3 

Cercher  la  vie 
Dedens  la  Croix. 


Or  vien  donc  sans  crainte, 
D^une  amour  naïve 
Aymant  la  Mort  sainte, 
Par  qui  seras  vive, 
Voire  et  unie 
Au  Roy  des  Roy  s, 
Cercher  la  vie 
.  Dedens  la  Croix. 


AUTRE    CHANSON. 

SI  quelque  injure  l'on  vous  dit , 
Endurez  le  joyeusement  ; 
Et  si  chacun  de  vous  mesdit. 
N'y  mettez  vostre  pense  ment. 

Ce  n'est  chose  nouvelle 
D'ouyr  ainsi  parler  souvent  : 
Autant  en  emporte  le  vent. 

Si  quelcun  parle  de  la  Foy, 
En  la  mettant  quasi  à  riens 

Au  prix  des  œuvres  de  la  Loy, 
Les  estimant  les  plus  grans  biens, 

Sa  doctrine  est  nouvelle, 
Laissez  le  la,  passez  avant  : 
Autant  en  emporte  le  vent. 

Et  si  pour  vostrc  Foy  gaster, 
Vous  vient  louer  de  voz  beaux  faits, 
En  vous  disant  (pour  vous  flatter) 
Qu'il  vous  tient  du  reng  des  parfaitz , 

Fuyez  parole  telle. 
Qui  ameine  orgueil  décevant  : 
Autant  en  emporte  le  vent. 

Si  le  monde  vous  vient  tenter 
De  richesse,  honneur,  et  plaisir, 
Et  le  vous  vient  tous  présenter, 
N'y  mettez  ny  cœur  ni  désir  : 

Car  chose  temporelle 
Retourne  où  estoit  par  avant  : 
Autant  en  emporte  le  vent. 

Si  l'on  vous  dit  qu'en  autre  lieu 
L'on  puisse  trouver  reconfort 
Et  vray  salut  qu'en  un  seul  Dieu, 
C'est  pour  mettre  vostrc  amc  à  mort  ; 
Monstrez  vous  lors^ 

Et  desmentez  le  plus  sçavant  : 
Autant  en  emporte  le  vent. 


AUTRE    CHANSON. 

UN  jeune  Veneur  demandoit 
A  une  femme  heureuse  et  sage, 
Si  la  chasse  qu'il  prétendait 
Pourrait  trouver,  n'en  quel  Bocage; 
Et  qu'il  avoit  bien  bon  courage 
De  gaigner  ceste  venaison 
Par  douleur,  mérite  et  Raison. 
Elle  lui  a  dit  :  «  Monseigneur, 
De  la  prendre  il  est  bien  saison, 
Mais  vous  estes  mauvais  chasseur. 

«  Elle  ne  se  prend  par  courir, 
Ne  par  vouloir  d'homme  du  monde, 
Ne  pour  tourment,  ne  pour  mourir. 
Et  si  ne  fault  point  que  l'on  fonde 
Son  salut,  fors  qu'au  Créateur  : 
Vertu  peut  vault  s'il  n'y  abonde 
Par  son  Esprit  force  et  valeur. 
Las  !  vous  en  seriez  possesseur 

Si  de  David  aviez  la  fonde, 
Mais  vous  estes  mauvais  chasseur. 

«  Ce  que  cerchez  est  dens  le  bois 
Où  ne  va  personne  infidèle; 
C'est  raspre  buysson  de  la  Croix, 
Qui  est  chose  au  meschant  cruelle. 
Les  bons  Veneurs  la  treuvent  belle, 
Son  tourment  leur  est  vray  plaisir. 
Or  si  vous  aviez  le  désir 
D'oublier  tout,  pour  cest  honneur, 
Autre  bien  ne  voudriez  choisir  : 
Mais  vous  estes  mauvais  chasseur.  » 

Lors  quand  le  Veneur  l'entendit, 
Il  mua  toute  contenance, 
Et  comme  courroucé  luy  dit  : 
i.<  Vous  parlez  par  grand  ignorance  : 
Il  fault  que  je  destourne  et  lance 
Le  cerf,  et  que  je  coure  après  ; 
Et  vous  me  dites  par  exprès 
Qu'il  ne  s'acquiert  par  mon  labeur. 
—  Seigneur,  le  cerf  est  de  vous  près, 
Mais  vous  estes  mauvais  chasseur. 

«  S'il  vous  plaisoit  seoir  et  poser 
Dessus  le  hort  d'une  fontaine, 

Et  corps  et  Esprit  reposer, 
Puisant  de  l'eau  tresvive  et  saine, 
Certes  sans  y  prendre  autre  peine, 
Le  cerf  viendrait  tout  droit  à  vous  ; 
Et  pour  Parrester  ne  faudrait 
Que  la  retz  de  vostre  humble  cœur^ 
Où  par  Charité  se  prendrait  ,• 
Mais  vous  estes  mauvais  chasseur. 

—  Or,  ma  Dame,  je  ne  croy  pas 
Que  l'on  acquière  ou  bien  ou  gloire 
Sans  travailler  ne  faire  un  pas, 
Seulement  par  aymer  et  croire. 
De  Veau  vive  ne  veux  point  boire, 
Pour  travailler  le  vin  vault  mieux. 
La  Dame  a  dit  :  De  Terre  et  Cieux 
Serez  Seigneur  et  possesseur, 
Si  la  Foy  vous  ouvre  les  yeux  ; 
Mais  vous  estes  mauvais  chasseur. 

«  Le  cerf  est  sy  humain  et  doux, 
Qiie  si  vostre  cœur  voulez  tendre 
Par  amour,  il  viendra  à  vous  ; 
En  vous  prenant,  se  lairra  prendre. 
Et  alors  vous  pourra  apprendre 
De  manger  sa  chair  et  son  sang 
A  ceste  curée  par  reng  ; 

Pour  estre  remplis  de  douceur 
Voz  désirs  courront  à  ce  blanc  ; 
Mais  vous  estes  mauvais  chasseur, 

«  En  ceste  délicate  chair 
La  vostre  sera  transmuée. 
0  bien  heureux  qui  peult  toucher 
A  ceste  grand  teste  muée, 
A  la  chair  courue  et  huée, 
Mise  à  mort,  rostie  pour  nous. 
Sur  la  croix  pendue  à  trois  doux  ! 
Helasl  elle  est  vostre,  ô  pécheur, 
Si  vous  croyez  ces  saints  propous , 
Mais  vous  estes  mauvais  chasseur.  » 

Le  Veneur  entendit  la  game, 
Et  descouvrit  la  Poésie, 
Et  soudain  luy  a  dit  :  «  ma  Dame, 
f  abandonne  ma  fantaisie. 
De  la  Foy  mon  ame  est  saisie. 
Qui  trompe  et  corps  me  fait  casser. 
Colliers,  coubles  et  laisses  laisser, 
Croyant  la  voix  de  mon  Sauveur  ; 
Autre  cerf  je  ne  veux  chasser, 
Pour  n'estre  plus  mauvais  chasseur. 

«  Empereurs,  Roys,  Princes,  Seigneurs, 

A  VOUS  ma  parole  j'adresse  ; 

Vous  tous  Piqueurs,  Chasseurs,  Veneurs, 

Renoncez  travail  et  destresse, 

Dont  en  Heu  de  plaisir  tristesse 

Vous  rapportez  le  plus  souvent  : 

Las  !  vostre  plaisir  n'est  que  vent. 

Laissez  comme  moy  ce  malheur  : 

Autre  je  suis  qu'auparavant 

Pour  n'estre  plus  mauvais  chasseur. 

«   Venez  Veneurs,  venez,  venez 
A  la  salutaire  curée; 
A  laisser  le  monde  apprenez, 
Qui  est  de  si  courte  durée  ; 
Car  charité  immesurée 
De  son  Tout  vous  fait  le  présent. 
Par  lequel  Rien  est  fait  plaisant, 
Remply  de  divine  liqueur  : 
De  moy,  je  m'y  rens  à  présent, 
Pour  n'estre  plus  mauvais  chasseur.  » 

Sus  :  Sur  le  Pont  d' Avignon,  j'ouys  chanter  la  belle. 

SUR  l'arbre  de  la  Croix  d'une  voix  clerc  et  belle 
fay  bien  ouy  chanter  une  chanson  nouvelle. 

Voyseau  qui  la  chantait  csmouvoit  le  courage 
De  tout  vray  Pèlerin,  disant  en  doux  langage  : 

"  Je  suis  le  Pélican  qui  donne  et  santé  et  vie 
Pour  faire  vivre  ceux  que  sauver  fay  envie. 

La  Mort,  qui  eux  et  moy  pensoitses  subjetz  rendre 
J'ay  prise  et  mise  à  mort,  me  laissant  d'elle  prendre. 

Mais  estant  en  ses  laz  n'a  pas  esté  sy  forte 
Que  n'en  soye  eschappé  en  rendant  la  Mort  morte. 

Parquoy  sur  mes  enfans  n'ha  plus  nulle  puissance, 
Qui  par  mort  de  vie  ont  parfaite  joayssance. 

Où  est  ton  aiguillon,  ô  Mort  tant  redoutée^ 
Ta  puissance  par  moy  de  ta  force  est  ostée. 

Je  suis  la  Vérité  et  la  Vie  et  la  Voye, 
Mort  n'ha  plus  de  povoir  en  quelque  part  que  soye. 

Les  pécheurs  seulement  la  trouveront  cruelle, 
Mais  les  miens  l'aymeront,  et  la  trouveront  belle. 

Par  moy  l'horrible  Mort  est  belle  devenue, 
Et  les  portes  d'Enfer  n'ont  contre  moy  tenue. 

Car  au  mylieu  d'Enfer  me  trouve  le  Fidèle, 
III  14 

Qui  suis  son  Paradis  et  sa  joye  éternelle. 

Mes  enfans  sont  en  moy  sy  tresunys  par  grâce, 
Qu'Enfer,  Péché  ny  Mort  n^ha  plus  en  eux  de  place. 

Adam  plein  de  péchés  j'ay  mis  en  croix  austère, 
Je  l'ay  crucifié  en  jouant  son  mystère. 

J'ay  prins  ce  vieil  Adam  et  sa  concupiscence, 
Lequel  j'ay  mis  à  rien  par  Foy  et  congnoissance. 

J'ay  gousté  le  morceau  de  Mort  en  patience  ; 
Nul  ne  le  goustera  qui  ayt  en  moy  fiance. 

J'ay  entré  en  Enfer,  sentant  ses  douleurs  fortes  ; 
Pour  en  tirer  les  miens  j'en  ay  rompu  les  portes. 

Nully  ne  demourra  plus  en  ces  trois  limites 
Si  bien  se  fie  en  moy,  recevant  mes  mérites; 

Mais  s'il  se  veult  fier  en  son  labeur  et  peine. 
Estimant  mon  tourment  et  ma  passion  vaine. 

Il  congnoistra  qu'Enfer,  Mort  et  Péché,  et  Vice 
Vaincre  ne  pourra  pas  par  sa  propre  justice  : 

De  péchés  se  verra  chargé  à  sy  grand  somme 
Qu'à  lafinpourra  voir  ce  que  peult  sans  moy  l'Homme. 

Mais  l'Homme  au  cœur  contrit,  petit,  humble  et  infime 
Qui  ne  sent  rien  de  soy,  et  nul  bien  n'en  estime  ; 

Qui  tout  en  ma  bonté  se  confie,  et  s'arreste, 
A  luy  tous  jours  ma  main  de  secourir  est  preste. 

Je  le  metz  en  Enfer  luy  monstrant  son  ordure. 
Et  qu'il  a  mérité  par  Péché,  mort  tresdure  ; 

Je  le  metz  tout  à  rien,  luy  monstrant  que  son  Estre 
Et  sa  Vie  je  suis,  son  seigneur  et  son  maistre. 

Mais  quand  le  Trespetit  du  tout  Rien  se  confesse, 
Jfi  le  retire  à  moy,  luy  inonstrant  ma  promesse  ; 

De  ma  chair,  de  mon  sang,  luy  fais  présent  encore, 
En  moy  le  reunis,  l'embrasse  et  l'incorpore  : 

Luy  transformé  en  moy  hors  son  pcché  immunde, 
Rien  que  grâce  ne  voit,  qui  en  son  lieu  abonde. 

En  moy  il  voit  la.  Mort  sy  tresbien  acoustrée. 
Qu'il  la  désire  voir  comme  de  Vie  entrée; 

Par  moy  de  son  Enfer  voit  les  portes  brisées, 
Là  congnoit  Paradis  et  les  joyes  prisées. 

Povreté,  faim  et  soif,  travail,  peine  et  tristesse, 
Trouve  vivant  en  moy  tout  repos  et  liesse. 

Or  venez  donc,  Pécheurs,  escouter  ma  doctrine  ; 
Apprenez  ma  chanson  pleine  de  discipline. 

Je  suis  monté  en  hault  à  fin  que  chacun  m'oye, 
Et  qu'escoutant  mon  chant,  soyez  remplis  de  joye. 

Par  Charité  j'ay  soif  du  salut  de  toute  ame. 
Pour  la  faire  brusler  de  l'amoureuse  flamme. 

Las!  donnez  moy  de  l'eau  de  vraye  amour  à  boire, 
Au  vaisseau  de  voz  cœurs  par  fermement  me  croire  ! 

De  n'avoir  fait  nul  bien,  ne  craingncz  ce  langage. 
Car  tout  est  consommé  :  j'ay  gaigné  l'héritage. 

J'ay  acomply  la  Loy,  j'ay  gaigné  la  partie  : 
Tout  est  pour  vous,  Pécheurs,  pour  lesquelz  Eli  crie. 

J'ay  du  Père  prié  l'indicible  clémence 
A  vous  tous  ignorans  pardonner  vostre  offence. 

J'ay  pour  vous  délaissé  ma  vie  à  mort  amere, 

Et  en  tresgrand  douleur  ma  tresayinée  Mère, 

Four  voasmonstrer  que  chair,  tant  soit  elle  estimée, 
Ne  doit  sinon  pour  Dieu  et  en  Dieu  estre  aymée. 

Pays  j\iy  recommandé  entre  les  mains  du  Père 
Monesprit,  pour monstrer  qu'en luyfault  qu'on  espère. 

Or  ay  je  le  salut  de  chacun  fait  sy  ample , 
Et  pour  y  parvenir  me  suis  mis  pour  exemple. 

Venez,  venez  trestous  chargez,  outre  mesure, 
De  labeurs  et  travaux  :  voyez  ma  peine  dure, 

Voyez  ma  croix,  mes  doux,  mes  douleurs  non  petites, 
Mon  cœur  d'amour  ouvert  et  trestous  mes  mérites. 

Tous  ses  biens  sont  à  vous  ;  par  grâce  je  les  donne 
A  qui  par  ferme  Foy  tout  à  moy  s'abandonne. 

Venez,  embrassez  moy,  mon  troupeau,  mon  église. 
Mes  Esluz  humbles  et  doux.,  desquclz  fais  à  ma  guise, 

Car  vous  uniz  en  moy  estes  la  mesme  chouse  : 
Je  seray  vostre  Espoux  ;  vous  tous  un,  mon  Espouse  : 

Venez  au  vray  repos  où  sera  endormie 
Entre  mes  bras  toujours  mon  Espouse  et  aniye.  » 

VoiCY  nouvelle  joye, 
La  nuict  pleine  d'obscurité 
Est  passée  ;  et  voicy  le  jour, 
Auquel  marchons  en  seureté, 
Chassans  toute  peur  par  amour, 
Sans  que  nul  se  desvoye  : 
Voicy  nouvelle  joye. 

L'hyver  plein  de  froid  et  de  pleurs 
Est  passé  tremblant  et  glacé; 
Vdsté  plein  de  verdure  et  fleurs 
Nous  vient  plus  beau  que  Van  passé; 
Or  chacun  le  voye  : 
Voicy  nouvelle  joye. 

L'arbre  sec  et  fâcheux  à  voir. 
Raboteux,  et  dur  à  toucher. 
Que  nul  ne  desiroit  avoir, 
Maintenant  povons  le  toucher  : 

Il  fleurit  et  verdoyé, 

Voicy  nouvelle  joye. 

Le  rossignol  qui  s'est  jaché 
Pour  la  rigueur  de  Vhyver  froid, 
Maintenant  il  n'est  plus  caché, 
Mais  sur  la  branche  se  tient  droit  : 
Il  gergonne  et  verboye, 
Voicy  nouvelle  joye. 

Le  Fidèle  dedens  la  Loy 
Tout  caché,  tremblant,  et  peureux. 
Par  la  lumière  de  la  Foy 
Voit  cler,  et  devient  amoureux 
De  Dieu,  qui  le  convoyé  : 
Voicy  nouvelle  joye. 

Il  se  congnoit  tout  délivré 
De  péché  et  damnation; 
Il  se  sent  de  joye  enyvré 
Par  la  divine  Election 

Qui  tout  bien  luy  ottroye: 
Voicy  nouvelle  joye. 

L'arbre  de  Croix,  de  peine  et  mort, 
Que  tant  avoit  eu  en  horreur. 
Maintenant  c'est  le  reconfort 
Où  il  a  attaché  son  cœur 
A  fin  qu'il  ne  desvoye  : 
Voicy  nouvelle  joye. 

Luy  qui  craingnoit  les  gens  hanter 
Et  cachoit  par  crainte  sa  voix. 
Maintenant  ne  fait  que  hanter 
Dessus  lespine  de  la  Croix; 
Il  fault  que  l'on  le  croye  : 
Voicy  nouvelle  joye. 

Il  est  dehors  d'hyver  et  nuict. 
Il  n'est  plus  sec,  mais  florissant  : 
Mort  et  Péché  plus  ne  luy  nuist; 
Il  est  content  dens  le  Puissant, 

Vérité,  Vie  et  Voye  : 

Voicy  nouvelle  joye. 

Las/  pas  n^avois  apperceu 
Que  le  Monde  à  mon  desceu 
M'eust  tant  deceu  ! 
Mais  quand  j'ay  iKSUs  receu, 

Par  Foy  conceu, 
Me  suis  du  malheur  non  sceu 
Bien  apperceu. 

En  oyant  les  amoureux, 
.le  les  tenais  bienheureux  ; 
Hz  ne  parlent  que  des  Dames, 
De  joustes  et  de  tournois, 
De  chiens,  d'oyseaux  et  de  harnais. 
Oubliant  leurs  povres  aines  : 
Las  !  pas  n'avais  apperccu. 

En  rayant  les  riches  gens 
D'amasser  biens  diligens. 
Je  pensais  que  Phomme  riche 
Fust  de  ce  monde  content; 
Car  je  n'allais  point  doutant 
La  damnation  du  chiche  : 

Las  !  pas  n'avais  apperccu. 

Voyant  les  Roys  et  Empereurs 
Tous  environnez  d'honneurs, 
En  moymesmes  je  disoye  : 
Ces  Hommes  icy  sont  Dieux, 
Hz  ne  peuvent  avoir  mieux; 
Mais  leur  enfer  ne  sçavoye  : 
Las  !  pas  n'avois  apperccu. 

Voyant  par  ces  trois  moyens 
Qjie  le  monde  en  ces  liens 
Tue  taule  créature 

Soubz  le  voile  de  la  Loy, 
Hors  des  termes  de  la  Foy, 
Où  nous  meine  l'Escriture. 
Las  !  pas  n'avais  apperceu. 

Mais  par  elle  fay  appris 
Qu'il  y  a  un  autre  prix 
Que  le  Père  éternel  donne, 
Où  gist  nostre  parfait  bien. 
Au  regard  ducjuel  n'est  rien 
Le  Monde  (]ue  j'abandonne. 

Las  !  pas  n'avois  apperceu. 

Si  ce  bien  j'eusse  entendu 
Tant  de  temps  n'eusse  perdu  ; 
Mais  là  où  Péché  abonde 
Grâce  a  superabondé  ; 
Là  mon  espoir  'fay  fondé 
En  disant  Adieu  an  monde. 

Las  !  pas  n'avois  apperceu. 

PERE,  je  viens  à  vous  de  loing, 
Car  nécessité  et  besoing 
Me  font  demander  vostre  grâce; 
Le  demourant  du  porchin  groing 
D'amasser  par  faim  favois  soing, 
Estant  privé  de  vostre  face. 

En  moymesmes,  plein  de  douleurs, 
J'ay  dit  :  Combien  de  serviteurs 
Sont  saoulez  de  pain  chez  mon  Père! 
A  luy  j'iray  en  cris  de  pleurs, 
Il  exaucera  mes  clameurs, 
Car  par  sa  bonté  je  l'esperc. 

Par(]uoy,  Père  piteux  et  doux, 
En  ferme  Foy  se  rend  à  vous 
L'indigne  enfant  pécheur^  prodigue  ; 
La  larme  à  l'œil,  à  deux  genoux, 
Mercy  vous  cric,  devant  tous, 
Renonçant  péché  et  sa  ligue. 

^     Père,  devant  vous  j'ay  péché, 
Ny  devant  le  Ciel  n'est  caché. 

Dont  indigne  filz  me  confesse, 
J'en  suis  tout  saly  et  taché; 
De  moy  ne  peult  estre  arraché 
Si  vous  ne  me  tenez  promesse. 

C'est  qu'il  n'y  a  si  grand  Pécheur 
S'il  revient  à  vous  de  bon  cœur, 
Qu'il  n'ayt  pardon  de  son  offense. 
Helas!  regardez  ma  douleur, 
Qui  de  vostre  juste  rigueur, 
Père,  appelle  à  vostre  Clémence. 

Las!  donnez  vertu  à  mon  doy 
Pour  recevoir  l'anneau  de  Foy, 
Par  lequel  vous  soye  agréable  : 
Couvrez  ce  corps  d'Adam  tout  nu 
Du  vestement  sy  cher  tenu 
De  vostre  Charité  louable. 

Je  suis  venu  pour  demander 
Grâce  qui  me  peult  amender, 
Et  faire  aymer  vostre  service, 
Et  ce  qu'il  vous  plaist  commander, 
Et  Adieu  aux  vices  mander, 
M' offrant  à  vous  en  sacrifice. 

Père,  par  le  sang  de  l'Agneau 

Refaites  moy  homme  nouveau  ; 
Et  que  je  puisse  en  vostre  table 
Manger  la  chair  du  tendre  veau, 
Qui  moy  laid  fera  venir  beau 
Par  mutation  admirable. 

Si  mon  Frère  qui  est  dehors, 
Oyant  la  musique  et  accordz 
Du  festin  de  Paix  et  concorde. 
Se  confiant  en  ses  bras  forts, 
Murmure  et  se  courrouce  alors 
De  vostre  grand  miséricorde, 

Laissez  le  louer  ses  biensfaitz  : 
Mais  moy  qui  voy  les  miens  infecîz, 
Et  que  par  bonté  paternelle 
M'avez  tiré  dessoubs  ce  faix 
Avecques  tous  les  saintz  parfaitz. 
Je  vous  en  rends  gloire  éternelle. 

PAR  faux  Cuyder  j'ay  bien  esté  deceu, 
Lequel  m^a  fait  ignorer  mon  vray  Estre, 
Voire  mon  Rien  sy  tresfort  mescongnoistre., 
Qjie  tard  nie  suis  de  son  mal  apperceu. 

//  m'a  tenu  sy  fort  fermez  les  yeux, 
Que  je  ne  pays  voir  mon  ame  vivante  : 
Je  l'estimois  sy  iresbelle  et  plaisante, 
Qiie  pour  l'aymer  j'en  oubliais  les  deux. 

De  l'union  de  ceste  ame  et  du  corps 
Pensois  tenir  entièrement  ma  vie , 
Que  confermer  j'avois  parfaite  envie, 
Ne  voyant  pas  qui  ma  Vie  estait  lors. 

Las!  qui  vous  a  contraint  en  charité 
D'illuminer  l'aveugle  de  naissance, 
Et  luy  donner  parfaite  congnoissance 
Que  c'est  de  luy  et  de  la  vérité  ? 

Quelle  bonté,  Seigneur,  nous  monstrez  vous. 
Nous  déclarant  ainsi  qu'un  corps  sans  ame!* 
Nostre  ame  meurt,  sans  la  divine  flamme 
De  vostre  feu,  qui  la  Vie  est  de  tous. 

Vous  estes  donc  la  Vie  d'un  chacun, 
Mais  sans  vous  morts  et  mains  que  pouldre  etcendre. 
Et  vous  en  nous  par  grâce  voulez  rendre 
Ce  qui  n'est  Rien  estre  fait  Tout  en  un. 

En  nous  faisant  congnoisire  nostre  Rien 
Et  vostre  Tout  par  grâce  et  par  puissance. 

Nous  renonçant  avons  la  jouyssance 
De  vous,  Seigneur,  seul  bon  et  seul  bien. 

Dont  seul  aymé  soyez  sans  si  ne  mais, 
Seul  adoré  de  toute  créature. 
Par  vive  Foy  et  de  charité  pure 
Loué  sans  fin  de  nous  à  tout  jamais. 


AUTRE    CHANSON. 


PUIS  cjue  Dieu  par  pure  grâce 
M'a  tiré  à  soy, 
Et  cjuen  tous  en  toute  place 

Luy  tout  seul  je  voy, 
Je  suis  remply  de  plaisir, 
Veu  que  mon  ame  est  s'amye, 
Qu'il  a  d'Amour  endormie  : 
Hé,  laissez  la  dormir!  Hé,  laissez  la  dormir 

Allez  dehors,  Scrupule 
Et  piquant  Remord, 
Qiii  trop  de  peur  m'accumule 
Sans  nul  reconfort. 


I 

Vous  n'engendrez  que  souspir, 
Et  peine  à  la  conscience. 
Mon  ame  ha  en  Dieu  fiance  : 
Hé,  laissez  la  dormir  !  Hé,  laissez  la  dormir  ! 

Las!  cessez.  Raison  humaine, 
De  la  travailler; 
Car  povoir  n^ha  vostre  peine 

De  me  reveiller.  * 

Tout  vostre  sens  à  loisir 
Ne  me  peult  plus  rien  apprendre. 
Qui  me  fait  vray  repos  prendre  : 
Hé,  laissez  la  dormir  !  Hé,  laissez  la  dormir  ! 

Or  taisez  vous,  criart  Monde, 
Qiii  tousjours  taschez 
De  rendre  mon  ame  immunde  ; 

Car  vous  la  faschez  : 
Ne  luy  offrez  à  choisir 
Plaisir,  honneur  ny  richesse; 
Pleine  elle  est  d'autre  liesse  : 
Hé! laissez  la  dormir!  Hé!  laissez  la  dormir! 

Petit  Dieu,  qui  par  tout  vole, 
Te  disant  vainqueur, 
Finez  cy  vostre  rolle  ; 
Rien  n'avez  au  cœur 

Qui  la  fin  de  son  désir 
Tourne  a  contempler  la  face, 
Que  par  Foy  mon  ame  embrasse. 
Hé!  laissez  la  dormir  !  Hé,  laissez  la  dormir! 

Maugré  tout  bruyt  et  tonnerre 
Elle  dormira; 
Et  au  mylieu  de  la  guerre 

Se  resjouyra. 
Sans  plus  sentir  desplaisir  : 
Mais  soubs  la  divine  tente, 
Repose  seure  et  contente. 
Hé  !  laissez  la  dormir!  Hé!  laissez  la  dormir  ! 

JE  n'ay  plus  ny  Père  ny  Mère, 
Ny  Seur,  ny  Frère, 
Sinon  Dieu  seul,  auquel  j'espère. 
Qui  sus  le  Ciel  et  Terre  impere; 
Là  hault,  là  bas, 
Tout  par  compas  : 
Compère,   Commère, 
Voicy  rie  prospère. 


I 

Je  suis  amoureux  non  en  Ville, 
Ny  en  Maison,  ny  en  Chasteau  ; 
Ce  n^est  de  femme  ny  de  fille, 
Mais  du  seul  Bon,  puissant,  et  beau  ; 

Cest  mon  Sauveur, 

Qui  est  vaincjueur 
De  péché,  mal,  peine,  et  douleur; 
Et  a  ravy  à  soy  mon  cœur. 

Je  n'ay plus,  etc. 

J'ay  mis  du  tout  en  oubliance 
Le  monde,  et  parens,  et  amys, 
Biens  et  honneurs  en  abondance, 
Je  les  tiens  pour  mes  ennemis  : 

Fy  de  telz  biens, 

Dont  les  lyens 
Par  Jesuchrist  sont  mis  à  riens, 
A  fin  que  nous  soyons  des  siens. 

Je  n'ay  plus,  etc. 

Je  parle,  je  ris,  et  je  chante 
Sans  avoir  nul  soucy  ny  tourment; 
Amys  et  ennemis  je  hante. 
Trouvant  par  tout  contentement  : 

Car  par  la  Foy 

En  tous  je  voy 
Leur  vie,  qui  est,  je  le  croy, 
III  16 

Tout  en  Tout,  mon  Dieu  et  mon  Roy. 
Je  n''ay  plus,  etc. 

Or  puis  donc  que  Dieu  est  leur  vie, 
Et  que  je  le  croy  Tout  en  tous, 
Il  est  mon  Amy  et  m'amye, 
Père,  Mère,  Frère  et  Espoux; 
C'est  mon  Espoir, 
Mon  seur  sçavoir. 
Mon  Estre,  ma  force,  povoir, 
Qui  m'a  sauvé  par  son  vouloir. 
Je  n'ay  plus,  etc. 

Las  !  que  fault  il  plus  à  mon  ame 
Qui  est  tirée  en  sy  bon  lieu. 
Sinon  se  laisser  en  la  flame 
Bruslcr  de  ceste  amour  de  Dieu  ? 

Et  en  bruslant, 

Le  consolant 
D'amour,  qui  rend  le  cœur  volant, 
F.t  sans  fin  la  bouche  parlant. 

Je  n'ay  plus,  etc. 

Amys,  contemplez  quelle  joye 
J'ay,  estant  délivre  de  moy 
Et  remis  en  la  seure  voye 
Hors  des  ténèbres  de  la  Loy. 

Ce  réconfort 

Estsy  îresfort 
Que  rien  plus  ne  désire,  au  fort, 
Qu'estre  uny  à  luy  par  ma  Mort. 

Je  n'ayplus,  etc. 


AUTRE    CHANSON. 

A  la  clere  Fontenelle, 
Qui  est  l'eau  vive  et  d'enhault  le  parfait  don , 
Tous  povres  pécheurs  appelle 
Dieu  tout  seul  bon, 
Pour  vray  pardon 
Recevoir  en  abandon. 

Mon  ainy,  si  vous  voulez 

Boire  de  ces  te  eau  Vive, 
Des  maux  dont  vous  vous  dolez, 

Aurez  santé  naïve  : 
Ne  soyez  point  emp esche 
Par  la  crainte  de  péché; 
Courez  au  prix  attaché, 

D'une  amour  non  craintive, 
A  la  clere  Fontenelle. 

Ne  craingnez  que  refusé 
Soyez  cf  amour  sy  ample  ,• 
Voyez  comme  en  ont  usé 

Ceux  qui  sont  rostre  exemple  : 
Paul,  Pierre,  et  le  bon  Larron, 
Mille  autres  que  nous  llson, 
Publicain,  Pécheur,  Marion, 
Ne  refuse  en  son  temple, 
A  la  clere  Fontenelle. 

Voyez  qu'en  luy  a  trouvé 

Marie  Magdeleine, 
Et  ce  qu'en  a  esprouvé 

La  povre  Egyptienne  ; 
Mesmement  le  faux  Judas 

H  ne  refusa  pas, 
Ny  André,  ny  Matthias, 

Ny  la  Samaritaine, 
A  la  clere  Fontenelle. 

Venez  tous  boire  de  l'eau 
Qui  à  tous  maux  est  saine  : 

C'est  un  breuvage  nouveau. 
De  nouvelle  fontaine. 

Le  sang  de  l'Agneau  occis, 

Qui  blanchist  tous  les  noircis; 

Et  ne  veult  qu'un  grand  mercis 

Dit  (Vamour,  pour  sa  peine, 
A  la  clere  Fontenelle. 


Sans  or,  argent  ny  avoir, 
L'eau  donne  en  abondance^ 

Non  par  labeur  ne  devoir, 
Par  mérite  ou  puissance; 

Mais  par  pure  Election 

D'une  grande  affection, 

Nous  donne  fruition 

De  l'eau  de  congnoissance, 

A  la  clere  Fontenelle. 

Qui  le  congnoit  tel  qu'il  est, 
Plein  de  miséricorde, 

De  le  cercher  est  tout  prest. 
Et  humblement  s'accorde 

De  boire  l'eau  sans  cesser, 

Et  jamais  ne  s'en  lasser; 

Et  tout  autre  bien  laisser, 
Dont  plus  ne  se  recorde, 

A  la  clere  Fontenelle. 

Il  n'y  a  grand  ne  petit 
Beuvant  l'eau  délectable. 

Qui  ne  perde  l'appétit 
Et  tout  soifdamnahle; 

Dont  le  Monde  boire  fait 
De  cisterne  ou  puits  infect, 
Ceste  cy  le  satisfait 

De  tout  bien  désirable, 
A  la  clere  Fontenclle. 

Or  courez  viste,  pécheurs, 

A  ceste  Eau  pure  et  belle; 
Remplissez  en  tant  voz  cœurs 

Que  vous  puissiez  par  elle. 
Bien  lavez  de  tous  péchez 

Dont  vous  estes  tachez, 
Saillir  d'amour  desîachez 

A  la  vie  éternelle, 
A  la  clerc  Fontenelle. 


AUTRE    CHANSON. 

RESVEiLLE  îoy.  Seigneur  Dieu, 
Fais  ton  effort 
De  venger  en  chacun  lieu 
Des  tiens  la  Mort. 

Tu  veux  que  ton  Evangile 
Soit  preschée  par  les  tiens, 

En  Chasteaii,  Bourgade  et  Ville, 
Sans  que  l'on  en  celc  riens  : 
Donne  donc  à  tes  servans 
Cœur  ferme  et  fort; 
Et  que  d'amour  tous  fervents, 
Ayment  la  Mort. 
Resveille  toy,  etc. 

Donne  leur  telle  parole 
Qu'ilz  tirent  à  toy  les  cœurs, 
Et  que  de  doctrine  folle 
A  la  fin  soient  vainqueurs; 
Et  que  par  la  vive  Foy 

Viennent  au  port 
Du  salut  promis  de  toy, 
.Après  la  Mort. 
Resveille  toy,  etc. 

Mais  si  leurs  cœurs  tu  obstines 
En  cachant  ton  cUr  Soleil 
De  tes  obscures  courtines, 
1t  qu'ilz  facent  appareil 
De  tes  enfans  tourmenter, 

Pour  reconfort, 
Plaise  toy  les  contenter 

Dedens  la  Mort. 
Resveille  toy,  etc. 

Tu  es  leur  Vie  et  leur  Estre, 
Sans  toy  n'ont  sens  ny  povoir  : 
Si  avec  eux  te  plaisî  estre 
Douleur  ne  peuvent  avoir  : 
Car  tant  qu'en  vous  Hz  seront, 

Auront  reconfort, 
De  joye  qu'Ut  sentiront, 

Dedens  la  Mort. 
Resveille  toy,  etc. 

La  Mort,  qui  à  Pinfidele 
Est  horrible  à  legarder, 
A  ton  Enfant  est  sy  belle 
Qii'il  ne  craint  s'y  bazarder, 
Pour  passer  de  ceste  Mort 

Lefascheux  bort, 
Pour  à  toy  {qu'il  doit  aymer) 
Aller  par  Mort. 
Resveille  toy,  etc. 

0  que  la  Mort  est  heureuse 
Qui  les  meine  en  sy  beau  lieu  ! 
Helas  !  qu'elle  est  glorieuse 
De  les  faire  enfans  de  Dieu! 
Avance  donc,  Seigneur, 

Tant  doux  support, 
Leur  donnant  pour  tout  honneur. 

Joyeuse  Mort. 
Respeille toy ,  etc. 

MAUDIT  soit  le  cruel  chien 
Qui  abbaye,  abbaye ,  abbaye ^ 
Et  si  n'ha  povoir  de  rien  ! 


Son  passetemps  et  sa  joye 
C'est  de  nous  venir  tenter, 
Et  qui  de  Dieu  se  fourvoyé 
Par  desespoir  tourmenter, 
S'il  le  tient  en  son  lien  : 
Maudit  soit  le  cruel  chien! 

S'il  voit  que  suyvons  la  voye 
Où  la  Foy  nous  meine  droit, 
A  fin  que  mieux  y  pourvoye, 
Sa  robbe  tourne  à  l'endroit 
Et  se  monstre  homme  de  bien  : 
Maudit  soit  le  cruel  chien  ! 

Il  parle  doux  comme  soye, 
Pour  aster  de  nosire  esprit 
La  Croix,  ta  seure  montjoye, 
Qui  nous  meine  à  Jésus  Christ  ; 
Car  il  craint  que  l'on  soit  sien  : 
Maudit  soit  le  cruel  chien! 

Nouvelle  invention  vraye, 
Pour  en  remplir  nostre  cœur, 
Et  de  voir  ne  nous  effraye 
La  parole  du  Seigneur, 
Qui  est  tout  nostre  soutien  : 
Mauldit  soit  le  cruel  chien! 

Il  ne  craint  fors  que  l'on  croyc 
En  Dieu  seul  parfaitement  ; 
Car  par  la  Foy  Dieu  fourvoyé 
Son  Royaume  entièrement, 
Avec  Adam  l'ancien  : 
Maudit  soit  le  cruel  chien  ! 

D'une  ypocrisie  vraye 
Ce  chien  se  sçait  rêves  tir, 
Pour  lier  de  sa  courraye 
Ceux  qui  l'escoutent  mentir. 
Croyant  son  dévot  maintien  : 
Maudit  soit  le  cruel  chien  ! 

//  n' espar gne  or  ny  monnaye, 
Royaumes,  biens  ny  honneurs, 
Mais  qu'il  puisse  pour  sa  proye 
Arracher  la  Foy  des  cœurs  ; 
A  chacun  il  dit  :  Tien,  Tien  : 
Maudit  soit  le  cruel  chien  ! 

Dire  je  ne  vous  pourroye 
Ce  qu'il  fait  pour  décevoir, 
Et  moins  celer  ne  pourroye 
QuHl  n'ha  force  ny  povoir 
De  nuyre  à  un  Chrestien  : 
Maudit  soit  le  cruel  chien  ! 

Sus   :    Trop  penser  m'y  font  amours. 

PENSER  en  la  passion 
De  Jesuchrist, 
C'est  la  consolation 

De  mon  esprit. 

Seigneur,  quand  viendra  le  jour 
Tant  désiré. 

Que  je  seray  par  amour 

A  vous  iiré , 
Et  que  r union  sera 

Telle  entre  nous 
Que  l'espouse  on  nommera 

Comme  l'espoux  ? 
Penser,  etc. 

Ce  jour  des  nopces,  Seigneur, 
Me  tarde  tant, 
Que  de  nul  bien  ny  honneur 

Ne  suis  content; 

Du  monde  ne  puys  avoir 

Plaisir  ny  bien  : 

Si  je  ne  vous  y  puys  voir, 

Las  !  je  n'ay  rien. 

Penser,  etc. 

Si  de  vostre  bouche  puys 
Estre  baisé, 
Je  seray  de  tous  ennuys 

Bien  appaisé. 
Baisez  moy,  acolet  moy, 

Mon  Tout  en  tous, 
Unissez  moy  par  la  Foy 
Du  tout  à  vous. 
Penser,  etc. 

Essuyez  des  tristes  yeux 
Le  long  gémir, 
Et  me  donnez  pour  le  mieux 

Un  doux  dormir. 
Car  d^ouyr  incessamment 

Voz  saints  propos, 
Cest  parfait  contentement, 
Et  seur  repos. 
Penser,  etc. 

c 


HRisT  a  fait  trembler  V Enfer, 
Du  pis  juscjues  à  la  simette. 


Il  a  bridé  Lucifer, 
Christ  a  fait  trembler  l'Enfer, 
Il  a  bridé  Lucifer 
D'une  éternelle  gourmette. 
Du  pis  jus(jues  à  la  simette. 

C'est  pour  plus  nous  eschauffer, 
Christ  a  fait  trembler  l'Enfer; 
C'est  pour  plus  nous  eschauffer 

D'amour  par  Foy  clcre  et  nette, 
Du  pis  jusques  à  la  simette. 

Son  bras  est  plus  dur  que  fer, 
Christ  a  fait  trembler  l'Enfer. 
Son  bras  est  plus  dur  que  fer; 
Nul  contre  luy  ne  se  mette, 
Du  pis  jusques  à  la  simette. 

Les  mauvais  fera  chauffer. 
Christ  a  fait  trembler  l'Enfer, 
Les  mauvais  fera  chauffer, 
Au  feu  où  le  Diable  il  jette, 
Du  pis  jusques  à  la  simette. 

Dens  les  siens  fera  estouffer. 
Christ  a  fait  trembler  U Enfer, 
Dens  les  siens  fera  estouffer 
De  Lucifer  la  t empeste 
Du  pis  jusques  à  la  simette. 

Pour  plus  beau  les  estoffer 
Christ  a  fait  trembler  l'Enfer, 
Pour  plus  beau  les  estoffer 
En  sa  parée  chambrelte 
Du  pis  jusques  à  la  simette. 

Sus  :  O  l'espinette  du  bois. 
Mon  amour  la  désire. 


O 


Toutpuissant,  oy  la  voix 
Du  cœur  plein  de  martyre. 


Par  ioy  péché  congnois. 
Qui  à  péché  m'attire; 
A  grand'  perdition  vois 
Si  tu  ne  m'en  retire. 
0  Toutpuissant,  etc. 

Defens  moy  par  ton  bois 
De  l'infernal  empire  ; 
Car  Père  te  recongnois 
Meilleur  que  ne  puis  dire. 
0  Toutpuissant,  etc. 

En  ta  parole  crois, 
Je  Vayme  et  la  veux  lire  ; 
Mais  casse  moy  ceste  noix, 
Pour  la  douceur  eslirc. 
0  Toutpuissant,  etc. 

Si  par  toy  je  povois 
Gouster  ce  que  désire 
Je  trouverois  en  la  Croix 
Un  triomphant  empire. 

0  Toutpuissant,  etc. 

De  moy  je  ne  sçaurois, 
Car  je  suis  enfant  d'ire; 
Cours  vistement  ceste  fois 
A  mon  secours,  beau  sire. 

0  Toutpuissant,  etc. 

0  Roy  de  tous  les  Roy  s 
Devant  qui  je  souspire. 
Rien  que  crier  je  ne  fois  : 
Ne  me  vueille  esconduire. 

0  Toutpuissant,  etc. 

ADIEU,  pour  tout  jamais  A  Dieu! 
En  l'ignorance  du  matin, 
Sans  voir  du  vray  Soleil  le  jeu, 
De  plaisir  j'entre  au  Jardin 

Plein  d'honneur  et  biens,  à  l'entour, 
Pour  jamais  n'en  fais  retour. 
Mais  j'ay  trouvé  mort  pour  jeu . 
A  Dieu  ! 

A  Dieu  pour  tout  jamais,  A  Dieu, 
A  Dieu  pour  tout  jamais  plaisir, 
Qui  met  l'ame  à  damnation  ; 
A  Dieu  de  tout  bien  le  désir, 
Qui  donne  tribulation  ; 
A  Dieu  d'honneur  l'ambition, 
Qui  brusle  le  cœur  comme  un  feu  : 
A  Dieu! 

A  Dieu  pour  tout  jamais,  A  Dieu! 
A  Dieu,  je  ne  veux  plus  de  vous, 
N'autre  plaisir  ne  veux  avoir 
Que  l'union  de  mon  Espoux  ; 
Car  mon  honneur  et  mon  avoir. 
C'est  par  Foy  mon  Tout  recevoir, 
Que  ne  dois  laisser  pour  le  peu. 
A  Dieu  ! 

A  Dieu  pour  tout  jamais,  A  Dieu! 
L'ame  qui  gouste  le  repous, 
Le  plaisir,  le  bien,  et  l'honneur 
D' avoir  pour  Père  et  pour  Espoux 
III  i8 


138  CHANSONS 

Son  Dieu,  son  Christ  et  son  Seigneur, 
Meurt  en  Adam;  et  de  bon  cœur 
Luy  dit,  le  chassant  en  tout  lieu  : 
A  Dieu! 

A  Dieu,  pour  tout  jamais,  A  Dieu  ! 
A  Dieu,  ne  pensez  revenir 
Dedens  vostre  vieille  maison, 
Car  il  plaist  à  Christ  s'y  tenir, 
Sans  la  laisser  nulle  saison  ; 
Il  en  est  Seigneur  par  raison, 
Et  vous  a  chassé  du  mylieu  : 
A  Dieu  ! 


AUTRE    CHANSON 


D 


ESCENDONS  bas  en  nostre  ame. 
Pour  monter  plus  hautement. 


Nous  la  verrons  toute  infâme, 
Subjette  à  mort  et  tourment; 
Mettre  la  fault  soubz  la  lame, 
Par  anneantissement  : 
Descendons. 

Bruslée  soit  dans  la  flamme 
Du  saint  Esprit  purement, 
Qui  tout  son  péché  et  hlasme 
Couvrira  d'un  vestement. 
Descendons, 

De  Christ  duquel  sera  femme 
Jointe  inséparablement, 
L'ame  estant  Rien,  sera  dame 
De  Tout  par  son  Tout,  vrayment. 
Descendons. 

Car  Tout  en  Rien  crie  et  clame, 
Voire  inenarrablement; 
Dieu  par  Foy  Père  reclame, 
Qui  l'exauce  promptement. 
Descendons. 

Unissant  le  Rien  qu'il  unie 
En  son  Tout  divinement, 
L'espouse  se  perd  et  pasme 
En  son  Tout  joyeusement. 
Descendons. 

Dont  gloire,  honneur,  bruit  et  jamc 
Rend  à  Dieu  incessamment. 
Descendons. 

ET  courons  sans  esmoy, 
Où  tant  de  biens  l'on  donne; 
Et  courons  sans  esmoy ^ 
Remplis  de  pure  Foy  : 
Nostre  Père  céleste  et  hault 
A  envoyé  Christ  son  herault. 

Et  courons. 
Crier,  A  l'assault,  A  l'assault! 
Armer  de  la  Foy  il  nous  fault. 
Et  courons. 
Le  cœur  d'amour  ardent  est  chauld, 
Pour  prendre  Paradis  d'un  sault; 
Car  sa  mort  plus  que  le  ciel  vault, 
Qui  a  couvert  nostre  default; 
Rendant  le  Diable  fin  et  caut, 
Impuissant  comme  un  mort  Crapaut, 
Au  moins  si  Foy  ne  nous  default. 

AME  tu  n'es  au  chemin 
Ny  en  la  voye 
De  vraye  félicité  : 

Dieu  Vy  convoyé  ! 

Ame,  où  vas  tu  sy  soudain  ?         bis. 
Je  cours  à  plaisir  mondain.  bis. 

C'est  en  vain; 
Car  plaisir  mondain  est  faux, 

Tu  te  fourvoyé, 
Qui  en  tristesse  et  tous  maux 
Fine  sajoye. 

Ame,  iielas,  quel  chemin  tiens?  bis. 
Tout  droit  aux  terriens  biens.         bis. 
Ce  n'est  riens. 
Mais  avarice  le  cœur 
Sy  fort  guerroyé, 
Qu'elle  le  fait  en  douleur 
Du  Diable  proye. 

Où  vas  tu  à  grand  roideur?        bis. 
A  l'ambition  d'honneur;  bis. 

C'est  erreur. 
Ambition  trop  blasmer 
Ne  te  pourroye  ; 
Son  feu,  en  lieu  d'allumer, 
Brusle  et  foudroyé. 

Ame,  où  vas  par  ces  déserts i'     bis. 
Vois  sçavoir  par  gens  experts  ;        bis. 

Tu  le  perds  : 
Sçavoir  aux  lettres  trouver 

Bien  tosî  sçauroye, 
Si  l'esprit  bien  csprouver 
En  toy  pourroye . 

Où  vas  lu  à  sy  grand  pas?         bis. 
Avec  ces  gens  de  là  bas  ;  bis. 

N'y  va  pas  : 
Combien  qu'ilz  soyent  merchez 
De  noire  croye, 
Orgueil  les  tient  attachez 
De  sa  courroye. 

Ame  où  ras  tu,  par  tafoyH         bis. 
Je  vois  à  l'amour  de  moy  :  bis. 

Garde  toy 
D'aymer  ce  que  rien  ne  vault  : 
Si  tu  sçavoyc 

Vamour  et  le  don  d'enhault, 
Seul  l'ayineroye. 

VRAY  Dieu,  qui  réconfortera 
Ma  povre  ame ,  et  qui  l'ostera 
De  la  peur  d^estre  condemnée  ? 

Si  son  Enfer  elle  peiilt  voir, 
Et  son  péché  appercevoir. 
Justement  se  tiendra  damnée. 

Car  se  trouvant  en  chacun  lieu, 
Comme  un  juge  verra  son  Dieu, 
Qui  la  rendra  plus  estonnée. 

Elle  verra  que  ses  bienfaits 
Devant  Dieu  sont  ords  et  infects, 
Et  la  vie  qu'elle  a  menée. 

Pleine  de  mal,  vuydc  de  bien., 
Souhaittera  de  n'cslre  rien, 
Et  n'avoir  jamais  esté  née. 

Qjii  la  délivrera  du  corps 
De  ceste  mort,  où  sera  lors 
En  trouble  et  douleur  amenée  f 

Ce  ne  sera  pas  son  bon  sens, 
Ne  sa  raison  ny  ses  cinq  sens, 
Quand  elle  sera  adjournée. 

Ce  sera  Grâce  purement 
De  Dieu  par  Christ,  son  rray  amant, 
Qui  pour  luy  l'a  prédestinée. 

Cestuy  seul  la  délivrera, 
Et  sa  Grâce  luy  livrera 
Pour  de  tous  biens  estre  estrenée. 

Par  Grâce  de  calamité 
Sera  mise  en  sublimité, 
Ainsi  que  Royne  couronnée. 

La  douceur  goustera  d'aynur 
Après  avoir  gousté  l'amer. 
0  heureuse  et  digne  journée! 

ASSEMBLONS  noiis,  ClirestUns, 
Créés  de  riens, 
Esluz  de  Dieu  par  sa  grâce  ; 
Recongnoissons  ses  grans  biens 

Qui  sommes  siens; 
Et  le  louons  sans  fallace 
En  toute  place, 
Helas  !  par  tous  moyens. 

Louons  nostre  Créateur, 
Qjii  est  dateur 
De  tous  biens  en  abondance  : 
Louons  nostre  Rédempteur 

Et  servateur, 
Qui  en  nous  fait  résidence  ; 
Que  chacun  dance, 
Helas  !  d'un  joyeux  cœur. 

Toute  la  terre  est  à  nous  ; 

Le  ciel  tant  doux 
Est  nostre  éternel  repaire  : 
Tout  est  vostre  entre  vous 

Puis  que  nous  tous 

Il  ig 

Avons  Dieu  pour  nostre  Père  ; 
Et  Christ  pour  Frère, 
Helas  !  vivant  en  nous. 

Péché,  Mort,  Enfer,  jadis 
Feurent  hardis 
De  nous  assaillir  et  prendre; 
Or  sont  Hz  aconardis  : 

Car  Paradis 
Nous  est  donné,  pour  le  prendre  : 
Mais  par  entendre, 
Helas  .'  ses  divins  dits. 

Par  la  Foy  du  Filz  croyons 
En  ce  qu'oyons. 
Que  dit  la  sainte  Escriîure, 
Par  Foy  Dieu  en  tous  voyons. 

Où  que  soyons. 
Car  chacune  créature 
Est  couverture, 
Helas  !  de  ses  rayons. 

Puis  qu'en  luy  nous  sommes  un, 
Tout  est  commun; 
Nous  sommes  son  héritage  : 
Voicy  le  temps  oportun. 
Où  tout  chacun 

Doit  eslever  son  ouvrage 
A  n'estre  sage, 
Helas !  mais  importun. 

Or  chantons  matin  et  soir, 
Sans  nous  asseoir; 
Dançons  par  joye  immortelle  ; 
Changeons  en  verd  nostre  noir, 

Et  pour  le  voir 
Saillons  en  vie  éternelle  ; 
Car  par  son  zèle, 
Helas  !  avons  povoir. 

DIEU,  de  son  céleste  créneau 
Regardant  çà  bas  son  troupeau, 
A  dit  à  chacun  Pastoureau  ; 
Nul  ne  fourvoyé, 
Pour  mener  Brebis  au  chasteau 
Je  suis  la  Voye. 

Mes  Brebis  par  nom  je  congnois, 
Qui  tresbien  entendent  ma  voix. 

Merchées  les  ay  de  ma  Croix, 
Douleur  et  peine  : 

Et  quand  il  me  plaist  quelque  fois. 
J'en  prens  la  laine. 

Mais  pour  un  povre  habillement 
Je  les  revetz  plus  chaudement  : 
Mon  divin  Soleil  promptemcnt 

Fais  apparoisîre  ; 
Et  les  fais  soubz  ce  vestement 
Nourrir  et  croistre. 

De  pluye  et  gresle  en  lieux  tous 
Les  garde,  et  des  ravissans  Loups  ; 
Pour  elles  j'abandonne  aux  coups 

Mon  amc  et  vie, 
Car  de  les  mettre  en  repous 

C'est  mon  envie. 

Si  quelque  mal  ont  à  porter. 
Je  les  sçay  bien  reconforter  : 
Si  j'en  voy  nulle  transporter. 

Qui  se  desvoye. 
Sus  mon  col  la  viens  rapporter 
A  bien  grand'  joye, 

Je  sçay  bien  mener  mes  brebis 

Aux  fontaines  et  beaux  herbis ; 

De  mon  pain,  qui  est  blanc,  non  bis, 

Les  fais  repaistre  : 
Les  agneaux  sauve  en  mes  habitz, 

Les  voyant  naistre. 

Mortes  je  les  voy  escorcher. 
Pour  les  reunir  en  ma  chair  : 
Je  les  fais  menu  destrencher, 

Lors  sont  vivantes  : 
Et  en  moy  qui  les  ayme  cher, 
Sont  triomphantes. 

Amour  me  fait  troupeaux  garder, 
Et  de  tous  maux  contregarder, 
Amour  les  me  fait  regarder 

D'un  œil  de  frère; 
Pour  les  conduire  sans  tarder, 

A  Dieu  mon  Pcre. 

Pastoureaux,  mes  bons  serviteurs. 
Du  troupeau  soyez  visiteurs. 
Et  de  ma  Parole  amateurs 

Si  douce  et  ample  : 
Car  des  brebis  et  des  Pasteurs 
Je  suis  l'exemple. 

MAUDIT  soit  le  Cuyder, 
Qui  semble  peu  de  chose, 
Et  fait  de  nous  vuyder 
La  senteur  de  la  Rose. 
Helas  ! 


Tant  se  vient  avancer 

En  nous  ignorans  hommes, 

Qu'il  nous  donne  à  penser 

Que  quelque  chose  sommes. 

Helas  ! 

Ce  Cuyder  Estre  là 

Fait  en  nom  désir  naistre 

De  cecy  et  cela 

Vouloir,  avoir,  ou  cstre. 

Helas! 

C est  aveuglé  desir 
Par  mensonge  et  promesse 
Engendre  en  nous  plaisir, 
Qiii  se  fine  en  tristesse. 
Helas! 

Biens,  plaisirs,  et  honneurs. 
Qui  sont  les  fruitz  de  terre. 
Desirons  en  noz  cœurs  ; 
Et  voyla  nostre  guerre. 
Helas  ! 

Et  pour  y  parvenir 
Nous  souffrons  mainte  peine; 
Qjiand  les  cuydons  tenir, 
Ce  n'est  que  chose  vaine. 
Helas  ! 

Et  ceste  vanité 
Sy  fort  l'Esprit  tourmente. 
Que  la  mondanité 
Mon  ame  mal  contente. 
Helas  ! 

Lors  ne  voyant  en  nous 
De  nul  bien  apparence. 
Nous  en  courons  trestous 
Après  désespérance. 
Helas  ! 

Sy  cruel  n'est  le  lieu. 
Ne  sy  grand  le  martyre, 
Que  la  bonté  de  Dieu 

Soudain  ne  nous  en  tire. 
Helas! 

Nous  redonnant  l'odeur 
De  la  Rose  vermeille, 
Bruslant  par  son  ardeur 
Cuyder,  qui  nous  conseille. 
Helas  ! 

Rose  de  Charité 
Confondt  Cuyder  damnable 
Unis  par  Vérité 
U image  à  son  semblable. 
Helas  ! 

HKLAs!  je  languis  d'Amours 
Pour  Jesuchrist  mon  espoux 
Filles,  âmes  bien  heureuses, 
De  Jesuchrist  amoureuses, 
0}'(Z  mes  piteux  propous. 
Helas  ! 

Dites  à  l'Amy  de  mon  aine. 
Que  de  sa  divine  Flamme 
La  viieille  brasier  tousjours. 
Helas! 

Et  que  rien  ne  veult  prétendre^ 
Que  d'estre  bruslée  en  cendre 
Par  ce  feu  qui  est  sy  doux. 
Helas! 

Car  l'ame  en  cendre  brisée, 
N'est  pas  de  luy  despriséc, 
Mais  receue  à  tous  les  coups. 
Helas! 

Avancez,  heureuses  âmes, 
Que  par  ces  divines  flammes 
Me  face  semblable  à  vous. 
Helas  ! 

Dites  luy  qu'en  sa  présence 
Gist  ma  joye  et  ma  plaisance, 
Mon  espoir  et  mon  secours. 
Helas  ! 

Mon  salut  c'est  voir  sa  face, 
Je  ne  vis  que  de  sa  grâce  ; 

Pour  Dieu  avancez  le  cours. 
Helas  ! 

Si  j'ay  après  longue  absence 
De  sa  veue  jouyssance, 
Lors  je  scray  en  repouz. 
Helas  ! 

Lors  diray,  d'Amour  esprise, 
La  chanson  que  j'ay  apprise, 
Filles  de  Hierusalem. 
Helas  ! 

POUR  estre  bien  vray  Chrestien, 
H  faultà  Christ  estre  semblable  y 
Renoncer  tout  bien  terrien, 
Et  tout  honneur  qui  est  damnable. 
Et  la  Dame  belle  et  jolye. 
Et  plaisir  qui  la  chair  esmcult  ; 
Laisser  biens,  honneurs  et  amye  : 
Il  ne  fait  pas  le  tour  qui  vcult. 

Ses  biens  aux  povres  faulî  donner 
D'un  cœur  joyeux  et  volontaire, 
Et  les  injures  pardonner, 
Et  à  ses  ennemis  bien  faire; 
Laisser  vengeance^  ire  et  envie, 
Aymer  l'ennemy  si  l'on  peult, 
Aymer  celle  qui  n'ayme  mye  : 
Il  ne  fait  pas  le  tour  qui  veult. 

De  la  mort  fault  estre  vainqueur, 
En  la  trouvant  plaisante  et  belle, 
Voire  et  l'aymer  d'aussi  bon  cœur, 
Que  l'on  fait  la  vie  mortelle  ; 
S'esjouyr  en  mélancolie, 
Et  tourment,  dont  la  Chair  se  deult; 
Aymer  la  mojt,  comme  la  vie  : 
Il  ne  fait  pas  le  tour  qui  veult. 


AUTRE    CHANSON. 


MON  ame  n'ha  plus  autre  esgard. 
Autre  désir  ny  autre  envie. 
Fors  de  jouyr  du  doux  regard 
De  la  Vérité,  Voye  et  Vie, 

Car  de  son  amour  est  ravie  ; 
C'est  son  héritage  et  sa  part, 
Dont  nul  bien  ne  cerche  autre  part. 

Comme  le  cerf  qui  va  courant, 
Mordz  de  la  couleuvre  vilaine, 
Au  chauld  du  jour  est  désirant 
De  trouver  une  eaue  vive  et  saine, 
Ainsi  à  toy,  vraye  Fontaine, 
Qui  tous  bons  cœurs  vas  attirant. 
Mon  ame  court  en  espérant. 

Comme  la  nef  fait  son  effort. 
Preste  à  périr  par  grand  tourmente, 
De  trouver  le  désiré  port 
Où  est  le  bien  de  son  attente. 
Ainsi  par  amour  véhémente, 
Mon  ame  désire  la  mort 
Pour  jouyr  du  seur  reconfort. 

Comme  le  prisonnier  captif. 
Qui  n'ha  que  de  mort  apparence. 
Est  par  grand  désir  ententif 
De  pourchasser  sa  délivrance; 
Moy  ainsi  que  n^ay  espérance 
De  vivre,  que  par  le  pain  vif, 
Le  désire  d'un  cœur  naïf. 

0  Fontaine  de  Charité, 
Rassasie  de  ton  serf  l'Ame; 
0  port  de  salut,  Vérité, 
Sauve  la  nef  qui  te  reclame  ; 
0  voye  de  tout  homme  et  femme, 
Donne  au  captif  ta  liberté  ; 
Par  CHRIST  qui  seul  l'a  mérité. 

Le  doux  regard  de  ton  amour 
Est  un  bien  sur  tous  désirable  : 
Il  tue  l'Ame  sans  séjour; 
Et  morte,  à  christ  la  fait  semblable. 
0  mutation  délectable, 
Quand  Rien  en  son  Tout  fait  retour  ! 
Las!  avancez  donc  ce  bon  jour. 

LE  grand  désir  d'aymer  me  tient  ; 
Quand  de  mon  Dieu  il  me  souvient, 
Assez  aymer  ne  le  pourroye. 

Luy  qui  de  tous  est  Créateur, 
Nous  a  donné  le  Rédempteur, 
Qui  est  la  Vérité  et  Voye. 

Sa  Vérité  nous  monstre  Dieu 
Tel  qu'il  est,  Tout,  et  en  tout  lieu; 
A  fin  qu'en  luy  sans  doute  on  croye. 

Sa  Vérité  nous  monstre  à  tous 
Que  c'est  moins  que  rien  que  de  nous, 
Enfans  d'Ire,  et  du  diable  proye. 

Il  est  la  Voye  et  seur  chemin 
Droit  et  plein,  plus  qu'un  parchemin, 
Où  jamais  nul  ne  se  fourvoyé. 

Par  ce  chemin  nous  fault  passer 
Et  tous  autres  chemins  laisser  ; 
Sa  croix  nous  y  sert  de  montjoye. 

Il  est  la  Vie,  qui  la  Mort 
Rend  morte  par  puissant  effort; 
Et  Enfer  quant  et  quant  foudroyé. 

Il  fait  en  nous  Adam  périr 
Et  l'Ame  vivante  mourir  ; 
Puis  nous  resuscite  à  grand  joye. 

Et  ceste  Résurrection 
C'est  nostre  consolation  ; 
Plus  que  dire  je  ne  sçauroye. 

Autre  désir  ne  veux  avoir, 
Fors  que  de  gouster  et  sçavoir , 
Qu'il  soit  en  moy,  et  qu'en  luy  soye. 

Sur  :  Las!  qu'en  dit-on  en  France 
Des  genis  de  Luxembourg? 

CHANGEONS  tristesse  en  joyc 
Et  en  chant  nostre  dueil; 
A  fin  que  mieux  on  croye. 
Ouvrons  de  l'esprit  l'œil. 
Laissons  ceste  chaire  morte, 
Qui  tant  nous  desconforte 
Avec  son  vieil  Adam  : 
De  vive  voix  et  forte, 
Chantons  à  chasque  porte 
Noël  pour  fin  de  l'an. 

Pour  la  fin  de  l'année 
A  tous  ceux  qui  ont  Foy, 
Grâce  leur  est  donnée  ; 
Car  le  tout  puissant  Roy 
En  monstrant  sa  largesse 

Pour  tenir  sa  promesse, 
A  son  peuple  est  venu  : 
Laissons  donques  tristesse, 
Car  chanter  de  liesse 
Tout  fidèle  est  tenu. 

Resjouys  toy,  Nature, 
En  ce  jour  tant  heureux, 
Car  de  sa  créature 
Dieu  se  monstre  amoureux. 
Il  luy  donne  sa  grâce, 
Et  luy  monstre  sa  face 
Soubz  forme  d'un  enfant. 
Nature  morte  et  lasse 
Sentant  ceste  efficace, 
Contre  Mort  se  défend. 

De  prendre  nostre  cendre 
Le  F  Hz  n'a  desdaigné; 
Et  pour  tous  blancs  nous  rendre, 
En  sang  il  est  baigné. 
En  ce  sang  là  nous  sommes, 
Autant  femmes  comme  hommes, 
Du  tout  renduz  parfaitz  ; 
Du  péché  et  ses  sommes , 
Nous  en  ostant  les  sommes 
Il  a  porté  le  faix. 

Soubz  la  forme  d'enfance 
Il  nous  vient  visiter, 
Pour  la  morte  innocence 
Et  nous  resusciter. 
Voyons  sa  petitesse, 
Suyvons  le  en  sa  bassesse. 
Ne  nous  estimans  riens 
Fuyons  orgueil,  hautesse; 
Prenons  le  pour  addresse, 
Et  nous  serons  des  siens. 

Si  nous  povons  bien  croire 
Ceste  Nativité, 
Toute  nuict  laide  et  noire, 
Toute  lascivité, 
Toute  chose  charnelle, 
Ainsi  qu'une  esiincelle 
En  rien  retournera; 
Et  la  lumière  belle 
D'une  clarté  nouvelle. 
Nous  illuminera. 

Et  prenons  pour  exemple 
De  luy  porter  honneur 
Celle  qui  est  le  temple. 
Du  souverain  Seigneur  : 
Pas  n'est  la  vierge  folle 

Qui  tout  le  monde  affolle  : 
Car  ceste  cy  a  creu 

En  la  sainte  Parole 

Du  grand  maistre  d'eschole 

Qu'elle  a  par  Foy  conceu. 

Suyvons  sa  Foy  parfaite 
Aymant  la  vérité^ 
Et  prenons  sans  défaite 
Sa  pure  Charité. 
Sa  tresseure  espérance, 
Sa  vierge  continence^ 
Sa  grand'  humilité, 
Sa  tressage  abstinence, 
Sa  prudence  et  constance, 
Douceur,  humanité. 

Mettons  donc  sy  grand  peine 
Que  des  grandes  vertus 
De  ceste  Souveraine 
Nous  soyons  revestuz. 
Mais  mettons  en  mémoire 
D'en  rendre  à  Dieu  la  gloire, 
Ainsi  comme  elle  a  fait. 
Il  est  nostre  victoire  ; 
Car  par  luy  nous  fault  croire, 
Nostre  ennemy  défait. 

SONNET. 

L'^Esprit  de  Vie  en  corps  de  Mort  musse, 
Jette  partout  maintenant  sa  splendeur 
Par  docte  main  de  Royale  grandeur 
En  ce  Thresor  heureusement  dressé. 

Mon  grand  renom  de  long  temps  amassé, 
De  mes  beaux  vers  l'agréable  rondeur, 
Et  tout  leur  son  semble  à  tous  vain  et  du 
Près  de  celuy  qui  est  cy  compassé. 

Ainsi  disait  Phœbus  en  s'esmayant, 
Et  d'aise  grand  hautement  s'esgayant. 
Voyant  d'Esprit  la  Chair  anéantir . 

Peuple  François,  telles  choses  oyant, 
Et  tout  bon  cœur  de  joye  larmoyant, 
Font  après  luy  la  France  retentir. 

Amour  demourra  le  maistre. 

Auec  Priuilege  pour  six  ans 


A    TRESILLUSTRE    ET    TRESVERTUEUSE 
PRINCESSE 

MADAME  JANE,   INFANTE  DE  NAVARRE, 


La  Marguerite,  où  la  céleste  Aurore 
De  ses  couleurs  print  F  imitation, 
S'esclot  icy  en  la  perfection, 
Qui  saintement  ce  Monde  emperle  et  dore 

Et  de  la  Fiance  ainsi  le  nom  décore. 
Que  par  Clirestienne,  et  rare  invention, 
Discours  divins,  et  haulte  affection 
Avec  le  Ciel  la  Terre  en  Dieu  l'adore. 

Dont  du  Soleil  de  ses  vertus  le  lustre, 
Maugré  le  temps,  illustrera  tout  aage 
Par  éternelle  et  heureuse  mémoire, 

A  celle  fin  que  vous.  Princesse  illustre, 
Estant  Miroir  de  sa  Royale  image, 
Soyez  aussi  image  de  sa  gloire. 


L'HISTOIRE 


SATYRES    ET    NYMPHES 


DE    DYANE. 


^«^.5>3>-»  E  mal  qui  est  l'absence  de  tout  bien, 

^3k  "rr^  Et  qui  se  peult  hors  de  tout  nommer  rien, 
Qui  n'est  créé  ne  fait  :  car  le  facteur 
Deîout  n'est  point  de  mal  et  vice  authcur  ; 

Ce  rien,  lequel  hors  de  tout  fault  vuyder, 

N'est  plus  qu'un  vain  menteur,  et  Faux  Cuyder, 

Lequel  produit  un  dépravé  désir 

Dessoubs  Vespoir  d'un  incongnu  plaisir. 

Et  n'ont  Cuyder,  Désir,  ny  espérance. 

Nul  fondement,  qu'aveuglée  Ignorance. 

Ce  mal  icy,  receu  au  cœur  des  hommes, 

Au  plus  profond  ha  engendré  grands  sommes 

D'inventions,  moyens,  subtiliîez, 

Déceptions,  feintes,  habilitez, 

Pour  parvenir  au  poinct  jà  prétendu. 
Du  bien,  non  bien,  si  bien  feust  entendu. 
Dont  le  désir,  par  espoir,  sans  propos 
Oste  la  paix  de  Phomme,  et  le  repos. 
Et  si  travail  ha  du  commencement, 
Ne  pensez  pas  moindre  en  fin  le  tourment  : 
Car  arrivé  à  la  fin,  où  il  pense 
De  tous  ses  maux  avoir  la  recompense, 
Son  espoir  vain,  sans  congé  l'abandonne; 
Son  fol  désir  tant  de  travail  luy  donne, 
Qu'en  lieu  d'avoir  grand'  joye  de  sa  prise. 
Maudit  le  jour,  l'espoir,  et  l'entreprise, 
Comme  verrez  en  la  présente  histoire  : 
Où  je  pretens  paindre  en  vostre  mémoire 
{Dames  d'honneur)  des  hommes  la  malice, 
Et  leurs  regrets,  quand  par  vertu,  leur  vice 
Est  surmonté  :  joint  aussi  qu'ignorance 
Du  mal,  couvert  soubz  honneste  apparence. 
Souvent  déçoit  celles  qui  n'ont  apris. 
Que  prendre  peult  celuy,  que  l'on  ha  pris, 
Et  que  vertu  d'ignorance  guydée, 
En  fin,  des  Dieux  est  bien  souvent  aydée. 

Un  jour  tresclcr,  que  le  Soleil  luy  soit, 
Et  sa  clarté  un  chacun  induysoit 
Chercher  les  boys,  haults,  fucilluz,   et  espais, 
Pour  reposer  à  la  frescheur,  en  paix. 

Faunes  des  boys,  Satyres,  Dcmydieux, 
Sceurent  pour  eux  trcsbien  choisir  les  lieux 
Si  bien  couverts  que  le  chault  en  rien  nuire 
Ne  leur  pouvait,  tant  sceult  le  Soleil  luyre. 
Sur  le  lict  mol,  d'herbette,  espesse  et  verte, 
Se  sont  couchez^  ayans  pour  leur  couverte 
Une  espesseur  de  branchettcs,  yssues, 
Des  arbres  verds,  jointes  comme  tyssues. 
Et  auprès  d'eux  [pour  leur  soif  estanclier) 
Saillait  dehors  d'un  cristallin  rocher 
Douce  et  claire  eau,  trcsagreable  à  voir, 
Qui  d'arroser  le  lieu  faisait  devoir  ; 
Mais  en  voulant  courir  par  les  pr£ries, 

Gros  Dyamans  et  riches  pierreries 
Luy  faisoyent  tort,  et  à  son  cours  injure, 
Dont  il  sailloit  d'entre  eux  si  doux  murmure, 
Que  les  lassez  du  chault,  par  terre  mis, 
Furent  soudain  d'un  tel  somme  endormis^ 
Que  long  repos,  soubs  Cèdres  et  Cyprès, 
Leur  amena  un  tel  resveil  après, 
Que  riz  et  jeux,  dont  Hz  feirent  assez, 
Monstrerent  bien  qu'Ut  estoyent  délassez. 
A  ce  resveil  leur  faim  point  ne  tentèrent. 
Ne  de  Peau  pure  Hz  ne  se  contentèrent. 
Mais  de  fort  vin,  du  far  de  Silenus, 
Lors  se  sont  paints  ces  Satyres  cornus. 
Dont  la  chaleur,  qui  hrusloit  leurs  entrailles, 
Entrepreneurs  les  feit  de  grands  batailles  : 
Non  contre  Mars,  pas  n'ont  la  hardiesse, 
Mais  ouy  bien  contre  la  grand' Déesse 
Dyane  chaste,  et  contre  ses  pucelles. 
Parquoy  l'un  dit  qu'estre  séparé  d'elles 
En  ces  beaux  lieux,  en  ce  temps  gracieux, 
Pleins  de  plaisirs  et  biens  délicieux, 
Leur  estoit  mort  et  tourment  importable. 
Mais  que  nous  est  [disoyent  Hz)  profitable 
D'estre  sains,  forts,  abondans  en  tous  biens, 
Qiiand  celuy  seul  sans  lequel  ne  sont  riens 
Les  autres  tous  nous  default  maintenant? 
A  ce  mot  là,  chacun  incontinent 

Cria  :  Il  fault  sans  plus  de  temps  attendre, 

Ou  par  amour  ou  bien  par  force,  en  prendre. 

Mais  un  vieillard  tout  gris,  bien  entendu, 

Les  ha  fait  taire,  et  leur  ha  respondu  : 

Enfans,  amys^  pensez  à  cest  affaire. 

Et  ne  cuydcz  chose  légère  à  faire 

De  force  user  sur  celle  qui  commande  : 

Car  vous  sçavez  que  Dyane  la  grande 

Ha  tel  povoir  que,  si  vous  approchez 

De  son  tropeau  et  la  moindre  touchez. 

Son  coup  divin  vous  fera  tost  sentir, 

Tant  que  trop  tard  viendra  le  repentir. 

De  les  penser  par  voz  vives  raisons, 

Par  long  servir,  prières,  oraisons, 

En  fin  gaigner  jusquà  mettre  en  oubly 

L'honneur  duquel  leur  cœur  est  anobly. 

Vous  perdez  temps,  car  si  bien  sont  apprises 

Que  par  parole  elles  ne  seront  prises. 

Mais  il  y  ha  une  seule  science 

Pour  décevoir,  c'est  d'avoir  patience^ 

Dissimulant  du  tout  l'affection 

Que  vous  portez,  et,  par  grand'  fiction, 

Fuir  les  boys  ausquelz  elles  se  tiennent, 

Prez  et  ruisseaux  où.  elles  vont  et  viennent. 

Sans  plus  les  voir  ne  plus  les  pourchasser, 

Et  les  laissant  sans  crainte  prou  chasser. 

De  voz  costez,  prenez  voz  passetemps 

A  mille  jeux,  ainsi  que  gens  contens  ; 
Et  si  de  loing  vous  viennent  regarder^ 
Reculez  vous,  laissez  les  hazarder 
De  s'approcher  du  lieu  où,  soubs  le  jeu. 
Pourront  trouver  (^sans  y  penser)  le  feu 
Qui  peu  à  peu,  par  un  désir  d'ouyr, 
Vous  pourra  bien  d'elles  faire  jouyr. 
Plus  tost  ne  fut  ce  conseil  récité. 
Que  chacun  dit  :  Il  ha  dit  vérité. 
Alors  ont  fait  leur  conjuration, 
Mcttans  à  fin  leur  conspiration. 
Qu'un  chacun  d'eux  feroit  tout  son  devoir, 
Par  trahison,  de  vaincre  et  décevoir 
Celles  par  qui  leur  force  est  impuissance 
Et  leur  raison  trop  congnue  ignorance. 
Or  ont  leurs  cœurs  {ce  semble)  contentez 
D^estre  remplis  de  faulses  voluntez. 
Le  desespoir  de  jamais  n'estre  aymez 
Les  ha  ainsi  de  fureur  enflammez. 
Il  ne  leur  chault  de  faillir  à  leurs  esmes, 
Ayans  du  tout  satisfait  à  eux  mesmes; 
Et  vont  disant  :  Qui  ne  peult  faire  amye 
Jouysse  donc  de  l'aymée  ennemye. 
Courans  s'en  vont,  en  remplissant  les  boys 
De  leurs  chansons  et  tresplaisantes  voix, 
Que  l'on  oyoit  jusques  delà  la  prée 
Où  la  Déesse  estoiî  sur  la  vesprée 

Venue  au  bort,  et  soubs  les  verds  Sapins, 

Soubs  cabinets  de  jlouris  Aubepins, 

Pour  reposer  son  corps  laz,  s'estoit  misc^ 

Et  au  mylieu  de  ses  vierges  assise, 

En  leur  faisant  de  la  chasse  records, 

Et  du  grand  Cerf  portant  dixhuit  cors, 

Qii'elle  avoit  pris,  leur  disant  qu'exercice 

Estoit  la  mort  de  tout  péché  et  vice  ; 

Les  exhortant  de  si  bien  se  garder. 

Que  le  Soleil  peussent  bien  regarder  : 

Car,  sans  rougir  ny  honte  recevoir. 

L'oeil  chaste  et  pur  ne  craint  point  de  le  voir, 

Ny  d'estre  vea  ny  de  luy  ny  du  monde  ; 

Mais  l'oeil  meschanî  dont  le  cœur  est  inimunde, 

Quand  il  se  fault  au  cter  Soleil  monstrer, 

Ne  se  peult  tant  couvrir  ny  acoustrer 

Que  vérité  ne  luy  paingne  en  la  face 

Le  meschant  cas  qui  son  honneur  efface. 

En  ce  disant  la  main  soubs  son  chef  mit , 

Et  en  dormant  les  Vierges  endormit. 

Le  grand  travail  leur  causa  un  sommeil 

Auquel  nul  bruit  n'apporte  le  resveil; 

Car  si  profond  estoit  et  si  pesant 

Que  bruit  ou  son,  feust  il  triste  ou  plaisant, 

Ne  l'empeschoit;  dont  la  plus  travaillée 

Estoit  plus  forte  à  estre  resveillée. 

Celles  qui  moins  de  labeur  avoyent  pris 

Furent  plus  prompts  au  resveil  les  esprits; 
Parquoy  de  cinq  sur  l'herbette  estendues 
Furent  les  voix  plaisantes  entendues 
Des  Dieux  cornus,  qui,  rompans  leur  dormir, 
Feirent  leurs  cœurs  soudainement  frémir, 
Tant  de  la  peur  d'estre  par  eux  surprises 
Que  du  plaisir.  Lors  {comme  mal  apprises). 
Le  lieu  heureux  pour  reposer  laissèrent, 
Et  au  travail  malheureux  s'avanserent. 
Du  bout  des  boys  les  doux  chants  escoutans, 
Veirent  près  d'eux  les  Satyres  chantans, 
D'elles  si  près  que  de  peur  s' arr estèrent. 
Eux,  les  voyans,  à  fuyr  s'appresterent, 
Disans  tout  hanlt  :  Fuyons,  Dyane  est  là. 
Elles,  ryans  en  entendant  cela, 
Cr eurent  pour  vray  qu'auprès  de  leurmaistresse 
N'eussent  osé  leur  faire  ennuy  ou  presse, 
Qjii  fcit  leurs  pas  en  silence  mouvoir, 
Pour  les  cuyder  tromper  et  décevoir. 
Ce  cuyder  là  fut  d'eux  mieux  apperceu 
Que  ne  fut  pas  d'elles  le  cœur  deceu. 
Dont  en  cuydant  décevoir,  les  deceiies 
Dedens  le  pré  bien  avant  sont  yssues. 
Eux,  les  voyans  peu  à  peu  approcher, 
Se  vont  asseoir  et  les  cordes  toucher 
Des  instrumens  et  les  Fleustes  sonner. 
Doubles  Flageolz  faisoyent  lors  raisonner 

Avec  les  voix,  et,  sans  faire  semblant 

Des  derobears,  Hz  vont  les  cœurs  emblant. 

Les  cœurs,  saisit  de  si  plaisans  accords, 

Sans  y  penser  approchèrent  les  corps 

De  celles  qui  paravant  eussent  craint 

De  regarder  un  de  ces  Cornus  painî. 

Mais  le  plaisir,  usant  de  sa  puissance, 

De  leur  danger  leur  osta  congnoissance. 

L'une  disoit  à  l'autre  :  Retournez. 

Où  fuyez  vous?  Hz  ont  le  doz  tournez; 

Regardez  les,  nul  d'eux  ne  nous  regarde. 

Approchons  nous,  d'avoir  mal  n'avons  garde  : 

A  leurs  doux  chants  Hz  sont  trop  amusez. 

Et  ne  sont  pas  si  folz,  ny  abusez 

De  nous  toucher,  car  croyez  qu'ilz  ont  crainte 

De  courroucer  notre  Dyane  sainte. 

Hz  sont  meilleurs  que  nous  ne  les  pensons. 

Or  escoutons  leurs  plaisantes  chansons, 

Oyez  leurs  voix,  leurs  diminutions  ; 

Oyez  des  gens  les  fortes  passions, 

Oyez  leurs  voix,  leurs  accords,  leur  mesure. 

Un  jour  icy  un  moment  ne  nous  dure . 

Pour  mieux  ouyr,  chacune  s'est  assise 

Dessus  le  pré,  estimant  à  sottise 

D'avoir  tant  craint  et  si  long  temps  eu  peur 

D'un  tel  plaisir,  qui  ressuscite  un  cœur. 

Et  faisoit  bien  là  chacune  son  compte 

De  ne  laisser  jamais  plaisir  pour  honte. 

Après  avoir  les  chansons  bien  ditées 

Sur  le  verd  pré  longuement  escoutées, 

Ces  Dieux  chantans,  pensans  leur  gaing  certain, 

Dirent  un  son  plus  plaisant  et  hautain, 

Et  si  treshaulî  Hz  ont  sonné  un  bransle 

Qu'une  chacune  en  s^eslevant  s''esbransle, 

Et  à  danser  toutes  mettre  se  vont, 

Monstrans  que  point  d'cffroy  ne  crainte  n'ont, 

Siiutans,  dansans  par  excessive  joye, 

Nulle  n'y  ha  qui  son  ennemy  voye. 

Euxqui n'ont  ricnperdu, pour  leurs  douxchants, 

Des  faux  désirs  de  leurs  coeurs  tant  meschants, 

En  les  voyant  plus  près  d'eux  approcher, 

Moins  font  semblant  de  les  voir  ny  chercher. 

0  la  douceur,  ô  la  sagesse  feinte  ! 

0  l'abstinence  et  bonté  de  contrainte  ! 

Ofaux  semblant,  destruction  des  âmes, 

Qui  sçavez  bien  séduire  simples  femmes! 

Simplicité,  d'ignorance  conduite, 

Souvent  avez  (sans  y  penser)  séduite. 

Où  allez  vous  {povres  vierges),  helas  ! 

Voyez  vous  point  que  vous  tombez  es  laz 

De  ceux  qui  n'ont  autre  soing  dons  leurs  cœurs 

Qu'estre  de  vous  et  voz  honneurs  vainqueurs? 

Helas!  où  est  Dyanc  vostrc  dame? 

Où  est  la  peur  d'acquérir  d'elle  blasme? 

Levez  en  hault  cestc  veiie  abaissée  ; 

Voyez  le  lieu  où  vous  l'avez  laissée 

Des  ennemys  bien  près  et  d'elle  loing, 

Tard  vous  pourra  secourir  au  besoing. 

Considérez  comme  à  ce  plaisant  jeu 

Plaisir  vous  ha  tirées  peu  à  peu. 

Où  est  la  peur  des  Satyres  cornus? 

Osez  vous  bien  regarder  leurs  corps  nuds  ? 

Osez  vous  bien  approcher  leur  repaire , 

Ce  que  jadis  vous  n'eussiez  osé  faire  ? 

Est  mort  en  vous  le  chaste  enseignement 

De  vous  garder  soliciteu  sèment 

De  ces  trompeurs,  tant  seulement  d'ouyr 

Leurs  plaisans  sons,  ne  vous  en  resjouyr, 

Qiie  si  souvent  Dyane  la  divine 

Vous  exhortoit,  et  que  d'œil  ny  de  mine, 

Ne  vous  advinst  de  leur  donner  attrait^ 

Car  dangereux  en  estoit  le  retrait. 

Tant  bien  vous  ha  d'Amour  dit  les  merveilles, 

Et  que  plus  tost  ha  gaigné  les  oreilles 

Par  un  plaisir  couvert  d'honnesteté. 

Que  l'œil  n' estoit  à  l'oreille  arresté. 

Et  qu'en  ayant  l'œil  et  l'oreille  ensemble, 

Il  n'y  ha  cœur  si  chaste  qui  ne  tremble. 

Que  pensez  vous?  irez  vous  plus  avant? 

Avez  vous  mis  ainsi  l'honneur  au  vent? 

Las!  retournez  et  plus  cy  n'attendez, 

Et  cesîe  voix  de  Dyane  entendez, 
De  qui  l'Esprit  (en  songeant)  bien  fort  crie 
Las!  retournez,  mes  filles,  je  vous  prie. 
Mais.,  tout  ainsi  qu'un  corps  yvré  de  vin 
Ne  peult  juger  rien  qui  soit  de  divin, 
Ayant  perdu  voix,  ouye  et  parole. 
Ainsi  advint  à  ceste  bcnde  folle. 
Qui,  sans  ouyr  ne  penser  rien  de  bien, 
Ont  approche  de  leur  mortel  lien. 
Ces  Dieux,  voyans  desja  Vheure  venue 
Que  chacun  pense  avoir  s'amye  nue, 
Ccssans  leur  voix,  ont  tous  jette  par  terre 
Leurs  instrumens  pour  commencer  la  guerre. 
Elles  saultans  n'ouyrent  plus  nul  son^ 
Mais  aux  Cornus  veirent  changer  façon, 
Car  leur  douceur  en  rigueur  fut  tournée. 
0  la  cruelle  et  piteuse  journée  ! 
Pour  évader  leurs  mains  pensent  fuyr, 
Eux  en  courant  pensent  d'elles  jouyr. 
Courir  les  fait  le  mal  qui  se  doit  craindre, 
Suyvre  les  fait  l'amour  qui  peult  contraindre. 
Crainte  et  amour  font  chacune  leur  course. 
Helas  !  venez,  Dyane,  à  leur  recourse. 
Vous  estes  loing,  leurs  ennemys  sont  près  ; 
Despechez  vous,  venez  y  tout  exprès. 
Tous  courent  bien  pour  le  commencement, 
Mais  la  force  est  de  durer  longuement. 


ET    NYMPHES    DE     DYANE.  179 

L'herbe  trop  haidte  et  la  longue  distance 

Ayans  perdu  faveur  et  assistance 

De  vous,  en  qui  ont  mis  tout  leur  espoir, 

Leur  ha  osté  toute  force  et  povoir. 

Ainsi  s'en  vont  courantes  et  criantes, 

Celles  qui  sont  de  Dyane  priantes, 

Et  congnoissans  leur  corps  n^estre  assez  fort. 

Chacune  crie  au  secours  de  la  mort. 

Droit  au  torrent  grand  et  inévitable, 

Où  finissait  ce  pré  tant  délectable. 

S'en  vont  courant  pour  abréger  leurs  vies 

Et  n'estre  point  des  ennemys  ravies. 

Venans  au  bort,  gueres  ne  séjournèrent, 

Que  bras  et  yeux  vers  le  Soleil  tournèrent, 

Luy  présentant  en  lamentation 

Et  treshaults  cris  leur  désolation; 

Car  leur  courir,  leur  travail  et  leur  peine 

N'enipeschoit  point,  ny  leur  faute  d'alaine, 

De  dire  au  long  à  Dyane  en  plourant, 

Ainsi  que  font  femmes  qui  vont  mourant  : 

Si  nous  eussions  (ô  Déesse  sans  vice) 

Failly  vers  îoy  par  certaine  malice  ; 

Si  dens  noz  cœurs  fut  le  consentement 

De  n''obeïr  à  ton  commandement; 

Si  ceste  amour  de  toy  tant  défendue; 

Y  fust  par  nous  contre  toy  descendue, 

Si  nous  avons  ce  grand  crime  commis, 

De  nous  renger  devant  tes  ennemys  ; 

Si  nostre  cœur  n'estoit  de  chasteté 

Plein,  net  et  pur,  ainsi  qu'il  ha  esté, 

Les  yeux  vers  toy  nous  craindrions  de  lever. 

Sans  te  prier  de  nous  vouloir  sauver. 

Mais,  congnoissans  que  ta  chaste  rigueur 

De  ta  douceur  n'empesche  la  vigueur, 

Nous  t'appelions  à  ceste  heure  à  nostre  ayde, 

Ne  voyans  plus  en  terre  nul  remède. 

Si  nous  t'avons  par  folie  offensée, 

Qjiifut  plus  tost  mise  en  fin  que  pensée, 

En  eslongnant  la  place  trop  heureuse 

D'auprès  de  toy  (à  Dame  vertueuse), 

Nous  confessons  ce  péché  estre  tel 

Que  méritons  de  toy  tourment  mortel; 

Duquel  tourment  ne  le  demandons  grâce  : 

Nous  le  voulons  recevoir  sur  la  place, 

Ce  que  de  toy  voulons  avant  mourir. 

Las!  ce  n'est  pas  de  noz  corps  secourir 

De  l'aspre  Mort  où  les  sacrifions  ; 

Mais  c'est  que  toy,  en  qui  nous  nous  fions. 

Par  ton  honneur  vueilles  sauver  le  nostre, 

Ne  permettant  que  nostre  mal  plus  oultre 

Face  son  cours,  mais  arr ester  les  pas 

De  ces  meschans,  qu'ilz  ne  nous  prennent  pas , 

Dix  mille  mortz  nous  sont  plus  agréables 

Que  de  tomber  en  leurs  mains  redoutables. 

A  ta  bonté  (dont  sans  cesse  ta  uses) 

Nous  supplions  faire  à  toy  noz  excuses, 

Et  regarder  que  sommes  ignorantes, 

Icy,  sans  toy,  comme  brebis  errantes. 

En  abaissant  Vœil  de  ta  grand' liaultesse, 

Voy  qu'il  n'y  a  en  nous  nulle  finesse, 

Et  que  le  mal  que  n'avions  esprouvé. 

Avons  plustot  que  bien  pensé  trouvé. 

Las!  comment peult  un  chaste  cœur  douter 

Que  soubz  un  chant  plaisant  à  escouter 

Soit  tant  de  mal  et  de  vice  caché? 

Qui  penseroit  que  le  cœur  fust  taché 

D'dspre  rigueur^  ne  voyant  apparence 

Que  de  douceur?  Qui  n'auroit  espérance 

De  se  garder  et  l'honneur  et  la  vie 

Devant  ceux  là  où  l'on  ne  void  envie, 

Ne  signe  aucun  d'amour  et  de  poursuite , 

Plustot  monstrans  grand'  nonchalance  et  fuites' 

Qjii  eust  cuydé  l'amour  au  cœur  de  ceux 

Qui  de  hanter  Dames  sont  paresseux? 

Qui  eust  douté  avoir  en  leur  cœur  part, 

Quand  nous  voyans  s'enfuyaient  autre  part? 

On  dit  que  l'œil  est  du  cœur  messager, 

Et  qu'au  parler  est  le  plus  grand  danger. 

Ceste  leçon  avons  bien  retenue, 

Et  n'est  jamais  leur  parole  venue 

Jusques  à  nous;  et  de  nous  regarder 

Se  sont  tresbien  les  traytres  sceu  garder. 
Doit  on  fuyr  n'estant  point  assailly  ? 
Doit  on  juger  un  homme  estre  sailly 
Hors  de  raison,  sans  avoir  apparence? 
Que  peult  juger  innocente  ignorance, 
Quand  le  rebours  de  leur  cruelle  fin 
Monstre  nous  ont?  Et  nostre  cœur  peu  fin. 
Pensant  trouver  auprès  d'eux  seureté, 
Ac(]uis  n'ha  rien  que  malheur cuseté. 
Cecy  disant,  ne  nous  voulons  fier 
Que  noz  raisons  puissent  justifier 
Nostre  piteux  et  malheureux  affaire  : 
Car  envers  toy  ne  prétendons  que  faire 
Humilier  le  regard  de  ton  œil, 
Et  regarder  par  pitié  nostre  dueil, 
Qui  est  si  grand,  si  extrême  et  si  fort 
Que  plus  ne  peult.  0  divin  reconfort, 
Nous  sçavons  bien  qu^ignorance  n'est  digne 
De  nous  couvrir;  mais  ta  bonté  divine, 
Par  charité  qui  toutes  autres  cœuvre. 
Effacera  le  mal  de  ton  chef  d' œuvre. 
Nous  ne  voulons  compter  pour  tous  mérites, 
Sinon  qu'à  toy  {encores  trespetites 
Et  du  tout  riens')  avons  esté  vouées. 
Tu  nous  retins,  dont  nous  fusmcs  louées  : 
Souvienne  toy  qu'à  ce  commencement 
Tu  nous  nourris  du  laict  tant  doucement; 

Et  puis,  ainsi  que  la  force  croissait. 
Ta  douce  main  chacune  repaissoit 
D'herbe,  de  pain  et  chair  viande  forte, 
En  nous  donnant  tous  habitz  à  ta  sorts. 
Si  à  noz  corps  tu  as  pourveu  si  bien, 
Donnant  travail  et  repos  sans  moyen. 
Sans  nous  laisser  par  grand  repos  tomber, 
Ny  au  travail  extrême  succomber, 
A  noz  espritz  as  donné  nourriture, 
Bien  congnoissant  de  chacun  la  nature: 
Car  des  vertus  que  l'on  doit  adorer 
Par  toy  n'avons  nulle  peu  ignorer. 
Toutes  vertus  sont  peintes  dcns  ton  Temple; 
En  toy  se  peult  de  tout  ce  prendre  exemple. 
Bref  nous  avons  de  toy  tout  bien  apris, 
En  qui  tous  biens  sont  encloz  et  compris. 
Apris?  Las!  non;  mais,  ainsi  qu'un  festu 
Retire  à  soy  l'Ambre,  ta  grand'  vertu. 
Nous  unissant  à  toy,  nous  rendoit  telles 
Que  nous  estions  par  ta  grand'  beauté  belles, 
Promptes  à  bien  par  ta  grand'  diligence, 
Prudence  ayant  aussi  par  ta  prudence  ; 
Fortes  en  cœur,  par  le  tien  invincible, 
Et  tout  pouvant  par  ton  puissant  Possible. 
Ccste  union  de  ta  sainte  présence. 
Où  tout  honneur  et  richesse  et  plaisance 
Trouvé  avons,  nous  satisfaisait  tant, 

Que  de  chacune  estait  l'esprit  contant. 
0  le  malheur  qui  nous  a  séparées 
De  la  vertu  dont  tant  fusmes  parées, 
Nous  separans  de  ceste  grand  clarté, 
Avons  ainsi,  comme  an  cœur  escarté 
Par  un  désert  ténébreux  et  sans  voye, 
En  te  perdant,  perdu  repos  et  joye. 
Las!  les  vertus  que  de  toy  recevions. 
Et  que  de  nous,  comme  de  nous  n'avions, 
Nous  f cirent  voir  la  séparation , 
Que  rien,  sinon  participation 
De  ta  bonté  et  grâce  tant  requise. 
Ne  nous  donnait  cette  vertu  exquise; 
Et  tout  ainsi  que  lampe  sans  lumière 
On  voit  tourner  en  sa  laideur  première , 
Ainsi  de  toy  Peslongnement  nous  feit 
Voir  que  de  toy  venait  nastre  proufit. 
Avecques  toy  fusmes  tresacomplies. 
Hors  d'avec  toy  sommes  toutes  remplies 
Et  de  malheurs  et  d'imperfections  ; 
Rien  plus  n'avons  que  les  affections 
De  conserver  le  chaste  et  le  pur  nom 
Dont  nous,  par  toy,  avons  eu  le  renom. 
Vueille  nos  piedz  et  noz  corps  secourir. 
En  nous  donnant  la  force  de  courir 
Jusques  au  lieu  auquel  chacune  tasche , 
Par  dure  mort,  sauver  son  blanc  de  tache. 

Nostre  péché  soit  par  toy  pardonné, 
Et  prompt  secours  aux  porres  corps  donné 
Qui  vont  mourir  pour  observer  ta  Loy, 
Car  en  toy  gist  nostre  espérance  et  Foy. 
Envoyé  (^las!)  ton  bon  et  prompt  secours, 
En  retardant  leur  impétueux  cours  ! 
Les  voicy  près,  leurs  haleines  sentons; 
Quasi  leurs  mains  nous  tiennent,  que  doutons. 
Leurs  boutz  de  pieds  touchent  à  noz  talons  ; 
Hz  vont  cent  fois  plus  fort  que  nous  n'allons. 
Voyci  le  point,  las!  Dyane,  venez, 
Et  en  voz  mains  noz  chastes  corps  prenez. 
Tel  fut  leur  cry,  et  si  forte  leur  plainte 
Que  jusqu'au  cœur  de  Dyane  la  sainte 
Frappa  le  traict  de  miseration 
Que  luy  tira  leur  désolation. 
Parquoy  son  œil  retourna  promptemcnt 
Pour  regarder  leur  peine  et  leur  tourment. 
Et,  tout  ainsi  que  la  mère  offensée 
A  chastier  l'enfant  s'est  avancée 
Et  par  fureur  frappe  sur  luy  grands  coups, 
Quand  son  enfant  se  vient  mettre  à  genoux, 
En  confessant  sa  faulte  sans  excuse, 
De  grand'  douceur  après  grand^  rigueur  use, 
Tout  ainsi  feit  Dyane  :  car  soudain 
De  la  fureur  que  Cerf,  Sanglier  ou  Dain 
Souloit  chasser  jusqu'au  bout  de  leurs  vies, 
m  24 

Voyant  du  Loup  les  cinq  brebis  ravies, 

Ne  peult  souffrir  aux  ennemis  la  gloire 

D^ avoir  sur  rien  du  sien  eu  la  victoire. 

Premièrement  sa  colère  s'esmeut 

Dessus  les  cinq,  que  chastié  elle  eust 

Bien  asprcment,  si  leur  nécessité 

N'eust  surmonté  leur  grande  cécité  : 

Car  en  voyant  leur  orgueilleuse  audace, 

Qui  leur  av oit  fait  eslongner  la  place 

Où  commandé  leur  estoit  le  séjour, 

Pour  le  travail  pris  le  long  de  ce  jour, 

Ainsi  parla  :  0  Cuyder,  tu  affoles 

Par  ton  orgueil  le  cœur  des  povres  folles. 

Las  !  en  pensant  sans  moy  quelque  chose  estre, 

Pensent  leur  cœur  de  toute  vertu  maistre; 

Cuydans  sans  moy  avoir  telle  puissance. 

Et  de  tout  bien  et  mal  la  congnoissance  ; 

Cuydans  avoir  de  résister  pouvoir, 

Cuydans  avoir  la  prudence  et  sçavoir 

Pour  se  garder  et  seules  cheminer  ; 

Cuydans  les  maux  advenir  deviner; 

Les  devinant,  cuydans  y  mettre  l'ordre 

Se  bien  que  nul  n'y  peust  trouver  que  mordre  ; 

Cuydans  sans  moy  cstres  bonnes  et  sages 

Et  se  garder  de  tous  mauvais  passages, 

En  ignorant  qu'elles  sont  moins  que  rien  , 

Et  que  leur  sens,  leur  grâce  et  leur  maintien 

N'estait,  sinon  qu'une  chacune  unie 

Estait  à  may,  et  cfue  ma  campaignie 

Je  remplissais  des  biens  qui  sont  en  moy; 

En  elles  non,  fors  quand  amour  et  foy 

Avecques  moy  les  rendait  toutes  unes , 

Participans  en  toutes  mes  fortunes, 

En  tous  mes  biens ,  en  toutes  mes  vertus. 

Tant  que  jamais  ne  furent  abbatuz 

De  mon  fart  arc  Cerf,  Ours  ne  Leopart, 

Que  comme  may  elles  n'y  eussent  part  : 

Car  tout  mon  bien,  mes  vertus,  ma  puissance, 

Tant  qu'ell'  ont  eu  à  moy  obéissance, 

Sans  rien  sentir  d'elles,  vivre  voulu, 

Sans  rien  avoir  refusé  ny  tollu, 

Leur  ay  donné  et  rendu  sy  commun 

Qu'elles  et  moy  par  amour  n'estions  qu'un. 

Par  ce  Cuyder,  par  qui  se  sont  senties 

Telles  que  may,  hors  de  moy  sont  sorties. 

Il  n'a  tenu  à  leur  dire  sauvent 

Que  ce  Cuyder  estait  moins  que  le  vent; 

Il  n'a  tenu  à  faulte  de  doctrine. 

De  bons  propos,  d'exemple  et  discipline, 

Qu' avecques  moy  demeurées  ne  sont; 

Mais  mon  parler  retenu  elles  n'ont. 

Ce  Cuyder  là  semble  un  mal  sy  petit 

Que  ce  n'est  riens;  mais  petit  à  petit 

Se  fait  sy  grand  que  l'on  congnoii  à  l'ail 

Que  c'est  le  chef  de  tout  péché  qu  Orgueil. 
Par  ce  Cuyder  cstre  vierges  parfaictes , 
En  s^eslongnant  de  moy  se  sont  defaictes^ 
Non  entendans  que  leur  perfection 
Ne  venoit  pas  de  leur  condition. 
Helasl  pensez  quelle  mélancolie 
Je  pensois  lors,  regardant  leur  folie, 
De  loing  les  voir  Cuyder  les  pourmener 
Parmy  ce  pré  et  peu  à  peu  mener 
Dedens  les  laz  jà  tenduz  pour  les  prendre, 
Soubs  un  plaisir  d'escouter  et  apprendre 
Les  plaisans  chants  et  les  mots  gracieux 
Dont  le  désir  meschant  et  vicieux 
Des  enncmys  estait  si  bien  caché 
Qu'on  estimoit  à  vertu  le  péché. 
Quel  tremblement  soudainement  m' esprit, 
Quelle  fureur  dedens  mon  cœur  se  prist. 
Voyant  faillir  ainsi  ma  nourriture, 
Voyant  périr  ainsi  ma  créature! 
Mon  cœur  esmeu  par  elle  et  par  amour 
Me  cuyda  lors  forcer  de  faire  un  tour, 
C'est  de  tirer  de  mes  flesches  contre  elles, 
Rendant  mes  mains  maternelles  cruelles, 
Les  préservant  par  un  soudain  trespas 
Du  prochain  mal  couvert  de  doux  appas. 
Mais  mon  amour  tant  vertueuse  et  haulte, 
Qui  ne  se  rend  subjette  à  nulle  faulte. 

Me  retiroit  la  main  qui  jà  la  flesche 

En  l'arc  îenoit  pour  faire  en  leur  cœur  bresche, 

Considerans  qu'il  n'estoit  pas  mestier 

De  promptenient  ainsi  les  chasîier 

Et  que  trop  mieux  valait  dissimuler  y 

En  les  laissant  à  leur  vouloir  aller, 

A  celle  fin  que  par  expérience 

Peussent  venir  à  la  vraye  science 

De  voir  que  peult  un  Cuyder  vain  et  faux. 

Par  aucun  temps  de  malheur  et  de  maux  , 

Délibérant  priver  ces  malheureuses 

De  leur  malheur,  les  laissant  langoureuses^ 

Leur  déniant  toute  faveur  de  moy. 

Ce  que  n'ay  fait;  mais,  voyant  leur  esmoy, 

Leurdueiljleurplaintjcurs  soupirs  et  leurs  larmes. 

Leur  grand  douleur,  leurs  crys , leurs  piteuxtermes , 

Leur  seul  espoir  en  ma  grande  puissance , 

Et  de  leurs  maux  la  vraye  congnoissance, 

J'oy  que  chacune  en  m'invoquant  m'adjure. 

Par  ma  bonté.  Je  ferois  donc  injure 

A  la  bonté  qui  se  fait  appeller, 

Si  au  secours  je  l'empeschois  d'aller. 

Ceste  bonté  par  moy  d'elles  congnue, 

Voire  par  moy  dens  leurs  cœurs  retenue, 

Leur  fait  sentir  qu'en  moy  est  leur  recours. 

Ceste  bonté  m'esmeult  à  leur  secours , 

Recongnoissant  en  elles  mon  ouvrage 

Que  j'ay  tousiours  de  parfaire  courage  : 
Car  mon  honneur  est  mon  don  couronner 
En  quelque  lieu  qu'il  m'ayt  pieu  m' adonner. 
Donné  leur  ay  ce  que  garder  je  veux. 
Si  elles  ont  osé  faillir  leurs  vœux, 
Faillir  ne  veux  à  ma  grande  bonté, 
Par  qui  tout  mal  par  le  bien  est  dompté. 
Je  voy  leurs  piedz  de  courir  agravez, 
D'elles  si  près  les  meschants  despravez, 
Que  les  cheveux  d'elles  souvent  ils  touchent, 
Las!  peu  à  peu  qu'à  terre  ne  se  couchent. 
Leur  cœur  leur  fault,  leur  alaine  se  pert, 
Le  poulx  leur  bat,  la  sueur  leur  appert 
Comme  ruisseaux  tout  le  long  de  leur  corps. 
Rien  plus  ne  font,  fors  qu'en  piteux  records, 
Crier  à  moy,  qui  ne  puis  plus  porter 
Ceste  douleur  sans  les  reconforter. 
Si  je  permets  qu'elles  meurent  en  l'eau. 
Tant  est  le  corps  d'une  chacune  beau 
Que  j'aurois  peur  qu'après  mort  abusassent 
De  leur  beauté ,  et  que  d'elles  usassent 
Mes  cnnemys ,  dont  la  fureur  est  telle 
Que  par  la  Mort  ne  peult  estre  mortelle. 
Je  ne  veux  point  que  corps  à  moy  vouez 
Soient  pr estez  aux  meschans ,  m  louez. 
Si  chastes  sont  vivantes  préservées, 
Chastes  seront  après  mort  conservées. 

Souffrir  ne  veux  pour  nulle  passion 
Ce  qui  est  mien  souffrir  corruption. 
Par  quoy  je  veux,  et  arreste,  et  ordonne, 
Qiie  pour  jamais  cette  grâce  leur  donne 
Que  leur  esprit  avec  le  mien  uny 
Soit  à  toujours  sans  en  estre  banny. 
Ce  qui  est  un  ne  se  peult  diviser, 
Quoy  que  l'œil  set  ayt  cuydé  adviser. 
Ce  qui  estoit  en  elles  immortel 
Aussi  en  moy  à  jamais  sera  tel. 
Mais  pour  donner  au  corps  punition, 
Sauvant  V honneur  pour  leur  contrition, 
Soudain  les  veux  en  saules  transformer, 
Sans  porter  fruit  qui  soit  doux  ou  amer, 
Auprès  des  eaux  et  au  bout  des  prsries 
Où  elles  ont  eu  tant  de  fascheries. 
Si  leur  beauté  a  fait  les  sotz  pécher, 
Hz  la  verront  devant  leurs  yeuxc  a  cher. 
Si  leur  désir  les  a  fait  inconstantes  , 
Je  les  feray  pour  jamais  demeurante  s 
En  un  seul  lieu,  regardant  les  rivières, 
Comme  pleurans  leurs  façons  trop  légères. 
Ainsi  sera  leur  péché  satisfait , 
Et  le  Cuyder  des  ennemys  deffait. 
Ainsi  sera  pour  tontes  ceste  exemple. 
Ainsi  feray  punition  tresample 
Des  ennemys,  qui  point  ne  jouyront 

De  leur  dcsir  et  ne  s'esjouyront 

D'avoir  de  moy  ne  des  miennes  rien  eu, 

Fors  le  Cuyder  dont  chascun  est  deceu. 

Arbres  tresdurs  pour  dames  trouveront, 

Voire  et  du  fruit  jamais  ne  gousteront  : 

Car  vierges  sont  sans  porter  fruit  d'enfans. 

De  porter  fruit  à  jamais  leur  defens, 

A  celle  fin  que  leur  virginité 

Soit  en  mémoire  :  elles  Font  mérité. 

Et  cest  honneur,  qu'en  nul  temps  ne  mourra, 

En  moy  tous  jours  par  elles  demourra. 

Sy  tost  n'eut  dit  la  Divine  Puissance 

Le  dernier  mot  de  sa  juste  sentence. 

Que  trouvé  ont  les  cinq  Nymphes  le  bort 

Du  grand  torrent  pour  recevoir  la  Mort; 

Ayans  les  bras  levez  pour  s'y  jetîcr, 

Desirans  biens  et  plaisirs  rejetter 

Pour  éviter  par  Mort  toute  infamie. 

Des  Dieux  ardans  ciiacun  d'eux  tient  s'amyc, 

Bien  les  cuydans  de  la  Mort  engarder, 

Et  avec  eux  les  tenir  et  garder. 

Pour  en  jouyr  comme  de  preis  acquis 

Par  grand  labeur,  tant  aymé,  tant  requis. 

Tant  désiré ,  et  par  si  longue  espace 

Qu'à  bien  peu  près  chacun  d'eux  n'en  trespassc. 

Entre  leurs  bras  cuydenî  ferme  tenir 

Le  plus  grand  bien  qui  leur  peust  advenir. 

Elles  contre  eux  se  mettent  en  defence; 
Eux,  ne  craignans  faire  à  leurs  corps  offense, 
Prendre  les  vont,  et  si  fort  embrasser 
Que  d'embrasser  ne  se  pouvaient  lasser. 
Hz  sont  transis  et  quasi  morts  de  joye. 
Il  ne  leur  chault  qui  les  oye  ou  les  voye  : 
Or  ont  Hz  bien  la  fin  de  leur  désir, 
La  voix  leur  pert  par  excessif  plaisir. 
Mais,  tout  soudain  bruslans  par  grand  chaleur, 
A  la  blancheur  virent  changer  couleur  ; 
Et  la  douceur  de  la  chair  en  rudesse 
Tournée  fut ,  dont  soudaine  tristesse 
Leurs  cœurs  saisit,  voyant  la  blanche  chair 
Perdre  couleur,  s'endurcir  et  seicher. 
Si  que,  cuydans  les  mener  hors  de  là, 
Feirent  effort  les  tirer;  mais  cela 
Rien  ne  servit ,  car  leurs  piedz  arr estez 
A  cheminer  ne  furent  apprestez  : 
Les  convertir  en  racine  sentirent , 
Les  bras  aussi  en  branches  tourner  virent. 
Lors  de  serrer  et  redoubler  leurs  forces; 
Maisdens  leurs  bras  ne  tindrentrien  qu'escorces. 
Dont  vers  le  hault,  pour  le  cœur  appaiser, 
Cerchent  leur  face  et  les  cuydent  baiser. 
Ce  fut  le  pis  :  car  pour  la  bouche  douce 
Et  les  yeux  verds  Hz  ne  trouvent  que  mousse. 
Dont  il  saillit  une  voixfoible  et  lente, 

Telle  que  peult  de  personne  dolente, 
Disant  :  Mcschans  importuns  amoureux. 
Or  demeurez  à  jamais  malheureux, 
Nous  en  allons  à  Dyane  contentes, 
De  noz  vainqueurs  en  la  fin  triomphantes. 
Et,  crians  hault,  luy  dirent  grans  mcrcis. 
La  voix  cessa.  Eux,  demcurans  transis 
Et  demy  morts ,  ont  changé  leurs  esbas 
En  pleurs  et  cris,  regardans  hault  et  bas 
S'il  se  peult  rien  en  elles  voir  d'humain. 
Las!  trouvé  n'ont  teste,  corps,  pied  ne  main,. 
Qui  encontre  eux  ne  se  soit  endurcy. 
0  leur  Cuyder,  secourez  les  icy. 
Qui,  sur  le  poinct  de  recevoir  loyer 
De  leur  travail,,  ne  les  povez  payer 
Que  du  rebours  de  toute  leur  entente, 
Après  si  longue  et  si  pénible  attente. 
Où  est,  Cuyder,  vostre  ferme  promesse 
Qui  leur  causa  ce  trop  de  hardiesse  ? 
Où  est,  Cuyder,  l'amye  que  pensoit 
Avoir  chacun  si  tost?  Quoy  que  ce  soit. 
De  toy  ne  peult  sinon  Cuyder  saillir. 
Qui  fait  les  folz  en  qui  tu  es  faillir. 
Cuyder  avoir  leur  donne  grand  repos, 
Cuyder  n'avoir  leur  fait  changer  propos. 
Cuyder  tenir  les  faisoit  hault  chanter, 
Cuyder  laisser  les  fait  mal  contenter. 


ET     NYMPHES     DE     DYANE.  19^ 

Cuyder  enfin  ac{]iierir  leur  amye 

Leur  fait  sonner  Flageolz  et  Chalemye , 

Cuyder  avoir  leurs  amyes  perdues 

Fait  que  ruisseaux  de  larmes  espandues 

Jettent  leurs  yeux,  et  leurs  crys  font  tel  vent 

Que  renverser  font  leur  arbre  souvent. 

O  fol  Cuyder,  on  voit  bien  vostre  effect , 

Que  de  rien  rien  est  engendré  et  fait  ! 

Que  ferez  vous,  Satyres  importuns, 

Qui  desprisez  les  sages  oportuns , 

Qui  par  amour  gaignent  l'amour  des  cœurs, 

Dont  par  amour  Hz  en  sont  les  vaincqueurs? 

Las  !  apprenez  que,  si  leur  cœur  n'est  pris, 

Et  par  amour  mis  en  un  les  espritz, 

Il  perd  le  temps  qui  le  corps  pense  avoir. 

Ce  Cuyder  là  ne  fait  que  décevoir, 

Et  là  ou  plus  pense  trouver  le  fol 

Le  corps  aisé  et  le  cœur  faible  et  mol , 

C'est  là  où  plus  le  cœur  et  le  corps  pur 

Par  chasteté  s'endurcit  comme  un  mur. 

C'est  le  vray  poinct  où  l'amour  de  la  gloire 

Fait  acquérir  à  la  vertu  victoire  : 

Car  chasteté  n'est  jamais  approuvée, 

Si  elle  n'est  du  contraife  esprouvée. 

Cerchez  l'amour  vertueux  et  honneste. 

Et  vous  ferez  honorable  conqueste , 

Ou  autrement  tousjoiirs  vous  adviendra  , 

Comme  il  ha  fait,  quand  Cuyder  vous  prendra. 

Pourquoj  icy,  Satyres,  séjournez.^ 

Pourijuoy  ainsi  honteux  ne  retournez  ? 

Je  sçay  que  c'est,  vous  craingnez  les  moqueurs. 

Qui  vous  diront  :  Où  vont  les  gens  sans  cœurs!' 

Où  est  la  peau  du  Lyon  ?  où  la  teste 

De  ce  grand  Cerf  dont  on  fait  si  grand  feste  ^ 

Où  est  de  l'Ours  la  redoutée  patte? 

Du  Léopart,  du  Chat  sauvage  ou  Chatte, 

Qui  vous  faisoit  courir  si  promptement , 

Pour  n'apporter  un  seul  enseignement? 

Si  celle  là  que  chacun  loue  et  prise 

Chassée  avez,  monstrez  nous  vostre  prise. 

Et  si  le  corps  n'en  rapportez  tout  nud , 

Monstrez  au  moins  comme  à  vous  n'ha  tenu. 

Apportez  nous  la  guymple  ou  la  seinture, 

Que  nous  puissions  juger  par  conjecture 

Qu'il  n'ha  tenu  à  faire  bon  devoir 

Que  n'ayez  eu  ce  que  vouliez  avoir. 

Mais  vous  n'avez  riens  de  quoy  vous  vanter, 

Dont  conseiller  veux ,  pour  vous  contenter, 

Voz  corps  jetter  en  ce  ruysseau  courant, 

Pour  effacer  voz  hontes  en  mourant. 

Las!  de  noz  ditz  Hz  ont  fait  peu  de  compte. 

Cuyder  par  mort  ne  veult  couvrir  sa  honte, 

Elle  promet  qu'en  fin  auront  honneur. 

Le  prometteur  n'est  icy  le  donneur. 

Lors  par  orgueil  dirent  :  A  qui  tienî-ili' 
Avons  nous  eu  faute  de  cœur  gentil.^ 
Si  nous  avons  failly  quand  à  les  prendre, 
Failly  n'avons  au  moins  à  l'entreprendre^ 
Failly  n'avons  à  force  et  diligence  : 
Car,  sans  avoir  aucune  intelligence 
A  elles  cinq,  ne  pouvons  faire  plus. 
Or  sommes  nous  de  nostre  espoir  forcluz , 
Chacun  n'a  pas  eu  le  bien  qu'il  cuydoit. 
Puisque  fureur  sans  amour  nous  guidait. 
Bien  facile  est  de  prendre  reconfort, 
Femmes  assez  nous  trouverons  au  fort  ; 
Mais,  si  l'amour  noz  cœurs  eust  contentez, 
Plustost  à  mort  se  fussent  présentez 
Que  vivre  après  perte  si  desplaisante. 
Mort  ou  amour  à  l'avant  est  duysante. 
Nous  qui  n'avions  riens  que  nostre  plaisir. 
N'avons  tourment,  fors  que  nostre  désir 
N'est  mis  à  fin,  dont  la  fureur  portons 
Dedens  noz  cœurs,  que  si  fort  nous  sentons 
Que  du  despit  qui  tant  les  vient, grever 
Bien  peu  s'en  fault  qu'on  ne  les  voit  crever. 
Mais  nonobstant  semblant  nous  n'en  ferons, 
Et  leurs  rameaux  par  force  arracherons 
Pour  emporter  chapeaux  à  noz  amys , 
Qui,  les  voyant  dessus  noz  testes  mis. 
Nous  cuyderont  dignes  de  quelque  gloire , 

Et  qu'ayons  eu  Iwnorahle  victoire. 
Par  ce  Cuyder,  nous  cuydons  satisfait 
Le  tresgrand  tort  que  Cuyder  nous  ha  fait. 
Et  si  dirons  tout  hault  et  en  tous  lieux  : 
Mieux  eussions  fait,  n'eussent  esté  les  Dieux. 
Mais  si  par  eux  l'un  de  nous  est  contraint 
De  dire  vray,  et  n'cstre  fin  ne  feint, 
Dire  povons  :  Cuyder  nous  feit  prétendre 
Chasse  honnorable,  et  sur  le  point  de  prendre 
Corps,  corne,  pied,  dents,  ongle,  chair  et  peau, 
Rien  n'avons  eu  que  ce  povre  chapeau. 
C'est  tout  le  bien  qu'avons  pu  acquérir 
Du  fol  Cuyder  qui  nous  ha  fait  quérir 
L'amour  du  cœur  par  tourmenter  le  corps  ; 
Mais  cest  amour  qui  ne  gist  qu'au  dehors 
Avons  si  mal  requise  et  pourchassée, 
Veu  qu'elle  estoit  par  Dyane  enchâssée, 
En  corps  mortelz  si  pleins  d'honnesteté, 
Que  nous  n'avons  d'elles  rien  conquesté 
Fors  temps  perdu  et  rigoureux  reffuz, 
Parquoy  portons,  ainsi  que  gens  confuz, 
Ces  chapeaux  verds,  dont  à  jamais  prendront 
Nostre  façon  les  amans  qui  perdront 
Soit  par  courroux  ,  par  mariage  ou  mort, 
Leur  belle  amye  ou  à  droit  ou  à  tort. 
Et  la  couleur,  qui  en  est  grise  et  verte , 
Denwnstrcra  le  travail  de  leur  perte , 

Et  le  despit  qui  fait  travail  durer. 

Or  nous  faut  il  cestc  honte  endurer, 

De  noz  labeurs  n'emportans  seulement 

Fors  le  loyer  d'un  Importun  amant. 

Lors  [comme  gens  qui  désespérez  sont) 

S'en  vont  cerchant  l'obscur  et  le  profond 

De  laforest,  et  leur  dueil  lamentable 

Parachever  en  lieu  inhabitable, 

Entre  rochers,  cavernes,  baricavcs, 

Ceux  qui  jadis  feircnt  si  fort  les  braves, 

Cuydans  cacher  leur  cuyder  et  leur  honte, 

Tant  qu'oncqucs  puis  d'eux  n  'ouys  un  seul  compte  ; 

Mais  tout  ainsi  comme  je  l'entendis. 

De  mot  à  mot,  ma  Dame,  le  vous  dis, 

Et  vous  sçavez  que  lors  vous  pleut  me  dire 

Et  me  prier  de  la  vouloir  escrire  : 

Ce  prier  là,  qui  m'est  comma  ndement. 

Ha  fait  la  fin  et  le  commencement. 

Puis  que  je  sens  d'obéir  satisfait 

Le  mien  désir,  je  dy  que  j'ay  bien  fait. 

Sifaulte  y  ha,  qui  payera  l'amende. 

Ou  celle  là  qui  telle  œuvre  commande. 

Ou  celle  qui  obéît  sans  excuse  ? 

Vous  donc,  ma  Dame.,  envers  laquelle  j'use 

Tant  seulement  de  vraye  obeïssance , 

Et  qui  sçavez  quelle  est  mon  impuissance, 

Devez  porter  le  mal  que  je  mérite, 

FA  Marguerite  excuse  Marguerite. 
Il  me  suffit  et  seray  bien  contente, 
Mais  que  croyez  vostre  treshumble  tante 
N'estre  jamais  de  vous  obéir  lasse, 
Et  la  tenir  en  vostre  bonne  grâce. 

AU    ROY    FRANCOYS    SON    FRERE 


E  serviteur,  fidèle  renommé, 
Des  anciens  Père  de  Foy  nommé. 
Avant  qu'il  cust  de  son  obéissance 
Donné  à  tous  exemple  et  congnoissance, 
Trois  hommes  rit,  et  un  seul  adora; 
Car  Dieu  en  tous  congnut  et  honora , 
Croyant  pour  vray  son  Dieu  trespuissant  estre 
De  l'Ange  et  l'homme  la  substance  et  l'estre. 
Avant  ces  deux  grans  effectz  de  sa  Foy, 
Dieu  le  tira  à  luy  et  hors  de  soy , 
En  luy  monstrant  du  Ciel  les  choses  belles, 
Luy  commandant  de  nombrer  les  estoilles. 
S'il  luy  estoit  possible  de  ce  faire. 
Mais  sachant  bien  que  c'estoit  un  ajfxirc 

OÙ  l'œil  et  sens  de  l'homme  est  impuissant, 

Il  luyjura,  non  que  par  mille  ou  cent 

Multipliroit  sur  terre  sa  semence , 

Mais  par  sa  grande  et  puissance  et  clémence 

Aux  estoilles  que  l'on  peult  au  Ciel  voir, 

Et  dont  le  nombre  nully  ne  peult  sçavoir, 

Feroit  ainsi  sa  semence  semblable , 

Et  comme  aux  grains  du  petit  menu  sable 

Qui  est  aux  bortz  de  cesîe  Mer  tant  grande. 

Abraam  lors,  sans  luy  faire  demande 

Comme  se  peult  faire  chose  impossible 

Ny  concevoir  ce  qui  est  insensible, 

Creut  fermement  à  sa  seule  parole. 

Par  vive  Foy^  qui  n'est  vaine  ny  foie, 

Et  il  luy  f eut  réputé  à  justice. 

Par  ceste  Foy  feit  à  Dieu  sacrifice 

Non  de  son  fdz,  de  son  corps,  de  ses  biens, 

Mais  de  son  cœur,  mettant  du  tout  à  riens 

Sa  volonté,  son  sçavoir,  sa  raison, 

Les  captivant  soubs  divine  prison, 

Sacrifiant  Cuyder,  désir,  envie, 

Ne  congnoissant  avoir  Estre  ne  vie, 

Sinon  Dieu  seul ,  lequel,  en  se  voyant 

Image  vif  dens  le  cœur  du  croyant. 

Dit  et  promit  qu'il  vouloit  estre  amy 

De  ses  amys,  et  aussi  ennemy 

Des  ennemy  s  de  luy  et  de  sa  race, 

QuHl  avait  prias  en  son  amour  et  grâce  ; 
Et  beniroit  ceux  qui  le  beniroient, 
Et  maudirait  ceux  qui  le  maudiraient  ; 
Mettant  à  riens  les  ennemys  par  guerre, 
Luy  donnerait  leur  désirable  terre. 
Voila  l'accord  du  puissant  Créateur 
Avec  un  bon  fidèle  serviteur, 
Que  je  lisais  dedens  mon  H  ermitage. 
Pensant  en  moy  le  bien  et  Vavantage 
Qui  par  la  Fay  est  donné  au  croyant. 
Puis  d'autrepart,  en  mon  Esprit  voyant 
De  mon  Seigneur  et  mon  Roy  la  Foy  vive, 
Envers  son  Dieu  sa  charité  naive. 
Me  sembla  voir  le  second  Abraam, 
Quivray  David  s'estait  monstre  l'autre  an, 
Exécutant  les  batailles  de  Dieu, 
Et  Dieu  pour  luy  bataillant  en  tout  lieu; 
En  maudissant  par  ruine  et  par  liante 
Ses  ennemis,  tant  que  nul  n'en  tient  compte. 
Ce  que  l'on  voit  par  le  compte  Guillaume, 
Lequel  servant  le  Ray  et  son  Royaume 
S'estait  fait  riche,  craint  et  fart  estimé  ; 
Mais  maintenant  fuitif,  pavreet  blasmé, 
Peult  bien  penser  dont  son  honneur  venait, 
Qui  riche,  heureux  et  craint  le  maintenait. 
Voila  comment  du  Dieu  de  Paradis 
Les  ennemis  du  Ray  sont  tous  mauditz; 

Dessus  lescfuelz  il  liiy  donne  puissance, 
'it  de  leurs  biens  et  terre  jouissance. 
Que  ses  amys  sont  beneis  !  je  pensais, 
(lui  ce  peull  vcoir  ?  veu  que  les  Ecossais 
Contre  un  tel  Roy  que  le  Roy  d^ Angleterre 
Ont  eu  povair  de  soustenir  la  guerre, 
Et  sont  unis  tous  soubz  P obéissance 
De  celle  là  qu'est  venue  de  France, 
Congnoissans  bien  qu'estans  au  Roy  uniz, 
Seront  de  Dieu  et  gardez  et  beneiz. 
Puis  je  faisais  par  ce  Royaume  un  lour, 
Pensant  à  ceux  qui  ont  au  Roy  amour; 
A  ceux  aussi  qui,  par  ingratitude, 
A  bien  l'aymer  n'ont  mise  leur  estude. 
Les  uns  voyais  cantens,  sans  cesser  rire, 
Autre  crever  d'ennuy,  d'envie  et  d'ire  : 
Qui  me  feit  lors  juger  pour  tout  certain 
Que  vous,  mon  Roy  et  Seigneur  souverain, 
Estiez  de  Dieu  le  Christ,  l'aymc,  l'eslu, 
Comme  Abraam  et  David,  que  j'ay  leu. 
Je  m'arrestay  contemplant  ce  passage; 
Mais  tout  soudain  viz  venir  un  message 
Qui  confirma  ma  contemplation, 
Me  déclarant  la  consolation 
De  vous,  de  nous,  du  royaume  et  de  tous, 
Par  nouveau  fruit  désiré  de  nous. 
Soudainement  autre  chose  ne  fiz 

Que  vostre  lettre  ouvrir,  et  quant  un  Filz 
Je  vit  escrit,  je  convertis  le  lire 
A  louer  Dieu,  à  plourer  et  à  rire. 
Un  Filz,  un  Filz!  ô  nom  dont  sur  tous  noms 
Tresobligez  à  Dieu  nous  nous  tenons. 
Le  Filz  du  Filz  du  Père  tresheureux, 
Enfant  qui  rend  les  ennemys  paoureux, 
Filz  qui  apporte  en  France  un  double  cœur, 
Pour  estre  Filz  du  Filz  du  grand  Vaincqueur, 
Filz  beaucoup  plus  désiré  qu'espéré, 
Le  reconfort  du  cœur  désespéré; 
Félicité  du  grand  Père  qui  voit 
Filz  de  son  Filz,  que  désiré  avait  ; 
Filz  apportant  au  grand  Père  jeunesse, 
En  retardant  par  joye  sa  vieillesse  : 
Car  aussi  tost  que  devant  ses  yeux  vint, 
Ses  quarante  ans  retournèrent  à  vingt. 
0  Filz  heureux,  joye  du  jeune  Père, 
Souverain  bien  de  la  contente  Mère; 
Heureuse  Foy  qui,  après  longue  attente. 
Leur  as  donné  le  fruit  de  leur  pretente; 
Filz  en  rioz  cœurs  receu  et  embrassé, 
Dont  l'œil  de  Corps  et  d'Esprit  n'est  lassé 
Te  regarder  en  ce  monde  naissant. 
Filz  que  chacun  François  va  bénissant, 
Le  bien  venu  tu  es,  car  tu  apporte 
A  nostre  Roy  le  bien  qui  le  conforte 

Des  grans  ennuis  qu'il  a  euz  plus  qu'assez, 

Qu'en  te  voyant  il  tient  pour  tout  passez, 

Car  sy  grand  est  ce  don  de  Dieu  donné, 

Que  tout  ennuy  doit  estre  abandonné. 

Et  quant  à  moy,  Monseigneur,  en  voyant 

Vostre  escriture  et  vostre  voix  oyant, 

Qui  me  promet  que  parfait  le  tenez 

Quant  à  beauté,  et  qu'il  ha  bien  grand  nés, 

J'ay  tel  plaisir  et  telle  aise  receue. 

Que  si  plus  grande  en  le  voyant  j'eusse  eue, 

La  vie  m'eust  failly  à  ce  besoing, 

Dont  mon  malheur  m'est  heur  d'en  estre  loing 

Si  de  beauté  et  du  nés  vous  ressemble, 

Si  fera  il  de  voz  vertus  ensemble; 

Et  sera  tel,  qu'en  vivant  vostre  vie 

Allongera  :  et  quand,  par  sainte  envie, 

Après  cent  ans  donnerez  vostre  esprit 

A  l'union  de  Dieu  par  jesus  christ, 

Dedens  ce  Filz  tout  fait  à  vostre  image 

Demourrez  vif,  vivant  vostre  lignage  ; 

Et  Dieu  vivant  en  vous,  qu'il  aymera. 

Dieu  de  Françoys  tousjours  se  nommera, 

Dieu  de  Henry  et  Dieu  du  petit  Tiers, 

Lequel  Françoys  nommerez  volontiers  : 

Car  vostre  Foy  en  leurs  deux  cœurs  cmpramte 

Fera  leur  ame  à  vostre  exemple  sainte. 

Ce  Dieu  tout  bon  de  sa  condition. 

MultipUra  sa  bénédiction 

En  accroissant  par  sa  grande  clémence 

En  peu  de  temps  sy  fort  votre  semence. 

Que  seulement  le  Royaume  de  France 

N'en  sera  plein,  comme  j'ay  espérance, 

Mais  en  sera  toute  terre  couverte, 

Et  par  leurs  mains  la  Sainte  recouverte. 

Alors  sera  la  Foy  toute  plantée^ 

Et  sainte  Eglise  saintement  augmentée  ; 

Un  seul  Pasteur  et  seule  bergerie 

Sera  lors  veu  en  vraye  confrairie. 

Le  Seigneur  Dieu,  qui  ainsy  riia  promis, 

Y  a  desja  bon  commencement  mis. 

En  vous  il  a  commencé  l édifice, 

Et  ne  fera  aux  vostres  moindre  office. 

Assez  peuvent  juger  tous  bons  espritz, 

Veu  que  par  vous  a  tel  fondement  pris 

Qu'aussi  de  vous,  voire  infaliblement, 

Rendra  parfait  son  tressaint  bastimenî, 

Auquel  il  veult  à  jamais  régner  Roy, 

Ainsi  qu'il  fait  en  vostre  cœur  par  Foy. 

Et  s'il  vous  plaist,  Monseigneur,  de  sçavoir 

Plus  largement  il  vous  plaira  de  voir 

Et  d'escouter  celuy  qui  le  m'a  dit, 

En  Iny  donnant,  s'il  vous  plaist,  tout  crédit. 

Il  estait  Roy  ainsy  comme  vous  estes, 

Fidèle  à  Dieu,  plein  de  vertuz  lionnestes  ; 

//  VOUS  fera  présent  de  seize  Estoilles, 

Vous  assurant  que  seize  enfans  fidèles 

De  vostre  chair  sailliront  sy  luysans 

Et  par  la  Foy  à  leur  Dieu  sy  plaisans 

Que  leur  vertu  gouvernera  le  monde, 

En  commandant  sur  Terre  et  Mer  profonde. 

Il  vous  dira  les  secretz  de  son  maistre, 

Et  en  quel  lieu  à  la  fin  promet  mettre 

Celuy  qui  ha  en  luy  sa  confiance. 

Il  en  a  fait  tresseure  espérance. 

Pour  le  laisser  parler  je  me  tairay, 

Mais  par  grand  joye  encores  ne  lairray 

Dire,  à  Seigneur,  tout  bon  et  tout  puissant, 

Ce  povre  esprit  en  vieil  corps  languissant, 

Laisse  l'aller  maintenant  en  ta  paix, 

Car  de  tel  bien  et  grâce  me  repais 

Qu'il  me  suffist;  et  de  toy  suis  contente 

De  voir  mon  Roy  grand  Père,  et  moy  grand  tante, 

Rien  plus  ça  bas  ne  veux,  ne  n'ay  envie, 

Fors  de  sa  bonne,  heureuse  et  longue  vie. 


EPISTRE    II 


ENVOYEE 

PAR   LA  ROYNE   DE  NAVARRE 

Avec  un  David 
AU    ROY    FRANÇOYS,    SON    FRERE 

FOnR    SES    ESTREINES 


'AViD  voyant  que  par  Mer  et  par  Terre 
Les  Philistins  vous  veulent  faire  guerre, 
M'a  dit  qu'il  veut  secourir  par  sa  fonde 
iLe  Roy,  qui  est  digne  de  tout  le  monde. 

Mais  le  voyant  desarmé  et  tout  nud, 

Je  l'ay  enquls  dont  luy  estait  venu 

Ce  deslr  là,  que  f  estlmols  peu  sage. 

Luy  remonstrant  que  selon  le  courage 

L'homme  ne  doit  mesurer  sa  puissance; 

Qu'il  eust  de  luy  premier  la  congnoissance, 

Qu'il  se  velt  nud  et  seul,  sans  nulles  armes. 

//  /n'a  soudain  dit  :  Voz  paoureux  alarmes 

Ne  me  feront  du  service  arresier. 

Où  corps  et  biens  j'ay  voulu  apprester  : 

Si  j'ay  deffait  un  Lion  de  mes  mains, 

Peu  je  craindray  Lyepards  inhumains. 

J'ay  deffait  l'Ours,  qui  est  cruelle  beste, 

Sans  espieu,  espée  ou  arbaleste  ; 

Moins  n'en  feray  de  ceux  qui  se  tiendront 

En  ses  haults  montz,  quand  contre  moy  viendront. 

Ce  Goliatz,  géant  espoventable, 

D'un  tout  seul  coup,  cela  est  véritable, 

Je  mis  à  mort,  au  temps  de  mon  enfance. 

Estant  tout  nud;  et  n'avois  pour  défense 

Qu'un  tel  chaillou  qu'en  ma  fonde  je  tiens. 

Et  le  vilain  qui  ne  m'estimoit  riens 

Je  mis  à  mort  :  moins  donques  n'en  feray 

Du  grand  Géant,  lequel  je  dcfferay. 

Je  dis  Géant  tout  homme  qui  veult  estre 

Du  Roy  François  ou  ennemy  ou  maistre. 

Des  Philistins  j'ai  eu  maintes  victoires. 

Qu'à  mon  honneur  on  en  list  les  histoires. 

Croyez  aussi  que  l'homme  incirconcy 

Ne  trouvera  jamais  de  moy  mercy. 

Incirconciz  je  tiens  ceux  qui  conspirent 

Contre  Dieu  seul,  et  tous  les  jours  empirent 

Leurs  volontés  a  lencontre  du  Roy, 

Qui  est  de  Dieu  le  christ,  et  je  le  croy. 

Du  Filz  de  Dieu  vray  christ  ye  suis  figure, 

Duquel  le  Roy  est  vraye  pourtraicture. 

Bien  que  n^ayons  au  christ  nulle  semblance 

Quant  aux  vertuz,  de  sa  grande  puissance 

Le  Roy  et  inoy  semblables  à  luy  sommes 

En  ce  qu'il  veult,  de  nous  qu'il  congnoit  hommes. 

Car  il  a  dit  que  de  luy  apprenons 

D^estre  humble  et  doux,  ce  que  bien  retenons. 

Je  me  tairayde  racompter  ma  vie, 

Lire  la  peult  qui  en  aura  envie, 

Donnant  l'honneur  à  Dieu  mon  seul  vainqueur, 

Qjii  nommé  m'a  l'homme  selon  son  cœur, 

Et  parleray  de  François  le  vray  christ. 

Du  CHRIST  duquel  povez  voir  par  escrit 

Qu'honneur,  grandeur,  triomphe  ny  victoire 

N'ont  jamais  sceu  mettre  son  cœur  en  gloire. 

Car  de  Dieu  seul  a  recongnu  ses  biens. 

Et  devant  luy  ne  s'est  estimé  riens  ; 

Mais  a  toujours,  de  fortune  prospère, 

Donné  l'honneur  à  son  Dieu  et  vray  Père. 

S'd  a  esté  privé  de  sa  santé. 

Jamais  ne  s'est  de  Dieu  mal  contenté; 

Mais  à  luy  plaingt,  faisant  du  christ  l'office, 

Qui  cœur  et  corps  offrait  en  sacrifice. 

Ne  demandant  pour  toute  guarison 

Que  son  vouloir.  Voyez  comme  en  prison, 

Iniquement  détenu  à  grand  tort, 

En  son  Dieu  seul  a  eu  son  reconfort, 

En  remettant  à  son  divin  plaisir 

Sa  liberté,  sa  santé,  son  désir  : 

Dont  Dieu  donna,  regardant  sa  grand  Foy, 

A  luy  santé  et  aux  François  leur  Roy. 

Son  très  grand  mal  monstra  sa  patience, 

Et  sa  santé  sa  bonne  conscience  : 

Car  en  ayant  sa  vie  recouverte 

Et  sa  prison  par  liberté  ouverte. 

Pas  n'en  donna  aux  Médecins  l'honneur, 

Mais  à  Dieu  seul  de  sa  vie  donneur. 

Il  ne  dit  pas  que  luy  ne  ses  amys 

En  liberté  par  leur  sens  l'eussent  mis. 

Pas  n'en  donna  la  gloire  à  sa  prudence, 

Force  et  conseil,  fors  à  la  Providence 

De  son  seul  Dieu,  lequel  en  tous  moyens 

Voyoit  ouvrer  pour  rompre  ses  liens, 

Recongnoissanî  tous  les  moyens  de  luy, 

Et  luy  en  eux  sa  force  et  son  appuy. 

Sa  ferme  Foy  monstra  par  tel  effect, 

Qu'il  esîoit  Roy  treschrestien  parfait. 

En  luy  l'on  voit  signe  d'affliction, 

Il  se  console  en  tribulaîion, 

Et  fait  par  foy  de  patience  armure, 

Se  confiant  en  son  Dieu  sans  murmure. 

Il  s'humilie  en  sa  prospérité, 

Ne  congnoissant  riens  avoir  mérité, 

Mais  tout  receu  par  don  et  pure  grâce. 
A  l'on  jamais  vea  sa  volonté  lasse 
De  faire  bien  pour  l'amour  de  son  Dieu? 
Y  a  y  nul  qui  ayt  vcu  en  nul  lieu 
Qu'il  ayt  usé  de  rigueur  ou  vengeance 
Encontre  ceux  qui  ont  fait  diligence 
De  luy  oster  enfans,  honneur  et  vie  ? 
Par  ses  effectz  l'on  peult  juger  l'envie 
Que  son  cœur  ha  d'une  paix  juste  et  bonne; 
Non  telle  paix  comme  le  monde  donne. 
Mais  d'une  paix  en  Dieu  si  fraternelle 
Qu'à  tout  jamais  peult  durer  immortelle. 
Las!  qu'a  il  fait  pour  acquérir  ce  bien? 
Son  interest  tresgrand  a  mis  à  rien. 
En  oubliant  son  injure  passée, 
Pensant  par  là  vaincre  et  rendre  lassée 
L'inimitié  de  son  grand  ennemy, 
Duquel  le  cœur  devoit  fendre  parmy, 
Voyant  le  Roy  plein  de  sy  grand  douceur j 
De  deux  telz  Filz,  d'une  sy  digne  sœur, 
Avoir  receu  tant  de  signes  d'Amour 
Durant  le  temps  qu'en  France  feit  séjour. 
De  quel  honneur  et  de  quel  traitement 
Depuis  la  fin  jusqu'au  commencement 
Le  festoya  le  Roy,  chacun  l'ha  veu. 
L'Italien  à  grand  peine  l'ha  creu: 
Car  la  bonté  qui  de  Dieu  est  venue 

De  l'infidèle  est  tousjoiirs  incongnue. 

Celuy  qui  est  de  la  Foy  devesla 

Ne  peut  louer  en  autre  sa  vertu. 

Car,  dites  moy,  qu'est  ce  que  Dieu  demande? 

Qu'est  ce  que  tant  il  loue  et  recommande  ? 

C'est  rendre  bien  pour  mal,  voire  et  aymer 

Son  ennemy;  qui  est  le  plus  amer 

Et  dur  morceau  qui  soit  en  l'Escriture, 

D'autant  qu'il  est  contre  nostre  nature. 

Le  Roy  Vha  fait.  Or  s'il  a  acomply 

Ce,  dont  le  cœur  {s'il  n'est  de  Dieu  remply) 

Plustost  mourroit  que  de  s'y  accorder, 

Je  me  tairay  du  surplus  recorder. 

Qui  fait  le  plus,  il  fera  bien  le  moins  ; 

Son  cœur  est  pur  et  nettes  sont  ses  mains, 

Onques  aux  deux  ne  toucha  cruauté. 

De  garder  Foy,  de  tenir  loyauté 

Aux  estrangers,  la  chose  est  toute  aperte, 

Dont  maintesfois  il  a  receu  grand  perte. 

Mais  en  son  cœur  ha  le  contentement 

D'avoir  gardé  sa  Foy  fidèlement 

Envers  chacun,  tant  amys  qu'ennemys, 

Qu'à  ses  subjects  soubs  sa  puissance  mis. 

D'avoir  usé  par  tout  de  la  bonté, 

Dont  en  la  fin  le  mal  est  surmonté, 

Demandez  en  à  ceux  de  la  Rochelle, 

Dcsquelz  le  pied  cstoit  ja  sus  l'eschelle; 

Ceux  des  Marays,  aussi  ceux  de  Bretaigne: 

Y  ay  nul  que  de  ce  Roy  se  pleigne  ? 

Non  :  mais  chacun  à  mon  dire  s'accorde, 

En  le  louant  de  sa  miséricorde  ; 

Sa  grand  douceur  par  tout  preschent  et  crient. 

Et  sans  cesser,  Dieu  pour  sa  santé  prient. 

Lequel  oyant  leurs  voix,  m'a  dit  :  Allez 

Servir  ce  Roy  :  je  sçay  que  vous  valez. 

Prenez  pour  vous  la  fonde  de  la  Foy, 

Recongnoissant  toute  vertu  de  moy. 

Car  puis  qu'en  vous  j'ay  mise  ma  vertu, 

Faites  que  soit  le  Géant  ahhattu. 

Or  secourez  le  Roy  et  son  Royaume, 

Qui  honnorer  fait  Cantique  et  Pseaume, 

Que  mon  Esprit  par  vous  a  composé, 

Et  s'est  sus  luy  par  grâce  reposé. 

Ainsi  tous  deux  d'un  Esprit,  d'un  sçavoir, 

Uniz  en  moy  ferez  par  mon  povoir 

Ce  que  ne  peult  toute  l'humaine  force. 

Or  allez  tost  sans  repos  ne  sans  torse. 

Puis  donc  que  Dieu  devers  le  Roy  m'envoye, 

Povoir  n'avez  de  m'empescher  la  voye. 

Ces  mots  ouys,  j'euz  claire  congnoissance 

Qu'avecque  luy  vous  portoit  la  puissance 

Que  par  la  Foy  vous  donne  le  grand  maistrc, 

Qui  son  second  David  vous  a  fait  naistre. 

Sa  pierre  print,  sa  fonde,  et  me  feist  part 

De  son  Psautier,  me  disant  au  départ  : 
Garde  toy  bien  que  jamais  tu  ne  failles 
Tant  que  le  Roy  aura  guerre  ou  batailles. 
Lire  en  plorant  incessamment  ce  livre 
Jusques  qu'il  soit  de  i'ennemy  délivre. 
Ainsi  s'en  va  vous  offrir  son  service, 
En  me  laissant  de  prière  l office. 
Ce  que  je  fais,  Monseigneur,  de  tel  cœur 
Que  faire  puis  que  vous  soyez  vainqueur 
De  tous  malheurs  qui  peuvent  advenir. 
Et  en  santé  prospère  vous  tenir; 
Tant  que  ce  cœur,  qui  sans  cesser  souspire, 
Soit  satisfait  du  bien  qu'il  vous  désire  : 
Croyez  que  mieux  nul  ne  sçauroit  avoir. 
Je  me  tairay,  donnant  lieu  au  sçavoir 
Du  second  vous.  Car  ma  lettre  n'est  digne 
De  destourber  sa  parole  divine. 

RESPONSE 


ENVOYEE 


PAR  LE  ROY  FRANÇOYS  A  LADITE  DAME 

Avec  une  Sainte  Catherine  pour  ses  estreines. 


'  R  pleust  à  Dieu  par  sa  grande  bonté 
Que  mon  bien  eust  tant  mon  mal  surmonté 
Que  fusse  digne  en  peu  ou  en  partie 
\De  resembler,  ou  parfaitz  ou  par  vie, 

A  celuy  là  qui  a  mérité  d'estre 

Nommé  servant  de  son  Dieu  et  son  maistre. 

Ce  qui  ne  peult,  fault  laisser  dens  les  mains 

Qiii  a  créé  tous  nous  autres  humains. 

Et  s^attacher  à  ceste  seure  corde 

De  sa  bonté  et  grand  miséricorde. 

Point  je  ne  suis  au  bon  David  semblable. 

De  qui  le  cœur  à  Dieu  fut  agréable; 

Je  suis  pécheur,  et  cela  je  confesse, 

Dont  le  congnoistre  est  ma  scurc  faddresse. 

Bien  je  désire  avoir  un  tel  secours, 

Dont  il  vainquit  Lyon,  Géant  et  l'Ours  ; 

Et  que  celuy  par  qui  eut  la  puissance 

Seul  et  assez  me  serve  de  défense. 

Je  vous  envoyé,  ô  Sœur,  une  autre  estreine. 

Qui  servira  d'exemple  à  vostre  peine  : 

L'honneste  Vierge  m'a  prié  de  vous  dire 

Qu'elle  aydera  par  sa  force  réduire 

Voz  ennemys,  comme  elle  a  fait  les  siens, 

Jeunes  de  Foy  et  par  malice  anciens. 

Car  nulle  n'est,  qui  Turnus  secourut  ; 

Trop  tost  la  povre  à  son  malheur  courut. 

Ny  celle  là  qui  morte  et  affolée, 

Devant  Troye  feut  roync  Panthasilée. 

Son  secours  n'est  en  guerre  ny  bataille, 

Par  forts  harnoys,  ny  coups  d'estoc  ny  taille, 

Mais  en  la  Foy  dont  ha  l'anneau  pour  gage  : 

C'est  là  où  gist  l'effort  de  son  courage. 

Son  ennemy  et  son  trop  cruel  Juge 

La  condemna;  mais  Dieu,  son  seul  refuge, 

La  délivra,  tournant  sur  l'infidèle 

Tout  le  tourment  qu'on  préparait  pour  elle. 

Elle  aussi  dit  que  les  conjuraisons 

D'iniquité  soient  par  voz  oraisons 

Tournez  en  cendre,  à  grand  confusion 

De  l' ennemy.  Ceste  division, 

Qu'il  cerche  tant,  en  soy  il  verra  naistre 

Entre  les  siens,  et  bien  tost  apparoistre 

Ce  mesme  Dieu  qui  à  Judith  donna 

Force  et  povoir,  et  qui  abandonna 

Le  chef  cruel  au  bras  foible  et  débile, 

Qui  l'emporta  triomphant  en  sa  ville, 

Vous  secourra  avec  telle  défense 

Que  la  Guyenne  vous  louera,  et  la  France . 

Et  celle  là  qui  eut  bien  telle  audace, 

Trouvant  le  roy  endormy  en  sa  place, 

Luy  transpercer  d'un  viel  clou  deshonneste, 

Ord  et  rouillé  ceste  royalle  teste, 

Dont  les  Hebrieux,  par  hymnes  et  cantiques. 

Rendent  nouveaux  sesfaitz  qui  sont  antiques; 

Faire  vous  doit  assez  clerement  voir 

Combien  Dieu  donne  (quant  il  veult)  de  povoir. 

Moy  trcsjoyeux  suis  demouré  content, 

Bien  espérant  que  le  serez  autant 

Et  plus  encor,  advenant  le  grand  bien. 

Que  moins  j'estime  estre  vostre  et  plus  mien. 

Tost  je  l'ay  creu,  car  plustost  le  voulois  : 

Car  si  ce  bien  une  fois  recevais 

De  povoir  voir  en  mes  bras  cest  enfant 

Tant  désiré,  raison  ne  me  défend 

M'en  resjouyr,  je  dis  oultre  mesure, 

Par  le  vouloir  quasi  je  m'en  asseure. 

0  doux  enfant,  venez,  je  vous  supplie,. 

Pour  rendre  heureuse  de  voz  amys  la  vie. 
Si  tu  sçavois  combien  tu  serviras 
Et  à  combien  de  maux  tu  obviras. 
Je  croy  pour  vray  que  romprais  les  liens 
Pour  venir  voir  et  consoler  les  tiens. 
Je  prie  à  Dieu,  qui  ha  en  son  povoir 
Tout  nostre  bien,  qu'il  y  vueille  pourvoir, 
Estant  beaucoup  envers  nous  plus  propice 
Que  ne  dessert  nostre  grande  malice. 


EPISTRE    III 

DE    LA    ROYNE    DE    NAVARRE 

AU   ROY   FRANÇOIS,  SON  FRERE 


PRÈS  la  peur  de  quelque  trahison, 
D'une  poison,  de  mort  ou  de  prison, 
De  maladie  ou  d'ennuy  importable. 
Ainsi  qu'il  est,  Monseigneur,  raisonnable 

A  moy  qui  n'ay  que  vous  devant  les  yeux, 

Après  avoir  (levant  le  cœur  aux  deux) 

Fait  sacrifice  à  Dieu  de  maintz  soupirs. 

Larmes  et  crys,  prières  et  désirs. 

Processions,  jeusnes  et  veille  mainte, 

Dont  cause  estoit  une  tresjuste  crainte. 

Sachant  le  lieu  où  il  vous  pleut  m'escrire 

Que  vous  alliez;  mais  je  ne  vous  puis  dire 

Que  je  devins  depuis  ccste  nouvelle. 

Qui  par  dix  jours  nous  continua  telle. 

Car  un  chacun  nous  escrivoit  sans  faille  : 
Demain  le  Roy  donnera  la  bataille. 
0  qu'il  fut  dur  ce  mot  à  avaller 
De  voir  mon  Roy,  voire  et  mon  Tout,  aller 
Où  je  sçay  bien  que  dangereux  hazart 
A  quelque  Roy  que  ce  soit  fait  la  part  ! 
Et  si  sçay  bien,  congnoissant  vosîre  cœur. 
Qui  par  honneur  est  de  crainte  vainqueur, 
Que  sans  la  mort  ne  vie  regarder, 
A  tout  péril  vous  iriez  hazarder; 
A  tout  péril,  j'entens  là  on  le  maistre 
Pour  emporter  la  victoire  doit  estre. 
Vozfaitz  hardiz,  dont  bien  suis  souvenante, 
Font  assez  voir  qu'en  bataille  présente 
N'en  feriez  moins.  Là  ma  peur  je  fondais, 
Quand  ce  jour  là  de  bataille  entendois. 
Et  nonobstant  que  mon  cœur  me  disoit  : 
Tout  ira  bien,  peu  me  satisfaisoit. 
Car  bien  souvent  est  le  gaing  d'un  combat 
De  perte  plein,  que  la  joye  r'abbat. 
Puis  je  pensais  que  de  peur  d'y  faillir. 
Trop  vous  craindrait  l'ennemy  d'assaillir. 
Mais  je  craingnois  qu'à  l'envitaillement 
De  Landrecy  se  feisî  soudainement 
Telle  escarmouche  et  sy  grande  meslée, 
Qu'elle  peult  estre  à  bataille  égalée. 
Puis  j'espérais,  voyant  ces  deux  armées. 

Tant  pour  l'honneur  de  victoire  animées, 

Que  Dieu  tout  bon  ferait  là  un  miracle, 

Envoyant  paix  pour  gracieux  obstacle, 

Tant  que  les  mains  à  frapper  apprestées, 

Fussent  à  faire  alliance  prestées  ; 

Mais  cest  espoir  faisoit  croistre  mes  larmes, 

Veu  que  chacun  n'escrivoit  rien  qu'alarmes: 

Un  tel  est  pris,  tel  blessé  et  tel  mort, 

Qiii  ne  sont  pas  les  signes  d'un  accord 

Ny  d'une  paix  qui  soudain  se  peust  faire 

Sans  avoir  veu  la  fin  de  cest  affaire. 

Et  ceste  fin  si  tresfort  je  doutais 

Qiie  seulement  quand  nommer  j'escautois 

Bataille,  guerre,  ou  chevaux,  ou  harnois. 

Incontinent  à  plourer  me  prenais. 

Dont  me  voyant  femme,  et  de  vous  loing, 

Sans  vous  pavoir  servir  à  ce  besoing. 

Au  Toutpuissant  je  m'en  allais  courir. 

Le  suppliant  pour  may  vous  secourir  ; 

Et  luy  disoys  :  Seigneur,  aye  mémoire 

De  ton  David,  et  luy  donne  victoire. 

Il  est  à  tay  et  te  tient  pour  son  Dieu; 

Nul  fors  que  tay  il  n'adore  en  nul  lieu. 

Hypocrisie  ny  superstition 

N'ont  rien  en  luy;  pure  dévotion 

Le  fait  aymer  tan  Nom,  ta  Vérité, 

Par  vive  Foy  bruslant  par  Charité. 

0  Dieu  tout  bon,  regarde  le  cœur  sien 

Doux  et  humain  à  V exemple  du.  tien. 

Le  bien  qui  est  en  luy  remet  à  toy; 

Car  à  toy  seul  la  gloire,  non  à  soy, 

De  tous  ses  biens  t'a  donné  et  te  donne. 

Las!  maintenant,  Seigneur,  ne  Fabandonne. 

Frappe  pour  luy,  confonds  ses  ennemys, 

Veu  qu'en  toy  seul  tout  son  espoir  est  mis. 

Monstre  à  chacun  que  de  ta  créature 

En  congnoissant  sa  fragile  nature, 

Tu  n'en  demandes  autre  perfection 

Que  l'humble  cœur  aymant  sans  fiction, 

Qui  croit  en  toy  sans  un  seul  mot  douter, 

Prenant  plaisir  à  ta  voix  escouter  ; 

Qui  non  en  soy,  mais  tout  en  toy  se  fie, 

Uny  à  toy  par  Foy  qui  vivifie. 

Tel  est  le  c  h  r  i  s  t  ^^  fon  c  h  r  i  s  t  tant  aymé. 

De  qui  tu  es  loué,  craint,  estimé  : 

Couronne  donc  en  luy  tes  vertus  grandes, 

Et  par  ton  christ  ottroye  les  demandes 

Que  pour  le  mien  treshumblcment  je  fais. 

Et  le  secours  encores  ceste  fois. 

Comme  en  tous  temps  et  tous  pcrilz  as  fait. 

Rendz  donc  en  luy  ton  chef  d'œuvre  parfait. 

Et  s'il  te  plaist  de  tourner  ccste  roue 

A  son  honneur  et  proufit,  je  te  voue, 

Comme  Jacob,  et  fais  serment  semblable 

Qu'à  tout  jamais  d'un  propos  immuable, 

Il  faymera  comme  son  Créateur, 

Son  Dieu  seras,  etluy  ton  serviteur. 

Après  avoir  en  grands  larmes  finie 

Ceste  oraison,  de  seur  espoir  garnie, 

Je  m'assuray  que  ceste  grand  bonté 

M' exaucer  oit.,  dont  fut  un  peu  domtc 

L'extrême  ennuy  où  la  raison  humaine 

N'avoit  rien  peu  fors  augmenter  la  peine. 

Après  avoir  en  douleur  attendu 

Ce  jour  heureux,  après  avoir  tendu 

Et  yeux  et  bras  à  Dieu  incessamment, 

Après  avoir  porté  plus  de  tourment 

Que  je  ne  puys  ne  repenser  n'escrire. 

Ce  jour  heureux  tresheureux  puis  je  dire. 

Je  veiz  venir  d'un  visage  joyeux 

Vostre  beau  frère,  ayant  la  larme  aux  yeux. 

Lors  je  pensay  qu'au  paquet  qu'il  portait 

Tout  nostre  bien  tant  désiré  estoit. 

Ce  que  soudain  nous  feit  à  tous  entendre, 

Car  un  tel  bien  ne  doit  l'on  faire  attendre. 

Luy  nous  disant  ceste  nouvelle  heureuse. 

En  la  lisant  d'une  face  joyeuse. 

Nous  monstra  bien  que  jamais  n'avoit  eu 

Un  tel  plaisir  que  d'avoir  leu  et  sceu 

Vosirc  retour  plein  de  prospérité. 

Que  voz  vertus  ont  tresbien  mérite. 

III  29 

Des  escoutans  les  cœurs  d'ennuy  transis 

Prindrenî  vigueur,  en  criant  grand  mercys 

A  ce  bon  Dieu  que  tel  Roy  a  gardé. 

Et  son  Royaume  en  pitié  regardé. 

Je  ne  sçaurois  dire  que  lors  je  dix, 

Mais  d'un  Enfer  saultée  en  Paradis 

.le  me  sentit,  et,  d'aise  surmontée, 

Prins  mon  mary,  ainsi  que  dcshontée, 

Tous  deux  courans  à  l'Eglise  soudain 

Fusmes  portez.  Avccques  nous  tout  plein 

De  monde  vint,  plus  portez  de  plaisir 

(lue  de  leurs  piedz,  ayant  chacun  désir 

De  s'aquittcr  à  mercier  celuy 

Qui  de  leur  Roy  a  esté  ferme  appuy, 

Luy  départant  ses  grâces  à  planté. 

Le  redonnant  à  son  peuple  en  santé. 

Si  Te  Deum  feut  dit  joyeusement, 

Si  mercié  feut  Dieu  dévotement. 

Si  frère  et  sœur  de  tous  maux  confortez 

N'estoient  pas  de  joye  transportez, 

Si  le  second,  Symeon  Galiot, 

Ne  disait  pas  à  l'heure  ce  bon  mot  : 

Je  ne  crains  plus  la  Mort,  puis  que  je  voy 

Que  Dieu  nous  a  sain  redonné  le  Roy  ; 

Si  Saint  André  a  dit  :  Loué  soit  Dieu 

Qui  a  donné  au  Roy  l'honneur  du  jeu  ; 

Si  nos  Dames  avccques  noz  Prelatz, 

A  louer  Dieu  n'ont  eu  leur  esprit  laz. 

Vous  n'en  ferez,  Monseigneur,  nulle  doute, 

Mais  si  jault  il  que  la  crainte  me  boute 

Hors  du  propos  ou  me  met  trop  avant 

L'affection;  si  diray  je  devant 

Que,  tout  ainsi  que  Jacob  le  bon  homme, 

Comme  celuy  qui  revient  d'un  grand  somme, 

Dit  plein  d'amour  et  de  joye  naïve  : 

Il  me  suffit,  mais  que  mon  Joseph  vive. 

Moy  tout  ainsi,  après  douleur  mortelle, 

Oyant  de  vous  la  tresbonne  nouvelle, 

Que  mise  à  fin  aviez  vostre  entreprise. 

Que  Landrecy  de  l'Empereur  n'est  prise. 

Que  vous  avez  en  despit  de  ses  dents, 

Devant  ses  yeux  tiré  hors  de  dedens 

Vos  bons  Souldatz,  leur  faisant  tant  de  biens, 

Que  tous  leurs  maux  ils  n'estimoyent  plus  riens; 

Que  vous  l'avez  par  moyens  diligens 

Tresbien  garnie  de  vivres  et  de  gens  ; 

Que  conquereur  revenez  et  vainqueur, 

Accompagné  de  santé  et  d'honneur. 

Dont  ce  seul  bien  sans  plus  me  rend  contente  ; 

Il  me  suffit,  en  mieux  n'ay  ma  pretcnte. 

De  tous  mes  maux  reccuz  au  paravant 

Je  n'en  sens  plus,  car  mon  Roy  est  vivant. 

uis  (]ue  voz  yeux  remplit  d'autre  lumière, 
Regardent  droit  à  la  beauté  première, 
Et  que  Vobject  sans  estre  difforme 
Vous  est  si  bien  mué  et  transformé 
Qiie  maintenant  le  voyez  en  son  estre 
Tel  qu'il  estoit,  voire  devant  son  naistre; 
Puis  que  du  tout  l'ignorance  est  rompue, 
Dont  trop  long  temps  vostre  amefut  repue, 
Et  vérité  bien  congnoistre  vous  fait 
Que  soubz  ce  corps  terrestre  et  imparfait. 
Le  îresparfait  et  le  seul  désirable 
Est  là  couvert  par  moyen  admirable, 
Puis  que  le  cœur  mundc.  Pur  et  nouveau 
Donné  vous  est  et  croyez  trop  plus  beau 

Que  le  premier  vieil  et  mortifié, 

Tant  qu'en  vivant  d'un  cœur  déifié 

Povez  jetter  un  cry  à  mon  advis, 

Disant  :  CestCHR\sr  et  non  pas  moy  qui  vis; 

Puis  que  je  voy  ce  seur  et  doux  repos 

En  riens  semblable  au  travaillant  propos 

Où  vostre  Esprit  se  console  et  repose, 

Moy  qui  ay  tant  désiré  ceste  chose, 

Qui  un  tel  bien  vous  ay  tant  désiré, 

Et  devant  Dieu  en  priant  souspiré 

Vouloir  voz  yeux  trop  endormit  ouvrir, 

Et  sa  beauté  secrctte  descouvrir. 

Or  maintenant  que  par  vostre  langage 

fay  clairement  recongnu  son  ouvrage, 

Et  comme  il  a  hors  de  vous  remué 

Tous  vains  désirs  et  vostre  cœur  mué, 

Ne  dois  je  pas  demander  estre  un  Ange, 

Pour  purement  luy  en  rendre  loiienge, 

Veu  qu'il  ne  peult  sortir  de  fange  impure 

Riens  qui  ne  sente  à  sa  vile  nature? 

Helas!  ouy.  Mais  voyant  qui  je  suis, 

Et  quel  il  est,  et  que  riens  je  ne  puis, 

Luy  qui  de  soy  tout  seul  a  congnoissance 

Se  loùra,  dont  cessez,  mon  ignorance. 

Parlons  d'Amour,  qui  a  cousté  si  cher. 

Premièrement  commencé  en  la  chair ^ 

Sur  qui  le  temps  n'a  jamais  eu  povoir 

De  rien  gaigner  contraire  à  son  vouloir. 

Bien  a  il  peu  donner  maint  desplaisir  : 

Il  en  a  eu  {ce  me  semble)  loisir. 

Au  temps  heureux  vostre  infeliciîé, 

Vostre  longueur  par  grand  nécessité 

A  le  hendeau  rompu  de  cest  enfant 

Qui  fut  par  vous  et  maintz  cœurs  triomphant. 

Il  a  rompu  ses  traiîz,  perdu  ses  aelles, 

Tirer  ne  peult,  ne  plus  voiler  sans  aelles. 

0  temps  heureux,  par  vostre  grand  longueur, 

Par  voz  tourmens,  fascherie  et  langueur, 

Avez  rendu  le  cruel  gracieux. 

L'aveugle  né  cler  voyant  des  deux  yeux, 

L'enfant  léger,  inconstant  et  muable. 

Ferme,  asseuré,  et  plus  qu'un  roc  estahle. 

C'est  tousjours  luy  toutesfois,  mais  son  vice 

Est  converîy  en  vertu  et  justice. 

Il  fut  enfant  petit  en  mauvais  point. 

Souvent  chagrin  et  ne  profitoit  point; 

Mais  maintenant  quil  est  devenu  homme, 

Beau  et  parfait,  il  vault  bien  qu'on  le  nomme 

Amour  aymant,  qui  chacun  fait  aymer, 

Plus  gracieux  qu'il  ne  fut  onc  amer. 

Il  va  tout  nud  et  veult  bien  qu'on  le  voye, 

Car  il  est  seul  Vérité,  Vie  et  Voye. 

Il  fut  couvert  à  tous  yeux  esblouis, 

Sourd  aux  crix  faux,  non  dignes  d'estre  ouys. 

Puis  quand  il  a  les  yeux  illuminez, 

Les  cœurs  purgez  et  bien  examinez, 

Lors  tel  qu'il  est  se  monstre  et  se  descouvre 

A  îelz  qu'ilz  sont  et  en  eux  fait  son  œuvre. 

Cest  Amour  là  n'est  ny  mort,  ny  passé. 

H  est  tout  fraiz,  et  ne  fut  onc  lassé. 

Il  est  tout  tel  qu'il  a  esté,  sinon 

Que  vous  sçavez  trop  mieux  quel  est  son  nom, 

Que  ne  faisiez  quand  le  cuydiez  sçavoir. 

Pas  ne  l'aviez  quand  le  cuydiez  avoir. 

Cest  luy  par  qui  sommes,  vivons,  mouvons  ; 

Par  qui  pensons,  congnoïssons  et  sçavons. 

Cest  luy  qui  est  nostre  espoir,  nostre  vie, 

Nostre  désir  et  nostre  sainte  envie. 

Cest  luy  qui  est  nostre  force  et  vertu, 

De  qui  chacun  doit  estre  revestu. 

Si  cest  Amour  de  vous  tant  ignoré 

A  autresfois  tant  esté  adoré, 

Qu'il  contraingnoit  désirer  la  présence 

Et  regretter  trop  asprement  l'absence. 

Donnant  aux  yeux  un  tel  plaisir  de  voir, 

Que  de  plus  grand  on  ne  pourroit  avoir. 

Or  maintenant  qu'il  est  congnu  de  vous  . 

Tout  vertueux,  tant  désirable  et  doux, 

Croyez,  pour  vray,  que  cestc  congnoissance 

Croist  le  regret  d'une  si  longue  absence. 

Car  si  j'ay  prins  plaisir  de  vous  voir,  lors 

Que  trop  d^estime  aviez  d'un  méchant  corps, 

Pensez  un  peu  de  quel  contentement 

Je  jouyray,  voyant  parfaitement 

Ce  que  j'ay  tant  désiré  en  vous  estre, 

Et  que  d'Amour  vray  Amour  est  le  maistre  ! 

Las  !  maintenant  sans  craindre  conscience 

Ouyr  vous  puis,  vous  qui  l'expérience 

Avez  d'Amour  et  de  ce  qa' il  sçait  faire, 

Et  comme  il  peult  par  le  temps  se  parfaire. 

De  ce  parfait  povez  sans  fin  parler, 

Lequel  vous  fait  le  droit  chemin  aller. 

Plus  n'en  ferez  de  crainte  ny  de  feinte 

A  déclarer  vostre  intention  feinte. 

Plus  les  regards  en  vous  ne  pécheront, 

Plus  les  souspirs  la  voix  n'empescheront; 

Plus  ne  seront  voz  yeux  couvers  de  larmes, 

Plus  de  raison  ne  passerez  les  termes; 

Plus  ne  faudra  moyen  ne  couverture  ; 

Plus  ne  ferez  cas  de  vaine  lecture  ; 

Plus  vostre  cœur  ne  sentira  d'amer, 

Plus  que  jamais  il  sçaura  bien  aymer. 

Mais  vous,  pleurez  cent  ans  lajoye  extrême 

Qui  vient  d' aymer  son  Dieu  plus  que  soy  mesme  ; 

Et  voz  souspirs  saillans  sans  nul  martire 

Dcclaireront  là  où  vostre  cœur  tire 

Tousjours  en  hault,  où  par  vraye  Foy  sommes 

Seurs  Citoyens  entre  les  heureux  hommes. 

Est  il  plaisir  {dites  en  rostre  advis^) 
Qiie  de  passer  en  ses  plaisans  devis 
Les  jours,  Icsnuilz,  les  heures  et  le  temps 
Tous  dhin  Esprit  heureux^  joyeux,  contens  ? 
Y  a  il  jeu  plus  plaisant  à  jouer 
Qii' incessamment  recongnoistre  et  louer 
Ce  qui  ne  peut  jamais  estre  congnu. 
Que  par  F  Esprit  qui  de  luy  est  venu  ? 
Lequel  en  nous  est  nostre  sapience, 
Nostre  asseurée  et  certaine  science 
Qui  nous  vint  prendre  en  nostre  estre  premier, 
Ne  se  povant  en  soy  mesme  nyer. 
Par  luy,  pour  luy,  en  luy  et  en  sa  paix 
Il  nous  conjoint,  nous  deschargeant  du  faix 
De  ceste  chair,  laquelle  il  rend  subjette 
En  quelque  part  qu'il  la  pousse  ou  la  jette 
A  son  vouloir,  et  d'un  seul  mouvement, 
Ne  servent  plus  que  d'utile  instrument, 
Comme  il  luy  plaist,  en  luy  redonnant  vie 
Qui  ne  peult  estre  à  la  mort  asservie, 
Luy  redonnant  amour  sans  jalouzie, 
Sans  doubte  foy,  sçavoir  sans  fantasie; 
Luy  redonnant  vray  plaisir  sans  offense, 
Soing  sans  soucy,  victoire  sans  défense. 
Helas  !  pourquoy,  parvenu  à  tel  poinct, 
Estes  vous  loing  et  je  ne  vous  voy  point  i* 
Mon  désir  n'est  de  si  fort  vous  cercher 

m  3o 

Pour  vous  tcnser,  enseigner  ou  prcscher. 

En  vous  n'a  mal  dont  vous  deusse  reprendre^ 

Ny  en  moy  bien  que  je  vous  pcusse  apprendre. 

Mais  c^est  pour  plus  à  vertu  inciter 

Mon  cœur  trop  froid,  vous  oyant  reciter 

Quel  est  l'Amy  cjue  vous  avez  trouvé  ; 

Quel  bien  en  luy  vous  avez  esprouvé, 

A  celle  fin  qu'en  telle  conférence 

Vous  me  monstriez  quelle  est  la  différence 

De  l'un  à  l'autre  et  comme  il  prend  le  cœur; 

Comme  il  en  est,  quand  il  luy  plaist,  vainqueur; 

Comme  à  un  seul  tous  noz  désirs  unit, 

Comme  les  siens  chastie  et  nous  pugnit; 

Comme  la  chair  rend  morte  en  Jesuchrist, 

L'ame  du  tout  convertie  en  Esprit: 

Qui  fait  le  monde  et  ses  plaisirs  fuyr, 

Dont  l'ignorant  désire  tantjouyr; 

Brief  comme  il  fait  l'Iwmme  de  fange  et  terre 

Semblable  à  Dieu,  à  qui  il  a  fait  guerre. 

0  quelle  paix  !  ô  quel  contentement 

Doit  recevoir  cœur,  corps,  entendement  ! 

ELLE  qui  pour  cslongner  vosîre  veiïe 
N'est  point  de  vous  (J'en  suisseure)  incongnue 
Mais  par  esprit  à  rostre  esprit  présente 
Ce  triste  cscrit  pour  parole  présente , 

Doublement  triste  [il  fault  que  je  le  die) 

En  vous  laissant  fasché  de  maladie. 

Croire  povcz  que  assez  m'estoit  des  yeux 

L'eslongnement  pour  un  temps  ennuyeux, 

Sans  le  sçavoir  que  j'ay  de  la  douleur, 

Qui  le  repoz  vous  oste  et  la  couleur. 

0  quel  ennuy  d'estre  de  vous  bannie, 

Et  vous  laisser  en  telle  compagnie 

D'extrcme  mal  et  de  douleur  cruelle  ! 

Et  inoy  qui  suis  je  puis  bien  dire  celle 

Qui  plus  voudrait  de  cœur  et  corps  courir 

Au  seur  moyen  qui  vous  peust  secourir, 

Las  !  je  m'en  vois.  Et  si  l'on  dit  :  Qui  est  ce 

Qui  au  besoing  ainsi  son  amy  laisse^ 

Un  ignorant  respondroit  sus  cepoinct  : 

C'est  celle  là  qui  l'ayme  peu  ou  point. 

Quand  il  est  sain,  Hz  font  grand  chère  ensemble  ; 

Quand  il  a  mal,  elle  s'en  va  ;  il  semble 

Que  c'est  mal  fait  de  vraye  amour  l'office, 

D'user  de  fuyte  en  lieu  de  bon  service. 

Ne  croyez  pas,  ô  amy  tresparfait, 

Cest  ignorant  qui  se  prend  à  l'effect  ; 

Voyez  le  cœur  de  celle  qui  s'en  va. 

Que  maugré  soy  de  la  terre  enleva 

Pour  la  jetter  dens  sa  noire  litière. 

Dont  elle  n'eut,  fors  de  plourer,  matière. 

Si  les  regretz  des  propos  et  deviz 

Qiie  nous  tenons  quand  sommes  viz  à  viz, 

Tant  vertueux,  sans  vice  ny  folie, 

N ombrer  je  sceusse,  et  la  mélancolie 

Qiii  cause  en  moy  le  triste  souvenir, 

Mafoible  main  ne  pourrait  soustenir 

Sy  grand  labeur,  ny  aussi  peu  vostre  œil, 

Sans  qu'il  unist  ses  larmes  à  mon  dueil. 

Donques  de  peur  que  la  triste  escriture 

Rende  vostre  œil  triste  par  la  lecture, 

Je  laisseray,  mais  que  je  vous  revoye, 

A  vous  compter  mon  ennuy  ;  mais  la  joye 

Qu'en  peu  de  temps  j'espère  recevoir, 

Je  ne  crains  point  le  vous  faire  sçavoir. 

Soyez  certain  que  ces  povres  villages 

Qui  sont  suhjetz  au  martyre  et  pillages, 

Quand  on  leur  dit  :  Le  Roy  vient  regarder 

Vozpovretez,  et  gensdarmes  garder 

De  vous  piller  et  faire  nuit  outrages, 

N'ont  tel  plaisir  ny  joye  en  leurs  courages 

Comme  j'auray  quand  quelqu'une  courra 

Hastivement,  et  en  riant  dira  : 

Pantagruel  a  bien  prophétisé, 

Car  j'ay  dcsja  les  Mulelz  advisé 

De  cestuy  là  qui  vous  avoit  promis 

D'estre  en  trois  jours  en  sa  santé  remis. 

Si  je  seray  preste  de  me  lever 

Pour  vous  aller,  où  que  soyez,  trouver, 

N'en  doutez  point  ;  mais  entendez  qu'autant 

Que  mon  cœur  f eut,  vous  laissant,  malcontent, 

Autant  aura  de  joye  et  de  plaisir 

A  vous  revoir,  et  compter  à  loisir 

Le  bien,  le  mal  que  je  pourray  entendre, 

En  vous  priant  ne  faire  pas  attendre 

A  voz  amys  longuement  des  nouvelles, 

Que  je  requiers  à  Dieu  nous  donner  telles 

Qiie  de  bon  cœur  luy  demandons  en  foy, 
Et  nous  l'aurons  dens  trois  jours,  je  le  croy  ; 
Et  vous  verrons  en  santé  si  parfaite, 
Que  nous  dirons  :  Le  Médecin  a  faite 
La  cure  ainsi  comme  il  nous  avoit  dit. 
Pensez  un  peu  s'il  aura  bon  crédit. 
Et  à  celuy  qui  donne  la  santé 
Sera  de  cœur  un  Te  De  uni  chanté, 
Le  suppliant  à  vous  et  nous  donner 
Grâce,  et  santé  pour  plus  n'abandonner 
Celle  qui  veult  {mesmcs  en  Paradis) 
Estre  avec  vous  ;  et  plus  ne  vous  en  dis. 


'^  ,,.v-;rsi 

(     BiS'JOTHECA 
\^  C'ttaviensi» 


NOTES 


Pages  1-6 1.  Le  Triomphe  de  l'Agneau.  —  Ce  poëme,  en 
vers  de  dix  syllabes,  à  rimes  plates,  est  un  des  plus  importants 
de  l'œuvre  de  Marguerite.  (Voir  notre  Introd.,  t.  l,  pp.  Ixiv- 
Ixix.) 

P.  6,  1.  I.  EscLAiRE,  pour  esclair,  éclair. 

P.  7,  1.  3.  Li.sez  :  «moult  severen,  au  lieu  de  moult  sevrer^, 
faute  d'impression. 

P.  13,  1.  14- 

«  Du  Stable  et  fort  et  véritable  escrit.  n 

Il  manque  un  second  vers  rimant  avec  celui-ci,  tant  dans  l'édi- 
tion de  1554  que  dans  celle  de  1 547,  et  les  manuscrits  ne  four- 
nissent rien  pour  combler  cette  lacune. 

P.  17,  1.  3  et  4.  Rimes  à  noter  :  choisis  et  oysifs. 

/b/rf.,  avant-dernière  ligne  :  «//c/zf/'  les  yeux  »,  pour  v  fixer  les 
yeux  ». 

P.  18,  1.  12.  Entrevenant,  pour  intervenant. 

Ibid.,  I    14.  Offre  au  masculin.  (V.  Cotgrave.) 

P.  19,  1.  20.  Are,  c'est-à-dire  labouré,  du  latin  arare  (par- 
ticipe passé  :  aratus). 

P.  21,1.  7.  Férue,  frappée,  à&  férir. 


2^0  NOTES. 

P.  23,  1,  4  et  plus  loin.  Seurté,  sûreté. 

P.  24,  1.  6,  Confusible ,  plein  de  confusion.  —  Voir  dans  le 
Recueil  des  Œuvres  (  poétiques)  de  B.  Des  Periers,  la  Prognos- 
tication  des  prognostications  :  «  En  trouppe  confusible.  » 

lbid.,\.  12.  Encharner,  incarner. 

P.  25  ,  avant  dernière  ligne,  et  plus  loin.  Definement,  fin, 
terme. 

Jbid.,  dernière  ligne.  Parlement,  discours. 

P.  26,  1.  5.  Postule,  teneur,  exposé.  (V.  Cotgrave.) 

P.  28,  1.  13.  Les  éditions  de  1547  et  de  1554  portent: 
Il  Mon  Espoux  et  ancelle  »,  faute  d'impression  corrigée  ici. 

P.  29,  1.  6.  «  Estrange  et  loing  »,  étranger  et  éloigné. 

Ibid.,  1.  10.  Ladreure ,  lèpre. 

P.  35,  avant-dernière  ligne.  «  Ne  doutance,  n'esmoy>y  pour 
ne  (ni)  esmoy,  élision  fréquente  alors. 

P.  }8, 1.  )6.  Equiparer,  comparer. 

Ibid.,  1.  19.  «  Aux  estrangères  fins  »,  c'est-à-dire  aux  con- 
trées ,  aux  confins  étrangers. 

P.  39, 1.  2,  dans  le  corps  du  vers  :  Sapphirs ;  et  1.  17,  pour 
la  rime  :  Sapphiz. 

Ibid.,  1.  19.  Brodure,  broderie. 

P.  40,  1.  6.  «  Qui  tant  a  peu  »,  c'est-à-dire  a  pu.  —  Les 
éditions  de  i $47  et  de  1554  portent  :  à  peu,  faute  d'impres- 
sion évidente. 

P.  41,  1.  II.  Fonts,  fontaines,  sources. 

Ibid.,\.  19.  Nuictée,de  nuict,  nuit,  commt  journée,  de  jour. 

P.  4 j,  dernière  ligne.  Finages,  bornes,  limites. 

P.  46, 1.  7.  Apparoir,  apparaître;  l'analogue  comparoir  nous 
est  resté. 

P.  48, 1.  10.  Prefiny,  prédestiné. 

Ibid.,  1.  18.  Moyenneur,  médiateur  (Jésus- Christ). 

Ibid.,  1.  23,  et  plus  loin.  Par  sur,  par-dessus. 

P.  50,  l.  6.  Couvent,  compagnie. 

Ibid.,  1.  9.  «  Qu'estoit  gardé  »  pour  qui  cstoii. 

P.  51,  I.  3.  Pourtant,  c'est  pourquoi. 

Ibid.,  1.  II.  «L'empire  triforme  »,  c'est-à-dire  au  triple 
aspect  :  Cieux,  Terre,  Enfer. 

Ibid.,  1.  24.  Se  parforcer,  s'efforcer. 

P.  52,1.  I .  «  Baisser  la  teste  »,  et  non  laisser,  faute  du  texte 
original. 

Ibid.,  1.  1 1.  Durté,  dureté,  comme  seurté,  sûreté,  p.  23. 

Ibid.,  1.  12.  Emmy,  parmi. 

P.  J3,  1.  23.  Fermesse,  fermeté,  solidité. 

P.  55,  1.  13.  «  Le  Temps  chanu  »,  c'est-à-dire  chenu ,  du 
latin  canus. 

P.  56.  Emperiere,  forme  féminine  du  vieux  mot  empereor, 
empereur.  —  Voir  Villon  (  Grand  Testament  :  Ballade  pour 
prier  Nostre-Dame.) 

«  Dame  du  ciel,  régente  terrienne, 

Emperiere  des  infernaulx  palux.  » 

P.  61,  1.  12.  «  Ruez/uz  »,  c'est-à-dire  jetés  bas. 

P.  62-83.  Complainte  pour  un  détenu  prisonnier. —  Pièce 
versifiée  sur  le  même  mode  que  le  Triomphe  de  l'Agneau. —  Au 
sujet  du  sens  général  et  des  parties  énigmatiques  de  ce  poème, 
voir  notre  Introd.,  t.  I,  pp.  Ixix-lxxij. 

P.  6s,  1.  10.  Sentu,  senti. 
P.  66,  1.  4.  Là  sus,  c'est-à-dire  là-haut. 
Ibid.,  1.  1 5.  Postposer,  déprécier,  sacrifier. 
Ibid.,  1.  20.  Trespasser  la  loi,  c'est-à-dire  transgresser  la  loi. 
P.  67, 1.  6.  Transgloutir,  engloutir.  (V.  Cotgrave  ) 
Ibid.,  1.  23.  «  Tu  es  pris  ».  Hiatus  admis  alors. 
P.  70,  1.  21,  22.  Rimes  à  noter  :  fosse  et  paradoxe. 
Ibid.,  1,  24.  Maniance,  maniement. 
P.  72, 1.  20.  «  Quelque  cruel  Yeron  »  pour  Hiéron,  tyran  de 
Syracuse. 

P.  73,  74.  Convoyer,  escorter,  accompagner. 

«  Sçais-tu  pourquoy  il  te  tira  de  France , 
Oii  tu  vivois  en  repos ,  sans  souffrance  ^ 
Sçais-tu  pourquoy  icy  il  t'envoya, 
Quand  pauvreté  si  loing  te  convoya, 
Dy,  mon  Adam,  ne  sçay  tu  point  pourquoy 
En  ton  dormir  il  mist  le  feu  chez  toy  ? 
C'estoit  à  fin  quavecques  maints  travaux , 
Passant  à  pied  les  montz ,  plaines  et  vaux , 
A  ses  Esluz  portasses  le  thrésor. 


Le  don  heureux  de  la  Sainte  Évangile  , 
Que  tu  avois  en  ton  vaisseau  fragile.  » 

Ces  vers  suffiraient  seuls  à  prouver  qu'il  ne  s'agit  pas  là  du 
roi  François  ^'f,  mais  d'un  apôtre  du  christianisme  réformé. 

P.  76,  1.  I  j.  Infelice,  malheureux,  du  latin  infelix. 

Ibid.,  \.  16.  Estourbillon  pour  tourbillon. 

Ibid.,  1.  23.  Coustaux,  coteaux. 

P.  77,  1.  13.  S'esmoyra,  s'émerveillera,  s'étonnera. —  Du 
verbe  s'esmoyer  employé  par  Villon.  —  V.  t.  II  de  la  présente 
édit  ,  p.  224, 1.  1 1. 

P.  78,  1.  9.  «  Las,  fidèle  Amateur»,  c'est-à-dire  amanf, 
dans  un  sens  élevé. 

P.  79.  Noter  les  rimes  déserte  et  souffrttte. 

P.  83,  1.  6.  Bergeail,  bercail. 

P.  84-162.  Chansons  spirituelles.  Il  faut  remarquer  la  diver- 
sité des  rhythmes  et  du  ton  employé  dans  chacune  de  ces  pièces, 
faites  sur  des  airs  populaires,  comme  :  Sur  le  Pont  d'Avignon 
i'ouys  chanter  la  belle, —  Trop  penser  m'y  font  amours.  —  Las! 
qu'en  dit-on  en  France  des  gents  de  Luxembourg  ?  —  0  l'espinette 
du  bois,  mon  amour  la  désire,  etc. 

P.  92,  1.  10.  «  Je  crie  par  bois  et  par  plains  »  ,  c'est-à-dire 
par  plaines,  par  champs. 

P.  93,  1.9.  «Je  l'envoyé  ma  deffiance  »,  c'est-à-dire  mon 
défi.  (V.  Cotgrave.) 

P.  103, 1.  19  et  20.  Au  lieu  de  :  «  Trompe  et  cor/?  .f ...  casser», 
lisez  :  «  Trompe  et  cor...  ». 

Ibid.,  «  Coublesii,  couples,  attelages.  —  V.  Bucouble  (Glos- 
saire). 
P.  123  : 

A  la  clere  Fontenelle. 
Qui  est  l'eau  vive  et  d'en  hault  le  parfait  don. 
Remarquez  ce  vers  d'une  longueur  exceptionnelle  et  le  seul 
de  cette  mesure  dans  la  pièce. 

P.  137, 1.  2.  «  Pour  jamais  n'en  fais  retour»,  lisez  :  «  n'en 
faire  » . 

Ibid.,  1.  1 5.  «  N' autre  plaisir  ne  veux  avoir.  »  Voir  une  éli- 
sion  semblable,  p.  55  :  c^n'esmoy». 

P.  143.  Rimes  à  noter  :  bienfaits  et  infects. 

P.  151.  Mondanité,  esprit  mondain. 

P.  163.  Sonnet  final  du  tome  I"  des  Marguerites  de  la  Mar- 
guerite dans  l'édit.  originale, 

Ibid.  V  Ainsi  disoit  Phcebus  en  s'esmayant  ».  Cotgrave  : 
«  s'esmayer,  To  be  sad,  pensive,  etc.  » 

P.  166.  Dédicace  «  à  Madame  Jane,  infante  de  Navarre  ». 
C'est  encore  un  sonnet  de  Maurice  Scève.  (V.  notre  Introd., 
p.  xcvj.) 

Ibid.  «  Miroir  de  sa  Royale  image  ».  Le  mot  image  est  ici 
féminin.  Ailleurs  il  est  employé  au  masculin.  (V.  ce  mot  au 
Glossaire.) 

P.  167-200.  L'Histoire  des  Satyres  et  Nymphes  de  Dyane. — 
Vers  de  dix  syllabes,  rimes  plates.  Pièce  bucolique  imitée  de 
Sannazar. 

P.  179.  Remarquez  le  rôle  du  participe  dans  ces  deux  vers, 
où  il  s'accorde  comme  un  adjectif  verbal,  tout  en  gardant  un 
régime,  dans  le  second  vers,  comme  un  verbe  ou  comme  un 
substantif: 

Ainsi  s'en  vont  courantes  et  criantes 
Celles  qui  sont  de  Dyane  priantes. 

P.  180.  Noter  les  rimes  :  nostre  et  oultre. 

P.  i8j,  ligne  ij  .  Miseration,  miséricorde,  commisération. 

P.  188,  1.  18.  «  Ma  nourriture  »,  c'est-à-dire  la  créature 
nourrie,  élevée  par  moi. 

P.  192,  1.  22.  Preis,  prix. 
P.  196,  dern.  ligne.  —  Vers  proverbe  : 
Le  prometteur  n'est  icy  le  donneur. 

P.  201-258.  Epistres  en  vers  de  dix  syllabes,  à  rimes  plates. 
—  On  y  trouve  de  curieux  détails  sur  Marguerite,  François  l'"' 
et  la  famille  royale. 

P.  202, 1.  24.  «  Image  vif  «.  Voir  plus  haut,  p.  i66,  et  Notes 
(ci-dessus),  image  au  féminin. 
P.  203,  1.  14  : 

Me  sembla  voir  le  second  Abraham 
Qui  vray  David  s'estoit  montré  l'autre  an. 
Exécutant  les  batailles  de  Dieu, 
Et  Dieu  pour  luy  bataillant  en  tout  lieu,  etc. 
Allusion  aux  guerres  de  François  le""  et  de  Charles-Quint.  — 
Cette  Épitre  est  de  1543. 

Ibid.,  1.  20  : 

Ce  que  l'on  voit  par  le  Compte  Guillaume,  etc. 
C'est-à-dire  par  l'histoire  de  Guillaume  Poyet,  chancelier  de 
France,  dont  la  disgrâce  ne  fut  pas  moins  éclatante  que  la 
faveur.  Nommé  chancelier  en  i  n8,  inculpé  du  crime  de  mal- 
versation et  mis  à  la  Bastille  [i^''  août  1 542),  frappé  par  un  ri- 
goureux arrêt  du  Parlement  (1545),  il  mourut  en  1 548. 
P.  204  : 

Veu  que  tes  Écossois, 

Sous  un  tel  Roy  que  le  Roy  d'Angleterre, 
Ont  eu  povoir  de  soustenir  la  guerre 
Et  sont  ainsi  tous  soubz  l'obeîssance 
De  celle  là  qu'est  venue  de  France,  etc. 
Il  ne  s'agit  pas  de  Madeleine,  fille  de  François  lef,  mariée 
au  roi  Jacques  d'Ecosse  le  is""  janvier  1 537  et  qui  mourut  peu 
de  temps  après,  le  2  juillet.  Marguerite  parle  de  Marie  de  Lor- 
raine, qui  épousa  Jacques  V  en   1538,  et  qui  eut  pour  fil  te 
Marie  Stuart  :  depuis  la  mort  du  roi  (1542)  elle  exerçait  la  ré- 
gence du  royaume  d'Ecosse. 
P.  205  : 

Et  quant  un  Filz 

Je  vis  escrit 


Le  Filz  du  Filz  du  Père  tres-heureux. 

Enfant  qui  rend  les  ennemis  paoureux, 
Filz  qui  apporte  en  France  un  double  cœur, 
Pour  estre  Filz  du  Filz  du  grand  Vaincqucur, 
Filz  beaucoup  plus  désiré  qu'espéré, 
Le  reconfort  du  cœur  désespéré; 


Filz  apportant  au  grand  Père  jeunesse 
En  retardant  par  joye  sa  vieillesse; 
Car  aussitost  que  devant  ses  yeux  vint. 
Ses  quarante  ans  retournèrent  à  vingt. 
0  Filz  heureux,  joye  du  jeune  Père, 
Souverain  bien  de  la  contente  Mère; 
Heureuse  Foy  qui,  après  longue  attente, 
Leur  as  donné  le  fruit  de  leur  pretente. 

Le  bien  venu  tu  es,  car  tu  apporte 

A  nostre  Roy  le  bien  qui  le  conforte 

Des  grands  ennuiz  qu'il  a  euz  plus  qu'assez. 

Il  s'agit  du  nouveau-né ,  petit-fils  de  François  I^"",  fils  du 
prince  Henri  et  de  sa  femme  Catherine  de  Médicis,  épousée  en 
I J3  3)  et  restée  sans  enfants  jusqu'au  19  janvier  1543,  époque 
de  la  naissance  de  son  premier  fils,  François,  dauphin,  et  plus 
tard  roi,  sous  le  nom  de  François  II.  —  François  l^''  avait  alors 
quarante-huit  ans. 

P.  206,  1.  7  : 

Qui  me  promet  que  parfait  le  tenez 
Quant  à  beauté,  et  qu'il  ha  bien  grand  nés, 
J  ay  tel  plaisir  et  telle  aise  receue,  etc. 
Le  grand  nez,  signe  familial  des  Valois-Angoulême,   était 
considéré  comme  une  marque  de  race  et  une  beauté  dont  Mar- 
guerite et  son  frère  offraient  l'un  et  l'autre  un  spécimen  bien 
caractéristique. 

Ibid  ,\.  12  :  «  Dont  mon  malheur  m'est  henx  d'en  estre  loing.» 

Marguerite  était  alors  loin  du  roi  et  de  la  cour,  en  Béarn, 
«  dedans  mon  Hermitage  »,  dit-elle  plus  haut,  p.  202. 

Ibid.,  1.  22  : 

Dieu  de  Françoys  tousjours  se  nommera, 
Dieu  de  Henry  et  Dieu  du  petit  Tiers, 
Lequel  Françoys  nommerez  volontiers. 

Elle  dit  que  Dieu  restera  toujours  le  Dieu  de  François  l'^", 
de  Henri  (dauphin  )  et  du  tiers  petit  être,  fils  de  Henri,  à  qui 
l'on  transmettra  le  nom  de  François,  en  souvenir  du  roi  son 
aïeul  et  du  premier  dauphin  François,  mort  en  1536,  que 
Charles-Quint  fut  accusé  d'avoir  fait  empoisonner. 

P.  207,  1.  6  et  7  : 

Mais  en  sera  toute  terre  couverte 

Et  par  leurs  mains  la  Sainte  recouverte. 

C'est-à-dire  «  la  (Terre)  Sainte  recouvrée  ». 

P.  210,  1.  I.  «  Vos  paoureux  alarmes.  »  —  V.  ce  mot  au 
Glossaire. 

Ibid.,  1.  j.  Lyepards,  léopards. 

Ibid.,  1.  14.  Chaillou^  pour  caillou. 

P.  21 3.  u  Durant  le  temps  qu'en  France  feit  séjour,  etc.  » 

Allusion  au  passage  de  Charles-Quint  en  France,  où  il  fut 
reçu  avec  une  hospitalité  pompeuse  par  François  I*^''  (_  1539). 

P.  214  : 

Demandez  en  à  ceux  de  la  Rochelle, 
Desquelz  le  pied  estait  jà  sur  l'eschelle, 
Ceux  des  Marays,  aussi  ceux  de  Bretaigne. 
Allusion  aux  troubles  qui  eurent  lieu  dans  ces  derniers  en- 
droits sous  le  règne  de  François  I"''.  H  fit  grâce  aux  gens  de  la 
Rochelle  et  des  Marais  salants,  sur  le  rivage  de  la  mer  et  dans 
les  îles  voisines,  qui  s'étaient  mutinés  contre  les  droits  de  ga- 
belle, et  que  venait  de  frapper  un  jugement  solennel  (décem- 
bre I J42).  —  Voir  à  ce  propos,  dans  les  Nouvelles  Lettres  de  la 
reine  de  Navarre,  une  lettre  de  janvier   1545»  ^^  non  IH^) 
comme  l'imprime  Génin. 

P.  2!  j,  1.  20.  «  Sans  repos  ne  sans  torse  »,  ni  sans  biais. 
La  langue  moderne  a  gardé  le  composé  :  entorse. 

P.  222  : 

à  l'envitaillement 

De  Landrecy 

Elle  parle  de  la  guerre  qui  eut  lieu  dans  le  Nord  de  la  France 
contre  les  Impériaux  (1543). 

V.  plus  loin,  p.  227,  «  Que  Landrecy  de  V Empereur  n'est 
prise.  »  Charles-Quint  assiégea  vainement  cette  place  avec 
}o,ooo  hommes. 

P.  223,  ligne  1 1.  «  Cest  affaire.  »   Là,  et  ailleurs,  affaire  est 
employé  au  masculin. 

Ibid.,  1.  12.  «  Et  ceste  fin  si  tresfort  je  doutais  »,  c'est-à- 
dire  :  je  redoutais. 

P.  224.  Notez  les  rimes  :  "  ]efais  »  et  «  ceste /oâ  ». 

P.  22  j,  I.  17.   «  Vostre  beau  frère.  »  Elle  parle  au  roi  son 
frère  du  roi  Henri  de  Navarre,  dont  elle  était  la  femme. 
Elle  dit  plus  loin  en  effet,  p.  226  ;  «  Prins  mon  mary  ». 

P.  226,  1    2  et  3  : 

En  criant  grand  mercys 

A  ce  bon  Dieu  que  tel  Roy  a  gardé. 

C'est-à-dire  de  ce  que  .... 

Ibid.,  1.  16.  Mercier,  remercier. 

Ibid.,  1.  21.  «  Si  le  second  Siméon,  Caliot ,  etc.  » 
C'est-à-dire  Caliot  de  Genoilhac ,  grand  écuyer,  né  vers 
1466,  mort  en  1 546,  dont  le  fils  François  Caliot,  nommé  après 
lui  grand  maître  de  l'artillerie  de  France  pour  ses  services  au 
siège  de  Landrecies,  périt  à  la  bataille  de  Cérisoles  {1544). 
—  V.  Génin,  t.  I't  des  Lettres  de  la  reine  de  Navarre,  p.  ?o8, 
notes. 

Ibid.,  1.  25.  «  Si  Saint  André  a  dit  :  Loué  soit  Dieu,  etc.  » 
Elle  parle  de  J.  d'Albon,  dit  maréchal  de  Saint-André,  qui  de- 
vint maréchal  de  France  en  1547.  (V.  Génin,  ibid.,  p.  354  et 
355,  notes.) 

P.  227,  I.  20.  Conquereur,  conquérant. 

P.  228,  1.  6.  «  Son  naistre  »,  c'est-à-dire  sa  naissance. 

P.  230,  1.  8  et  9.  Encore  une  rime  redoublée,  c'est-à-dire  le 
même  mot  aelles,  terminant  à  la  rime  deux  vers  qui  se  suivent. 

P.  231,  avant-dernière  ligne.  «  Croist  le  regret.  »  Ici  croist 
est  actif,  et  a  le  sens  de  accroît. 

P.  256,  1.  6  «  En  vous  laissant  iasché  de  maladie.  » 
Les  affaires  du  roi  la  retiennent  à  Bayonne  létè  de  1 537).  En 
juin  1537,  en  effet,  le  roi  de  Navarre  était  malade  près  de 
Paris.  Voir  Cénin,  ibid.,  p.  34J-3S3,  et  t.  II  des  Lettres, 
p.  148  :  Lettre  au  roi  (François  1*^'')  écrite  de  Mont-de-Mar- 
san. Il  la  pressait  de  revenir  :  elle  expose  que  c'est  pour  le 

service  du  roi  et  du  pays  qu'elle  a  dû  «  aller  le  plus  près  de 
Bayonne.  »  Elle  va  revenir  droit  par  Bordeaux  sans  passer  par 
Nérac.  «  Mais,  dit-elle,  la  principale  occasion  qui  m'a  fait  de- 
meurer en  Cabsence  du  roy  de  Navarre,  c'est  le  désir  que  j'ay  eu 
toute  ma  vie  de  vous  pouvoir  fera  service,  non  comme  seur, 
mais  comme  frère.  » 

Ibid  ,  1.  17.  c(  Pour  la  jetter  dans  sa  noire  litière.  « 
Elle  voyageait  toujours  en  litière,  comme  le  montrent  tous 
les  témoignages  contemporains,  et  même  elle  y  travaillait  et  y 
écrivait  sans  cesse.  (V.  Vlntrod.  en  tête  de  notre  édit.,  t.  1, 
p.  XXX vj.)  —  On  voit  ici  qu'elle  s'absenta  par  cas  de  force 
majeure. 

P.  237,  1.  6,  etc.  : 

Ces  povres  villages 
Qid  sont  subjets  au  martyre  et  pillages. 

Allusion  aux  ravages  de  la  guerre  causés  par  les  gens  d'armes 
mêmes  du  pays  et  du  roi.  Sur  sa  pitié  pour  les  pauvres  gens 
auxquels  elle  s'efforçait  d'épargner  toutes  vexations,  voir  Le 
Roux  de  Lincy  :  notice  en  tête  de  son  édit.  de  VHeptaméron, 
p.  Ixxxvij. 

Ibid. y  1.14,  etc.  : 

Pantagruel  a  bien  prophétisé. 
Car  j'ay  desjà  les  muletz  advisé 
De  cestuy  là  qui  vous  avoit  promis 
D'estre  en  trois  jours  de  sa  santé  remis. 

Allusion  à  un  endroit  de  Rabelais,  passé  en  proverbe  (liv.  III, 
chap.  XXXV  )  :  «  En  cestuy  instant  Pantagruel  apperceut  vers  la 
porte  de  la  salle  le  petit  chien  de  Gargantua,  lequel  il  nommoit 
Kyne...  adoncques  dist  à  toute  la  compaignie  :  Nostre  roy  n'est 
pas  loing  d'icy,  tenons  nous.  Ce  mot  ne  feut  acheué  que  Gar- 
gantua entra  dans  la  salle  du  banquet.  » 

Marguerite  veut  dire  que  la  vue  des  mulets  du  roi  de  Navarre 
lui  annonça  l'arrivée  de  celui-ci,  comme  la  vue  du  chien  de 
Gargantua  avertit  Pantagruel  de  l'arrivée  de  son  père. 

